“အတွေးစလေးတွေ”: ဘလော့ဂ်ဒေး - ၂ ( တက်ဂ်ပို့စ် ) . . .\nခင်မင်စရာ ဘလော့ဂါတွေပါကလား .. ဘလော့တော်တော်များများမှာ ကိုကြီးကျောက်ရဲ့ကွန်မန့် လေးတွေ သဘောကျလို့သူ့ ပေ့ခ်ျလေးမှာ စာသွားသွားဖတ်တုန်ုး ဗြုန်းဆို ပျောက်သွားတော့ ကိုယ်တောင် မျက်ရည်စို့ လို့အခုထိ ဟာတာတာ ဖြစ်နေရသေးတယ် .. ဆက်ရန်လေးကိုစောင့်နေပါရစေ ဆရာရေ ...\nကျနော်လည်းမပါဘူး တော်ပြီ အိပ်တော့မယ် ။\n27 August 2011 at 07:52\nဘလော့ဂ်ဒေး တက်ဂ်ပို့စ်ကို ဆက်အားပေးသွားတယ် ဦးဟန်ကြည်ရေ။ စာတွေဖတ်ရင်းတွေးမိတယ် ဘလော့ဂ်ဂါဘဝကို ရောက်ခဲ့တာကြောင့် အခုလိုစာကောင်းပေကောင်းတွေ ဖတ်ခွင့်ရသလို မိတ်ကောင်းဆွေကောင်းတွေနဲ့ ချစ်ခင်ရင်းနှီးခွင့်ရခဲ့တယ်။ စိတ်ပျော်ရွှင် ကြည်နူးမှုကိုခံစားရတယ်။\nနောက်ဆက်တွဲမှာမှ မပါလို့ကတော့..ဟွင်းဟွင်း...နောက်တစ်တွဲ ဆက်ဖတ်မယ်လို့..\nဘကျောက်ကတော့ အဲလို အမှတ်တရကို ဖြစ်နေဦးမှာပါ... ပို့စ်တွေ့ သေချာဖတ်ပြီးသူ့နံမည်ကို အဲဒီထဲကအတိုင်း ၊ ခေါင်းစဉ်အတိုင်း နံမည်ပေးတတ်တာလေး လွမ်းလိုက်တာ။\nသူဂျီးမင်းအကြောင်းတော့ မပြောနဲ့တော့.. ဘကျောက်ရေးသမျှ သူ့ကို ဦးအောင်မန့်နိုင်ဖို့ဆိုတာ မနည်း၊\nဘာပဲဖြစ်ဖြစ်လေ..ဇတ်လိုက်ကျော် ဆရာဟန်ကြည် ရယ်...မွေးနေ့မှာ ဒုတိယ ရပြီး ဘာမှ မစားရလို့ စိတ်မကောင်းမဖြစ်နဲ့ ... ဒီကောင်လည်း ပထမ ရပြီး ရေတောင်မသောက်ရပါဘူးဗျာ..။\n"မင်္ဂလာပါဆရာ၊ ကျေးဇူးတင်ပါတယ်ဆရာ" ငယ်ငယ်တုန်းကလေ ဆရာအတန်းထဲဝင်လာရင် မတ်တပ်ရပ်ပြီး လက်ပိုက်ကာ တစ်ပြိုင်ထဲ ဆိုရတယ်လေ။ အခုလည်း မင်္ဂလာပါဆရာလို့ ဦးစွာပြောလိုက်ပါရစေ။\nအပေါ်က အနီရောင်နဲ့ စာနှစ်ပိုက်က မှတ်သားစရာကောင်းလှပါတယ်ဆရာ။ ဘုန်းဘုန်းက အဲဒီလိုတောင် မတွေးမိတာ အမှန်ပါ။\nBy names နဲ့ဆိုတော့ ဘုန်းဘုန်းလည်း ခပ်ဖြန်းဖြန်းလေး တစ်ခေါက်ကြည့်လိုက်တယ်။ ကိုယ့်နာမည်ကို အရင်ရှာကြည့်လိုက်တာပေါ့။ တွေ့လည်းတွေ့ရော I was very glad and happy when I had seen my name လို့ ပြောရတော့မယ်ဆရာ။ ပြီးမှ လုံးစေ့ပါဌ်စေ့ သေသေချာချာ ပြန်ဖတ်လိုက်တယ်။ ရက်စွဲမပါလို့။ ရက်စွဲပါလည်း သေချာဖတ်မလို့။ ဘာဖြစ်လို့လည်းဆိုတော့ ပုဂံပိုစ်လို ဖြစ်မှာစိုးလို့ လေးလပိုင်းတုန်းက သွားထားမှန်းမသိ။ အခုမှ သွားမှန်းမသိနဲ့။\nနာမည်ပါသွားပြီဆိုတော့ ဒီညတော့ Sleep well ပြီထင်ပါ့။\nဆရာရေ အိန္ဒိယပညာရေးအတွေ့အကြုံကို ဘယ်လို စရမှန်းမသိတာနဲ့ ခုထိ မရေးဖြစ်သေးတာပါ။ ဆရာတိုက်တွန်းထားတာကိုလည်း နှလုံးသားတစ်ဒေါင့်တစ်နေရာမှာ လုံခြုံစွာ သိမ်းထားမိပါရဲ့။\nစင်္ကာပူမှာတုန်းက ခနက်ရှင်အရမ်းကောင်း၊ အရမ်းမြန်လို့ ဓာတ်ပုံတွေကို စိတ်ကြိုက်တင်နိုင်ခဲ့တယ်။ ကျန်တဲ့မလေး၊ ထိုင်း၊ ကမ္ဘောဒီးယား၊ အိန္ဒိယတွေမှာတော့ သူမသာ ကိုယ်မသာပါပဲ။ (အတူတူပဲလို့ ဆိုလိုတာနော်)\nသူများတွေ ခရီးသွားဓာတ်ပုံတွေ တင်ထားတာတွေ့ရင် အရမ်းစိတ်ဝင်စားတယ်။ ဥပမာ အခု ဆရာတင်ထားတဲ့ ပုဂံကပုံလေးတွေဆိုရင် ထပ်ခါထပ်ခါ ကြည့်ဖြစ်တယ်။ အဲဒါကြောင့် ဘုန်းဘုန်းလည်း ဘုန်းဘုန်းရဲ့ခရီးသွားဓာတ်ပုံတွေကို တစ်ယောက်တစ်လေတော့ နှစ်သက်မိနေလောက်ပါရဲ့ဆိုပြီး တင်လိုက်တာ။\nအင့် စာရှည်သွားပီ။ တော်ဦးမှ။ အဆက်ကို မျှော်နေမယ်နော်။ ကျန်းမာပျော်ရွှင်ကြပါစေ...\nအမှတ်တရ နာမည်လေးပါလို့ ပျော်ထှာနော်... ဘယ်ရမလဲ မပါလို့ကတော့ တဂ်ပို့စ်တွေ တအားကိုတဂ်ပစ်မှာ...:):) အကိုရေ စောင့်မျှော်အားပေးလျှက်ပါလို့..\nဆရာဟန်ကြည်ဟူသော သူကို သတိထားမိသည်မှာ ကြာခဲ့လေပြီ။ ဟိုနားသွားတွေ့ ဒီနားသွားတွေ့နဲ့ သူ့ခြေရာချည်း ထပ်နေသည်မို့ ဒီလူက အတော် စာဖတ်ဝါသနာပါသားဟု စိတ်တွင်း မှတ်ရုံသာ မှတ်ခဲ့၏။\nအမှတ်မထင် ဘကျောက်၏ ခြေထောက်ကိုဆွဲ တွဲလွဲပို့စ်နှိုက် နှာတစ်ဖျား အသာဖြင့် ပထမကွန်မင့် နေရာယူခဲ့မိသည့်အတွက် ကြံဖန်ပြီး သူ့အား အားနာမိလိုက်သေး၏။\nထိုမှ နောက်တွင်တော့ သူကြီးမင်း၏ ပို့စ်အောက်နှိုက် ဘလော့လင့်ခ် မပါသည့် ဟန်ကြည်ဟူသော ကွန်မင့်လေးများ မကြာမကြာ တွေ့လာရလေရာ ဒီလူ ဘလော့တစ်ခုခုများ ရှိလေမလားဟူသော အသိဖြင့် ဟန်ကြည်ဟု ဂူးဂဲလ်အတွင်းနှိုက် ရိုက်ရှာကြည့်လိုက်ရာ ဆရာဟန်ကြည်၏ နေကာမျက်မှန်တပ်ထားပြီး လွယ်အိတ်ကို စလွယ်သိုင်း လွယ်ထားသည့် ဂိုက်ပေး ဆိုက်ပေးကာ ရိုက်ထားသော ဓါတ်ပုံကြီးကို ဘွားကနဲ မြင်လိုက်ရသည့်ခဏ ... အိမ်းးးးး ငါလို တောသားဂိုက်မျိုးတစ်ယောက်တော့ ဘလော့လောကထဲ ၀င်ရောက်လာချေပြီကော... ကောင်းလေစွ.. ကောင်းလေစွ။ ငါဘဲ တောပိုကျမလား သူဘဲ တောပိုကျမလား ဟူရွေ့ စိတ်တွင်း တေးမှတ်ထားမိလေတော့၏။\nထိုမှနောက်တွင်တော့ သူ့ဘလော့ကိုယ်လည် ကိုယ့်ဘလော့ သူလည်ဖြင့် အပေးအယူမျှတ သွားကြကာ ဘလော့လောကပေါ်နှိုက် တောသားလတ်လတ်ဆတ်ဆတ်ကြီး နှစ်ယောက် မီးကုန်ယမ်းကုန် သောင်းကျန်းနေကြလေတော့သတည်းပေါ့။း))))\nသတင်းအမှန်အကန် ကြားရသည်မှာ ဆရာဟန်ကြည်သည် သူ၏ မဟေသီကို ချစ်လွန်လွန်းရွေ့ ကြောက်ချင်ယောင် ဆောင်လာရာမှ ဟန်ဆောင်လွန်လာပြီး အမှန်တကယ် ကြောက်သွားတော့သည် ဟူသတ်။\nသူကြီးမင်း ချီးမြှင့်သည့် ဒုတိယဆုကြီးကို ယူဆောင်လာပြီး အိမ်က မဟေသီအား ပြုံးပြုံးမိန့်မိန့်ကြီးဖြင့်.. မဒမ်ရေ.... ငါ ဒုတိယ ရလာတယ်ဟ ဟူရွေ့ မျက်နှာ လုပ်ကြည့်လိုက်ရာ....\nမဟေသီက... ဟင်းးးးး ဒုတိယဘဲ ရခဲ့သလား။ မဒမ်တို့က ပထမမှ ကြိုက်တာ။ ပထမမရရင် အိမ်ပြန်မလာခဲ့နဲ့လို့ ပြောထားတာ မမှတ်မိဘူးလား.... သွား.. သွား.. ဒီည အိမ်မှာ လာမအိပ်နဲ့ဟူရွေ့ နှင်ထုတ်လိုက်လေရာ... မျက်နှာ ငယ်ငယ်ဖြင့် သူငယ်ချင်းတစ်ယောက်၏ အိမ်နှိုက် သွားအိပ်ရလေသတ်။\nသူငယ်ချင်းက မဒမ်နဲ့ အဆင်မပြေလို့ ဒီမှာ လာအိပ်တာလားဟု မေးလေရာ ... ဟာ မဟုတ်ပါဘူး။ မဒမ်က ငါပြီးရင် ပြီးတာပါဘဲ။ ကိစ်စမရှိပါဘူး။ ဒီည အိမ်မှာ ကွန်နက်ရှင် သိပ်မကောင်းလို့ မင့်အိမ်မှာ အင်တာနက် သုံးရင်း မင်းနဲ့လဲ စကားပြောရင်း အေးအေးလူလူနေရအောင်လို့ ဒီမှာ လာအိပ်တာပါ ဟု မုသားမပါ လင်္ကာ မချော ညာပြောလိုက်ရလေသတတ်။\nပိုပြီး ခိုင်မာသည့် သတင်းမှာ ယခု ဘလော့ဒေး အမှတ် ၂ ကို ထို သူငယ်ချင်းအိမ်နှိုက် နေထိုင်ရင်း သူ့စကားနဲ့ ညီအောင် ရေးလိုက်ရသော ဟူ၏။\nထိုအဖြစ်အပျက်တို့အား ကအစ အ အဆုံး သိရှိသည့် မိုးယံသည် ဆရာဟန်ကြည်အား သနားသွားကာ.. ဆရာရယ်... အားမငယ်ပါနဲ့။ ပထမဆုရလဲ ဘာမှ မထူးပါဘူး။ အဲဒီ သူကြီးမင်း စုချတာကို.. အဲလေ.. ဆုချတာကို ပထမဆု အနေနဲ့ ကျနော် ရရှိခဲ့ပေမဲ့ ရေတောင် တိုက်ဖော်မရပါဘူး။ ဖြစ်နိုင်ရင် ပထမဆုကို ဆရာ့ကို ပေးလိုက်ချင်ပါတယ်။ ဘာမှ သုံးစားလို့လဲ မရဘူး။ ဒီလိုလုပ်ဆရာ.. အခု ပြိုင်ပွဲက ဆုတံဆိပ်တွေက သုံးစားမရလို့ ပထမဆုကို မယူခဲ့တာပါ၊ နောက်ဆိုရင် ပထမဆုယူပြီး မဒမ့်လက်ထဲ ဂွက်ကနဲ အပ်ပါ့မယ် ဆိုပြီး ဆရာ့ မဟေသီလေးကို နားသွားချချေဆရာ.. ဟူရွေ့ ဖျောင်းဖြလိုက်ရသော ဟူသတည်း။ ဟီး ဟီး ဟီး။\nသိပ်ပျော်နေတယ်။ ဟာ ဟ။\nဖိတ်ဖိတ် မဖိတ်ဖိတ် သွားလိုက်ဦးမယ်\nဆရာရဲ့ အပိုင်း ၂ကတော့အရမ်းဖတ်ကောင်း\nကိုမောင်မျိုးရယ်...ဆန္ဒစောသကိုး...လာဖတ်မှာမှန်းသိလို့ နောက်တစ်ပုဒ်စောင့်ဖတ်အောင် သေချာချန်ထားတာကို စိတ်ကောက်တော်မူရသလား...ဒါမို့ မစွံတာ...ဟား ဟား...\nဟုတ်တာတွေ တော်တော်ပြောတတ်နေပါကလား...အိမ်ရှင်မနဲ့ကို ပြန်တိုင်မှပဲ ဖြစ်တော့မယ်နဲ့တူတယ်...တောဘယ်သူပိုကျသလဲလို့တော့ မပြိုင်ပေါင်ဗျာ...ဦးဟန်ကြည်တို့က ပြိုင်လာရင် အရှုံးပေးပြီးသား...ဒါမျိုးဆို သူကြီးက ပထမ...ဟား ဟား...\nအသစ်လေးတွေကိုလည်းမခွဲမခြားတတ်၊မာနမကြီးတတ်တဲ့ ဆရာတို့လိုစီနီယာကြီးတွေကြောင့်ကျနော်တို့အားတက်နေခဲ့ တာပါဗျာ။အမြဲတမ်းဒီလိုချစ်ချစ်ခင်ခင်နဲ့နေသွားနိုင်ကြပါစေ လို့ဘလော့ဂါဒေးမှာတိုင်တည်ဆုတောင်းလိုက်ပါတယ်ဆရာ။\nတကူးတက ဖိတ်မန္တက ပြုမှ လာဖတ်တာ မဟုတ်ပါဘူး။ ဘလော့တွေပေါ် မရောက်အားပေမဲ့ ရီဒါထဲကနေ တိတ်တခိုး ဖတ်နေကြောင်းပါ။ အလုပ်ဘယ်လောက် ပင်ပန်းပင်ပန်း မအိပ်ခင် ပို့စ်အသစ်တက်လာတာလေးတွေ ဖတ်လိုက်ရမှ အပမ်းပြေ အနွမ်းပြေ သွားပြီး နောက်တနေ့အတွက် အားတွေရှိသွားတော့တာပဲ။\nမအားလို့ ကွန်မန့်မရေးနိုင်တာကိုတော့ ခွင့်လွှတ်ပါရှင်။\nကျမကတော့ ခုချိန်မှာ ကဗျာဥာဏ် စာဥာဏ်တွေလဲ ဝေးနေသလို ဖြစ်နေပါပြီ။ ရေးနိုင်တဲ့သူတွေကိုသာ အားကျရင်းးးးး လက်ထဲရောက်လာတဲ့ ကပြောင်တပုဒ်တော့ ချရေးလိုက်ပါရစေအုံး ...\nဆုံးနိုင်မှပဲ ... ။ ... ။\nပျော်ပျော်ရွှင်ရွှင် လာဖတ်သွားပါတယ် ဆရာရေ. . .\nဆရာဟန်တို့ကတော့ တွဲ အဲ... အတွဲလေးတွေ အခန်းဆက်လေးတွေနဲ့ စိတ်ရှည်ရှည် ရေးနိင်တာပဲ။\nကိုယ်သိနေတဲ့သူတွေအကြောင်းဆိုတော့ ဖတ်ရင်းနဲ့ သတိရမိ ပြုံးမိတယ်။ ကိုကြီးကျောက်ကတော့ ဘယ်သူမှ မမေ့နိင်သေးကြပါဘူး။ မမေ့နိင်လောက်အောင်လည်း နေ ထိုင် ခဲ့တာကိုး။\nBlog တွေလည်း များလာသလို အားလုံးကလည်း သူ့နည်းသူ့ဟန်လေးနဲ့ ဖတ်လို့ကောင်းနေတာပါဘဲနော်\nအသစ်တွေအဟောင်းတွေ အားလုံးကို စာလိုက်ဖတ်ရတာ အားလပ်ချိန်ကို အသုံးချခြင်း တစ်မျိုးပါဘဲ။ ဘာလဲဖြစ်ဖြစ် ဘလော့လောကက ပျော်စရာကောင်းပါတယ်နော် ဆရာ\nသြော်.. .ဆရာဦးဟန်ကြည်က အသေးစိတ်ကို ဖြည်းဖြည်းနဲ့ ညှင်းညှင်းပြီး ရေးသကိုး... ဟိုမှာ မောင်မျိုးတော့ စိတ်ကောက်သွားလေရဲ့... :D.. အိပ်တော့မယ်ဆိုပဲ... ဟားဟား.. ကျေးဇူးပါ ဆရာရေ... ကျွန်တော့်စာတွေကို အချိ်န်ကုန်ခံဖတ်ပေးတဲ့အတွက်..း))\n28 August 2011 at 03:06\nဦးဟန်ကြည်ရေ၊ အခုလို ကျကျနနနဲ့ စီကာပတ်ကုံး ရေးပေးတာ ကျေးဇူးဗျို့၊ နောက်ကျရင် ကိုအောင်(သရဲနိုင်ငံ)လို့ ကျနော် နာမည်ပြောင်းရင် ကောင်းမယ် .... :P\nဆက်ရန်ကို မျှော်နေမယ် ....\n28 August 2011 at 05:13\nသတိတရ ဆုတောင်းပေးတဲ့အတွက် ကျေးဇူးပါ ဆရာ။\nဘလောက်ဒ်ဒေးပို့စ် နှစ်ပိုင်း လုံးကိုဖတ်သွားပါတယ်\nကျံနေသေးတဲ့ပိုစ့် တွေကိုတော့ အကြွေးမှတ်ထားပေးအုံးနော် နောက်နေ့တွေမှပဲ\nဘလော့ဒေးအမှတ်တရပိုစ့်လေးကို ကြည်နူးစွာ ဖတ်ခဲ့ပါတယ်။ ဘလော့စာမျက်နှာလေးတခုပေါ်မှာ ရင်းနှီးစွာနဲ့ ဆက်လက်ရှင်သန်ကြဖို့ မျှော်လင့်မိပါတယ်။\nဆရာ့ဘလော့ဂ်ကို ကိုကြီးကျောက်ဘလော့ဂ်ကနေ ရှာတွေ့ခဲ့တာ။ အဲဒီမှာ ဘာကြောင့်ရယ်တော့မသိ စစချင်းမှာ ဦးဟန်ကြည် ဆိုတဲ့နာမည်ကိုကြည့်ပြီး စဉ်းစားမိတာက အသားဖြူဖြူဖွေးဖွေး တရုတ်ကြီးလို့ ထင်မိတာပါ။းP ။ နောက်မှတလွဲစီဖြစ်နေတော့တယ်။ ကိုယ့်ဟာကိုယ် စဉ်းစားပြီး ရယ်လိုက်ရတာ… :P ။ ဆရာ့ဘလော့ဂ်ကို ဟိုးအရင်ကတည်းက ဖတ်ဖူးပါတယ်။ တိတ်တိတ်ကလေးဖတ် တိတ်တိတ်ကလေးပဲ ပြန်ဖြစ်နေခဲ့တာပါ။ ဆရာရေးခိုင်းထားတာ မမေ့ပါဘူးဆရာရေ။ ခမာပြည်အကြောင်းရေးစရာတွေ အများကြီးရှိပါသေးတယ်။ ရည်ရွယ်ထားတာတွေ ရှိပေမယ့် အချက်အလက်လေးတွေ သေချာအောင် စုဆောင်းချင်လို့ပါ။ သူများနိုင်ငံအကြောင်းရေးတာဆိုတော့ တခုခုလွဲချော်သွားရင် မကောင်းဘူးမဟုတ်လား။ ဖြည်းဖြည်းတော့ လာပါမယ်ဆရာ။\nလာထား..အဖြူရောင်နတ်သမီး နာမည် အခါ၁၀၀လောက်..း)


မြန်မာနိုင်ငံအတွင်းမှာနေထိုင်တဲ့ မွတ်စလင်တွေဟာ အကြမ်းဖက်အဖွဲ့အစည်းတွေနဲ့ ပတ်သက်ဆက်နွယ်မှု မရှိကြောင်း ဘာသာကြီး ၄ ခုက ခေါင်းဆောင်တွေက မန္တလေးမြို့ ကံတက်ကုန်း မစိုးရိမ်ကျောင်းတိုက်မှာ ဒီနေ့ပြုလုပ်တဲ့ သတင်းစာရှင်းလင်းပွာမှာ ပြောကြားလိုက်ပါတယ်။\nပြီးခဲ့တဲ့ အောက်တိုဘာ ၁၇ ရက်နေ့ထုတ်ဝေတဲ့ ရန်ကုန်အခြေစိုက် အောင်ဇေယျတုဂျာနယ်မှာ ဆောင်းပါးရှင် သူရိယဦးအောင်က "အစွန်းရောက်ဝါဒနိဒါန်း" ဆိုတဲ့ခေါင်းစဉ်နဲ့ အစ္စလာမ်ဘာသာဝင်တွေအပေါ် ပုတ်ခတ်ရေးသားမှုတွေရှိနေတယ်လို့ သတင်းစာရှင်းလင်းပွဲမှာ အစ္စလာမ့်ဓမ္မသတ်မှူး ဒေါက်တာမြင့်သိန်း က ပြောပါတယ်။\n"မြန်မာနိုင်ငံမှာရှိတဲ့ အစ္စလာမ်ဘာသာဝင်တွေအနေနဲ့ ပြည်ပက အကြမ်းဖက်မှုပဲဖြစ်ဖြစ်၊ ပြည်တွင်းက အကြမ်းဖက်မှုပဲဖြစ်ဖြစ် အားလုံးကို ကန့်ကွက်ရှုံ့ချတယ်၊ ဒါကျနော်တို့ ဘာသာတရားကပေးထားတဲ့ အသိတရား၊ နောက်တစ်ခု မေတ္တာရပ်ခံချင်တာက ကျနော်တို့ အစ္စလာမ်ဘာသာဝင်တွေကလည်း ကန့်ကွက်ရှုံ့ချသလို ကျန်တဲ့ညီအစ်ကို မောင်နှမတွေအားလုံး၊ ဘာသာရေးအကြီးအကဲတွေကလည်း တချို့ကတော့ အပြင်မှာတရားမဝင်ရေးတယ်၊ တချို့ကျတော့လည်း တရားဝင်ရေးတယ်၊ တရားဝင်ရေးတဲ့အထဲမှာဆိုရင် အစ္စလာမ်သာသနာဟာ အစွန်းရောက်များ မွေးဖွားရာသာသနာဖြစ်တယ်၊ အစ္စလာမ်ကြောင့် ကမ္ဘာပေါ်မှာ လူပေါင်းများစွာ သေဆုံးခဲ့တယ်၊ မိုဟာမက် ပေါ်လာခြင်းဟာ ကမ္ဘာပေါ်မှာ ကပ်ဆိုက်တာပဲ၊ နောက်တခါ အစ္စလာမ်သာသနာမှာ မထိမ်းမြားပဲနဲ့ စိတ်ကြိုက်မုဒိန်းကျင့်ခွင့်ပြုထားတယ် စသဖြင့် တရားဝင်ရေးတယ်၊ ဒီဟာတွေက လိမ်လည်မှု၊ လှည့်ဖြားမှု"\nဒါ့အပြင် အဲဒီဂျာနယ်မှာပဲ ပြီးခဲ့တဲ့ ဖေဖော်ဝါရီလက ရဲသူရိန်မင်း ဘာသာပြန်ရေးသားတဲ့ ကြောက်စရာ အစ္စလာမ်ဗိုင်းရပ်စ်ဆောင်ပါးနဲ့ မောင်သွေးချွန်ရဲ့ အစ္စလာမ်ဗိုင်းရပ်စ်နိဒါးဆိုတဲ့ ဆောင်းပါးတွေကို ဖော်ပြခဲ့တယ်လို့ သိရပါတယ်။\nအဲဒီလိုရေးသားဖော်ပြခဲ့တဲ့ အောင်ဇေယျတုဂျာနယ် တာဝန်ရှိသူတွေကို အရေးယူပေးဖို့ မြန်မာနိုင်ငံလုံးဆိုင်ရာ အစ္စလာမ်ဘာသာရေးအဖွဲ့ကြီးက နိုင်ငံတော်သမ္မတ၊ မြန်မာနိုင်ငံ စာနယ်ဇင်းကောင်စီ (ယာယီ)၊ ပြည်ထဲရေးဝန်ကြီးဌာနဲ့ သာသနာရေးဝန်ကြီးဌာနကို တိုင်ကြားထားတယ်လို့ သိရပါတယ်။\nဒီနေ့ ရှင်းလင်းပွဲကို ဂဠုန်နီဆရာတော် ဦးကောဝိယ၊ မန္တလေးမြို့လုံးဆိုင်ရာ ခရစ်ယာန်ကောင်စီ ဥက္ကဌ ဦးကျော်ရွှေ၊ အထက်ဗမာပြည် ဟိန္ဒူဘာသာရေးအဖွဲ့ ဦးစီးအဖွဲ့ဝင် ဦးကံကောင်း၊ ဃရာနာ ပရမတ္တအစ္စလာမ် အဖွဲ့ခေါင်းဆောင် ဦးသိန်းဝင်းအောင်နဲ့ အစ္စလာမ့်ဓမ္မသတ်မှူး ဒေါက်တာမြင့်သိန်း တို့ တက်ရောက်ခဲ့ပါတယ်။\nဒီအကြောင်း RFA သတင်းထောက် မဝေယံမိုးမြင့်က စုစည်းတင်ပြထားတာ နားဆင်နိုင်ပါတယ်။\nMay God soon ends his favour on those Wolfs in Sheep Clothings.\nNov 02, 2014 12:08 PM\nBe True to Mankind withaPositive Approach for Peace & Prosperity of the Planet we live in and to win God's favour. No one or nothing can save or do nothing for those Wolfs in sheep clothings when God favour ends.\nNov 02, 2014 10:55 AM\nနေရပ်- facts not fictions\nWell Paid & tasked by the Links of U.S,the Founding Father & the God Father of SO CALL AL-QAEDA,one of world wide terror groups formed with multinational terrorists that have been able to penetrated into some classes of Societies in certain nations.\nNobody can complaint about writing any\narticle based on the records and evidence\nrecorded in world history long long time ago.\nplease do not argue it if it is agreed\nwith the world history because nobody\ncan change the true records.\nThe best policy is to accept the true articles\nand correct all bad actions for the good of\nAnti-Muslim SPEECHES,PUBLICATIONS, Acts of Violence, Lawlessness have been becoming "A Lucrative Business" for those linked with SO CALLED with Al-Qaeda,amultinational Terrorist Organization, SERVING THE ENDLESS & EVIL INTERESTS OF SOME BIG NATIONS, THOSE CREATED & SUPPORTED THE TERROR ORGANIZATIONS LIKE AL QAEDA, TALIBAN, ALSHABAB SO ON AND SO FORTH WORLD WIDE.


ပန်ဒိုရာ: ပိုပို မိုမို ဂိုဂို\nPosted by pandora at 12:58 AM\n၂ ကောင်လုံး အမဖြစ်နေပီး လေဥဥကြတယ် ထင်ပါ့..\nကဗျာဆရာရဲ့ ညီမဆိုတော့ ဘဲကို နာမည်ပေးတာတောင် ပိုပို မိုမို ဂိုဂိုတဲ့။ သူ့အစ်မကလောင်နာမည်တောင် သူရွေးပေးသလားပဲ။ ဒိုဒို ဆိုတော့...။\nငန်းဥက အထဲမှာ ဘဲဥတို့ ကြက်ဥတို့လို မဟုတ်ဘဲ အဝါရောင် ၂ ခု ပါတာ တော့ သိတယ်.. ဒါ့ကြောင့် ၂ဆ တိုးတာ ထင်တယ် :)\nဘဲငန်းတော့ တခါမှ မမွေးဖူးဘူး။ စိတ်ဝင်စားတယ်။ ဆက်ပါအုံး..\nဈေးက နစ်လုံးဝယ်ထည့်ထားတာ. ပန်ဒိုရာပေါ့\nပန်ပန်က သုံးရက်မှာ ဘဲငန်းဥ လေးလုံးတွေ့တဲ့ အကြောင်းနဲ့ ရေးလက်စကို တခန်းရပ်လိုက်တော့ အားလုံး စဉ်းစားစရာလေးတွေ ဖြစ်ကုန်ကြတာပေါ့...\nအမသက်ဝေ ဒေါ်ပန်က စကားပြောတင်မဟုတ် စာရေးတာပါ ဟိုလိုလိုဖြစ်အောင်လုပ်တတ်တာ သိတယ်ဟုတ်...\nမီးလာတဲ့ညနဲ့ ကြုံပြီး နေ့လို့မှတ်ကာ ဘဲငန်းက တရက်နှစ်ခါဥလိုက်တယ်ထင်ပါတယ်။\nဖတ်လို့ကောင်းလိုက်တာ.. ဇာတ်လမ်းရပ်ပုံကလည်း အကယ့်ပွိုင့်ရောက်မှ..း))).. မြန်မြန်ဆက်ပါဗျို့...\n၂ ခါ ဥ ၄ လုံးလားမှမသိတာ ဒေါ်လေး ရး) ဘဲဥ ဇတ်လမ်းများ အခုချိန် ဘလော့ဂါများ အပိုင်းဆက်ရေးတာ ခေတ်စားနေပါတယ်ဗျာ ။\nဘဲငန်း ၂ကောင်(အထီးချည်းပဲ) မွေးဖူးလို့ စိတ်ဝင်စားသွားတယ်.... မမ\nအမရာ ကောင်းခန်းရောက်မှ ဆက်ရန်တဲ့ ရက်စက်လိုက်တာ....\nညဖက်မှာ ဘဲခြံကို ဘိုးဘိုးအောင်အလည်ရောက်လာတာဖြစ်မယ်၊ နှစ်ဆတိုးသွားတယ်။\nဘယ့်နှယ် သုံးရက်မှာ လေးလုံးဖြစ်နေရပါလိမ့်??? သိချင်လှပြီ...\nပန်ပန်ရေ...ရေးဟန်တမျိုးလေးနော်...။ အဲလို ဘဲပုံတို့...ပုရွက်ဆိတ်ပုံတို့ ဆွဲတတ်ချင်တယ်... သင်ပေးပါလားဟင်...တို့တွေ တီကောင်က စလိုက်ကြရအောင်လေ....:P\nပိုပို မိုမို ဂိုဂို ............လို့ ဆိုထားမှတော့။\nပြီးတော့ သူတို့က လျှောက်သွားတယ် ဆိုတော့...\nသူတို့နဲ့ အတူ နောက်ထပ် အမတစ်ကောင်က ရောက်လာပြီး ဥကျင်းထဲမှာ ဝပ်ပြီး ဥသွားတာပဲ ဖြစ်မယ်။ အဖော်ရအောင်လို့ ဆိုထားတဲ့ အတွက် နောက်တစ်ကောင်ကို အထီးလို့ပဲ ယူဆမှ ရမယ်လေ။\nဒါကြောင့် သူတို့ လျှောက်သွားရင် သိလာတဲ့ နောက်တစ်ကောင် “ ဂိုဂို ” က ဥတာပဲ ဖြစ်မယ်။\n( ကိုဇော် ရမ်းတုပ်သည်။ )\nရေဘဝဲပေါလ် ဆိုပြီး ဖေ့ဘွတ်ခ် ထဲတွေ့လို့ ဖတ်ကြည့်ရင်းနဲ့ မပန်ဒိုရာရဲ့ ဘလော့ဂ်ကို ပထမဆုံး ရောက်လာပါတယ် ပိုပို မိုမို ဂိုဂို ဖြစ်ရပ်မှန် ဇာတ်လမ်းလေးက တိရိစ္ဆာန် ချစ်တတ်သူ ကျွန်တော့်ကို စွဲဆောင်ပါတယ် ဇာတ်လမ်း အဆက် လေးကို စောင့်မျှော် ဖတ်ရှု့နေပါ့မယ်....။\nမပန်ရဲ့ ဘဲငန်းပုံလေးကြိုက်တယ်...။ ငန်းဥပုံပြင်လေးဆက်စောင့်နေမယ်..။\nညီမလေး ရွှန်းမီ ပထမဆုံးလာဖြေပြီး မှန်ပါတယ်ကွယ်။\nကျန်သူများလည်း ဆက်လက်အားပေးကြပါဦး။ ပန်ဒိုရာရဲ့ ထင်ရာမြင်ရာ ပုံဆွဲနည်းတွေကိုလည်း ကြုံရင် တင်ပေးသွားပါမယ်။\nကိုဇော် ပြောတာ ဂိုဂိုက ဥတာ ဖြစ်မယ် တဲ့ ဟားဟားဟား\nအပိုင်း ၂ ဖတ်ပြီးမှ ထပ်လာဖတ်သူ


ပိစိကွေးကိုချစ်မိသောအခါ… | Myanmar Gazette News Media Forum Network\nHome » Computer & Cell Phone » ပိစိကွေးကိုချစ်မိသောအခါ…\nမနေ့က Apple ကနေပြီးတော့ သူ့ရဲ့ iPad Mini (ပိစိကွေးကိုစတင်ကြေငြာပြီး)… နိုဝင်ဘာလ(၂)ရက်နေ့တွင် စတင်ဈေးကွက်တင်ရောင်းချမယ်လို့ ဆိုပါတယ်… ကွယ်လွန်သွားရှာပြီဖြစ်တဲ့ Apple ရဲ့ CEO ဟောင်း Steve Jobs ကတော့ iPad Mini ကိစ္စကို ကန့်ကွက်ခဲ့ဖူးတယ်လို့သိခဲ့ရဖူးပါတယ်… အရွယ်အစားသေးငယ်တဲ့ ဖန်သားပြင်ပေါ်မှာ အံ့ဩစရာကောင်းလောက်တဲ့ ဆော့ဝဲတွေထုတ်လုပ်ဖို့ပြသနာရှိတယ်လို့ Steve Jobs ကဆိုခဲ့ဖူးပါတယ်…\nအခုအခါ Steve Jobs ကွယ်လွန်ပြီးနောက်… ဆက်ခံသူများက ဘယ်လိုမျိုးအစီအစဉ်တွေ ဒီဇိုင်းတွေနဲ့ Steve Jobs မရှိပေမယ့် Apple ကို ကမ္ဘာ့တန်ကြေးအကြီးဆုံး ကုမ္ပဏီအနေနဲ့ဆက်လက်ရပ်တည်မလဲဆိုတာကို iPhone5 ကနေပြီးတော့ စတင်အကဲဖြတ်နေရတဲ့အချိန်ပါ…\nအခုအခါမှာလဲ iPad Mini ကို Apple က ထုတ်လုပ်လိုက်ခြင်းအားဖြင့် Tablet ဈေးကွက်မှာ ပြိုင်ဘက်တွေဖြစ်တဲ့ Kindle Fire7HD နဲ့ Google Nexus7တို့ရဲ့ ဈေးကွက်ရှယ်ယာထဲကို ခြေချလာတဲ့သဘောပါ…\nဒီလိုအရပ်… ဒီလိုအလုံးအထည်နဲ့… ဒီလိုအထူအပါးရှိတယ်…\nအမြင့်အနေနဲ့ ၇.၈ရ လက်မရှိပြီး အကျယ်အနေနဲ့ ၅.၃ လက်မရှိတဲ့ အိုင်ပက်ပိစီကွေးဟာ ဝ.၂၈ လက်မအထူပဲရှိတာတွေ့ရလို့ တော်တော်လေး ပါးတယ်လို့ဆိုရပါမယ်…\nအလေးချိန်အနေနဲ့ Wifi အမျိုးအစားမှာ ဝ.၆၈ ပေါင်နဲ့ Cellular Network သုံးနိုင်တဲ့ အမျိုးအစားမှာ ဝ.၆၉ ပေါင်သာရှိတာမို့ Apple ကတော့ ပုံမှန် iPad တွေထက် ၂၃% ပိုပါးပြီး ၅၃% ပိုပေါ့တယ်လို့ ဆိုထားပါတယ်…\nအရွယ်အစားကိုပြောပြီးတော့ iPad Mini ရဲ့အရေးကြီးအစိတ်အပိုင်းတစ်ခုဖြစ်တဲ့ Display ကိုပြောပါ့မယ်…\nထောင့်ဖြတ်တိုင်းရင် ၇.၉ လက်မရှိတဲ့ iPad Mini ဟာ အခြားသော ရလက်မ Tablet တွေထက် ၃၅% ပိုကြီးပါတယ်တဲ့…\nအဲဒီလိုပဲ 1024 x 768 Resolution ရှိပြီး 163ppi (pixel per inches) Resolution ရှိနေတာကြောင့် သာမာန် ၁၁လက်မ Screen Size ရှိတဲ့ Laptop တွေရဲ့ Screen ထက်ပိုမိုပြီး Resolution ကောင်းမွန်တာကိုတွေ့ရပါတယ်…\niPad Mini ရဲ့ Screen ကို Apple ရဲ့နာမည်ကျော် Retina Display သုံးမထားပဲ IPS Technology နဲ့ Multi-Touch LED Backlit Display ကိုသုံးထားပါတယ်… ဒါပေမယ့် ပုံမှန် iPad ရဲ့ Display အရည်အသွေးအတိုင်းတွေ့ရှိရမှာဖြစ်တယ်လို့ Apple ကဆိုထားပါတယ်…\niPad Mini နဲ့ နောက်ဘက်မှာတပ်ဆင်ထားတဲ့ ကင်မရာက 5MP Resolution ရှိတဲ့ iSight Camera ပါ… 1080 Full HD Movie တွေရိုက်နိုင်တဲ့ ကင်မရာပါ… Apple ကတော့ ပုံမှန်ထက်အနည်းငယ်ပိုသေးတဲ့ iSight Camera ကို တပ်ဆင်ထားတယ်လို့ ဆိုပါတယ်… အဲဒီကင်မရာမှာ Auto Focus, Face Detection နဲ့ Back illumination စတဲ့ Function တွေပါဝင်ပါတယ်…\nအဲဒီကင်မရာအပြင် ရှေ့ဘက်မှာ 720 HD Movie ရိုက်နိုင်တဲ့ 1.2MP Facetime ကင်မရာတစ်ခုလဲပါပါသေးတယ်…\nFacetime Camera နဲ့ Wifi ကိုဖြစ်စေ… Cellular Network ကိုဖြစ်စေ ဖြတ်ပြီးတော့ တစ်ဖက်ကစကားပြောသူရဲ့မျက်နှာကိုကြည့်ပြီး Video Calling ပြုလုပ်လို့ရသေးပါတယ်…\nကင်မရာအကြောင်းတွေပြီးတော့ သူ့ရဲ့ Network တွေအကြောင်းကို ပြောပါ့မယ်…\niPad Mini မှာ iPad တို့ရဲ့ထုံးစံအတိုင်း Wifi နဲ့ Cellular Version နှစ်မျိုးထုတ်လုပ်ထားပါတယ်…\nရိုးရိုး Wifi Version မှာတေ့ 802.11 a/b/g/n စတဲ့ Wireless Network တွေကို 24GHz နဲ့ 5GHz မှာ ချိတ်ဆက်နိုင်ပြီး…\nBluetooth Version အနေနဲ့ 4.0 ကိုအသုံးပြုထားပါတယ်…\nCellular Network သုံးအတွက်တော့ အမျိုးအစားနှစ်မျိုးခွဲခြားထားပါတယ်…\nအလွယ်ပြောရမယ်ဆိုရင်တော့ GSM နဲ့ CDMA အတွက်ပါ…\nModel A1454* (GSM မော်ဒယ်အတွက်)\nအဲဒီ Network တွေ Support လုပ်ပါတယ်… 4G လို့ဆိုရမှာပေါ့…\nModel A1455* (CDMA အတွက်ပါ Support လုပ်တဲ့ Version)\nသူက Wifi နဲ့ Cellular Version ကို နောက်မှာဒီလိုလေးခွဲတယ်ခင်ဗျ…\nCellular Network အတွက်တော့ SIM Card ကို iPhone5 မှာသုံးထားတဲ့ Nano SIM ကိုပဲ iPad Mini မှာသုံးမယ်လို့သိရပါတယ်…\nကွန်ပျူတာနဲ့ ချိတ်ဆက်ဖို့ Connector ကိုလဲ iPhone5 နဲ့အတူ ကြေငြာခဲ့တဲ့ Lighting Connector ကိုပဲအသုံးပြုမယ်လို့ဆိုပါတယ်…\nထည့်သွင်းထားတဲ့ ဘက်ထရီအနေနဲ့တော့ 16.3 Watt-Hour လီသီယမ် ပိုလီမာ Battery ကိုသုံးထားပြီး\nရုပ်ရှင်ကြည့်ခြင်း… Wifi ပေါ်မှအင်တာနက်အသုံးပြုခြင်း… သီချင်းနားထောင်ခြင်းတို့ကို (၁၀)နာရီအထိသုံးခံနိုင်ပြီး\nCellular Network ပေါ်မှ အင်တာနက်အသုံးပြုခြင်းအား (၉)နာရီအထိအသုံးခံနိုင်ပါတယ်…\nApple တော့ လူတစ်ဦးတစ်နေ့တာအတွက်လုံလောက်တဲ့ စွမ်းအင်သိုလှောင်မှုလို့ဆိုပါတယ်…\niPad Mini မှာသုံးထားတဲ့ Processor ကတော့ iPad2 နဲ့ iPhone4S မှာသုံးထားတဲ့ A5 Chip ကိုပဲ ပြန်သုံးထားတယ်လို့သိရပါတယ်…\nပန်းသီးရဲ့ A5 Chip\nBuilt in Memory အနေနဲ့လဲ iPad2 အတိုင်း 512MB လို့ဆိုကြပါတယ်…\nApple ရဲ့ Assistant Application Siri ကိုလဲ Support လုပ်မယ်လို့သိရပါတယ်…\nအဲဒီလိုပဲ iOS6 ရဲ့ ပိုကောင်းတဲ့ Siri ကို iPad Mini မှာတွေ့မြင်ရမှာဖြစ်လို့ စိတ်ဝင်စားဖို့ကောင်းတယ်လို့ထင်ပါတယ်…\nApple iDevice တို့ရဲ့ထုံးစံအရ SD Card ထပ်စိုက်ပြီး Memory တိုးလို့မရပါဘူး… ဒါ့ကြောင့် Storage အနေနဲ့ 16GB, 32GB နဲ့ 64GB တွေ ထုတ်လုပ်မယ်လို့သိရပါတယ်…\nအရောင်အနေနဲ့လဲ… iPhone5 လိုပဲ Black & Slate, White & Silver ထုတ်လုပ်မယ်လို့ဆိုပါတယ်…\nအဖြူလား… အမဲလား… သဲကွဲအောင်စဉ်းစား\niPad Mini ရဲ့ Connector တွေ… Speaker တွေ ခလုပ်တွေကို ကြည့်ရအောင်ဗျာ…\nအဲဒီလိုပဲ… iPad Mini က Air Play နဲ့ Air Print ကိုလဲ Support လုပ်ပါတယ်တဲ့ခင်ဗျာ…\nApple TV ဝယ်နိုင်တဲ့နေ့ကြရင် အဲလိုလုပ်ကြည့်လို့ရမယ်ဆိုပဲ…\nနောက်တစ်ခု Apple က ထပ်ပြောထားတာရှိပါတယ်…\nScreen Size ပြောင်းသွားပေမယ့် အရင် iPad နဲ့ Resolution အချိုးတူနေတာမို့ Apple ရဲ့ Application Store မှာ 275000 သော Application နဲ့ ဂိမ်းတွေက အသင့်စောင့်နေပါတယ်တဲ့… ဒါကလဲ iPad Mini လေးကို ဝယ်စေဖို့အကြောင်းအချက်တစ်ခုပါ…\nကဲ….နောက်ဆုံး အားရပါးရသွားရည်ကျပြီးပီဆိုတော့ ဈေးလေးတွေတီးခေါက်ကြည့်ရအောင်နော်…\nOctober 26 ရက်နေ့မှ အွန်လိုင်းစတိုးမှာ ကြိုတင်မှာယူနိုင်မှာဖြစ်လို့ ခန့်မှန်းကြည့်ကြတဲ့ဈေးနှုန်းလေးတွေကို တင်ပေးလိုက်ပါတယ်…\niPad WiFi ဈေးပါ\niPad WiFi+ Cellular ဈေး (Cellular ပါတဲ့ Version ကိုတော့ November2ရက်နေ့မှာမရောင်းနိုင်ပဲ November လလည်လောက်မှ ဈေးကွက်တင်နိုင်မယ်ဆိုပါတယ်…)\nရလက်မ Tablet တစ်ခုအနေနဲ့ ဈေးဟာကြီးမြင့်နေပေမယ့် Apple ရဲ့ နာမည်ကျော် iPad ရဲ့ ပိစိကွေးကို စိတ်ဝင်တစား မျှော်လင့်စောင့်စားကြည့်ကြရအောင်နော်…\nဒီနှစ်မှာ သူများတွေ တက်ဘလက်ကိုင်ကြတော့ ဆိုဒ်အနေတော်ဖြစ်တဲ့ ရလက်မလေးကို စိတ်ဝင်စားမိပါတယ်… ပန်းသီးကနေ စက်ရုပ်ပြောင်းဖို့ကျတော့လဲ နဲနဲလက်တွန့်နေမိတာအမှန်ပါ…\nအခုတော့ ကိုယ်ကိုယ်တိုင်လဲစိတ်တိုင်းကျ အရွယ်အနေတော်ဖြစ်တဲ့ ရလက်မ အိုင်ပက်ပိစိကွေးကိုပဲ ချစ်တော့မည်ဖြစ်ကြောင်း…\nနတ်ဆက်ရ နဲ့ ကင်းဒဲအိပ်ချ်ဒီရ ရေ… တာ့တာကွယ့်… အိုင်ပက်ပိစိကွေးကိုပဲချစ်တော့မယ်…\nမြင်ရတာ အရမ်းလန်းတယ်နော် ……. ဟီးးးး တခြားကျောက်သင်ပုန်းတွေလို ၊ ဒင်နဲ့ အင်နဲ့ဟုတ်ဘူးပဲ … သယ်ရတာလည်း ကရိကထကမများဘူး။ ဈေးကလည်း … လိုက်မှီလောက်တဲ့ဈေးမို ့…… တလုံးလောက်ဝယ်ပေးပါလား ဟင်င်င် …\n( သွေးခဏခဏ တက်တတ်တဲ့ …. ငယ်လေးမဖတ်မိပါဇီနဲ့ … ခွိခွိ …. )\nခုခေတ်က Small is Smart ဒဲ့ ကိုဖက်ကတ် ရဲ ့\nဒီမှာဆိုရင် WiFi ဆိုလုံလောက်ပြီထင်ရဲ့ WiFi+ Cellular ကမလိုလောက်ဖူးထင်တယ်။\nဈေးလည်း မဆိုးဘူးဆိုတော့ ပန်းသီး ကိုမြည်းစမ်းချင်သူတွေအတွက် အဆင်ပြေလောက်တယ်။\nအိမ်း….အိမ်း….ပြောရေးရှိက ပြောရမည်။ ဆိုရေး ရှိကဆိုရမည်ဆိုလျင်..။ ကျွန်ုပ် မဟာအကျော်ဇေယျ ခင်္သ(ဘီယာ)သရေစည်သူ မင်းကြီး မဟာ မောင်အာဂ (အယ်မလေး ကိုနာမည်ကိုယ်ရိုက်ရတာ လက်ညောင်းသပကွယ်) ရဲ့ လက်ဝဲရံ ကိုတော်ကြီး ဇမ္ဗူ့လောကပါလကြောင်ဝတုတ် အနေဖြင့် အဆို ပိစီကွေး ကျောက်သင်ပုန်းအား နက်ဖြန်နံနက် နေထွက် အမှီ လာရောက် ဆက်သစေလိုကြောင်း။ မဆက်သပါက ကျွန်ုပ် ၏ အာဏာ စက်အရ….အမောင် ဇမ္ဗူ့လောကပါလကြောင်ဝတုတ် အား တောင်စွယ်နေအကွယ်မှာ အဆောင်အယောင်ရာထူး ဂုဏ်သိမ်များအား ရုတ်သိမ်းကာ ဖြတ်သင့် ဖြတ်ထိုက်သည့် အရာများ ကိုဖြတ်တောက်ပစ်မည် ဖြစ်ကြောင်း မိန့်ကြားတော်မူသည်။\nမဟာအကျော်ဇေယျသင်္ခ (ဘီယာ) သရေစည်သူမင်းကြီး မဟာ မောင်အာဂ.\nပိစိကွေးပေမယ့် ဈေးမသေးတော့ အချစ်ရဲဘူး ဖက်ဖက်ရေ\nကျုပ်တို့ ကိုင်တဲ့ အပေါစား အန်းဒရိုက် တွေမှာ\nဝိုင်ဖိုင်တွေ သွီးဂျီတွေ ဆဲလူလာ တွေ ခွဲထားဘူးဗျ\nနောက် ကန်ဒယ်လဲ ဖိုင်းယားက ရာကျော်လေး\nနက်စက်ဆ် ရ က ၁၉၉လားမသိ ………………..။\nအော်ဖစ်ရှယ်တွေ အန်းလော့တွေ စတိုးကဒ်တွေ\nစားစရာ အသီးတွေထဲမှာ ငှက်ပျော်သီးကမှ အခွံခွာ စားရသေးတယ်\nပန်းသီးက …… ။\nကွန်ဇူးမား အတွက်လား ..။\nသိပ်မကွာတော့တဲ့ နည်းပညာတွေမှာ အဆင့်တန်း မခွဲစေချင်တော့ဘူး ….\nအောင်မြင်စွာ ဆုတ်ခွာထားတယ် ငွှင်း .. ငွှင်း\nဒီပွဲ ကြည့်ကောင်းပီ နောက်ပီး ရေးရင်း ပြောရင်း ဆွဲခေါ်စရာလေးတွေ ရှိတယ်\nအူးလေး စိတ်ရှည်ရှည်နဲ့ စထွစ်ဂျီလေးသုံးပီး ကျုပ်ကို နှက်စမ်းဘာဗျာ နော်….\nပိစိကွေး ဆိုကထဲက ဘာလဲ ဆိုတာ။\nဒီလောက် ပိစိကွေး မှတော့ အဖွားကြီးမျက်စိ နဲ့ မဖြစ်ပါဘူးအေ။\nဒါကြောင့်လဲ သွားလေသူကြီး မျက်စိမကျတာ နေမှာ။\nပုံမှန် ၁ဝလက်မဆိုဒ်က အိတ်ထဲပေါ့ပေါ့ပါးပါးထည့်သွားဖို့နဲ့ လက်တစ်ဖက်နဲ့ကိုင်ပြီး စာဖတ်ဖို့ သိပ်အဆင်မပြေလှဘူး…\nခုံလေးမှာ ကျကျနနထိုင်ပြီးသုံးရင်တော့ တမျိုးပေါ့နော်…\nခရီးသွားတဲ့အချိန်မှာ ရလက်မဆိုဒ်က အနေတော်ပဲလို့ထင်ပါတယ်…\nကျွန်တော့်လို သေးသေးကြိုက်တဲ့လူဆိုရင်တော့ ကြိုက်ကြမယ်လို့ထင်ပါတယ်…\nကျွန်တော်လဲ တီဗီကိုတော့ အကြီးကြီးကြိုက်တယ်…ဟိ\nထမ်းထားရတာမှမဟုတ်တာ… လက်ပကျွတ်အကြီးကြီးတွေနဲ့ တက်ဘလက်အကြီးတွေက ထမ်းထားရတယ်…\n၁၁လက်မ မက်ဘွတ်အဲယားလေးနဲ့ အိုင်ပက်ပိစိကွေးလေးကို ဆက်ပြီးစိတ်ကူးယဉ်လိုက်ဦးမယ်….ခွိခွိ\nအလကားပါကွာ.. ဝပြီး အချိန်မစီးတဲ့ ဟာ… အဲအဲ ဟုတ်ပေါင်..\nသေးပြီး အသုံးမဝင်တဲ့ဟာ… နာဒို.က ချီဒီအမ်အေ ချစ်ရာ တွ.. အဲဒီပိစိမှာ သုံးမရဘူး.. အင်တာနေရှင်နယ်မဆန်ဘူးကွာ..\nမကိုင်ဘူးကွာ…. ဘာလုပ်ချင်လဲ မကိုင်ဘူးကွာ…..\nပန်းသီးသခိုး ကြောင်ဖင်ပြဲတစ်တုတ်ဖက် လဲ သုံးလို.ကိုမရဘူး… ဟွန်.\nနင့်အရွယ် နင့်အရပ်နဲ့ အိုင်ပက်ပိစိကွေးကို မနိုင်မနင်းဖြစ်နေဦးမယ်…\nအားလုံးတော်တန်တိတ်၊ မွတ်စ်သဂျီးသမက် မာမူကြောင်ကြီး says:\nဆဲလူလာနဲ့ ဝိုင်ဖိုင်ကို တွဲပေးထားတာ သဘောကျတယ်။ မင်န်မိုရီက ၅၁၂အမ်ဘီဆိုတော့ မနည်းဘူးလား။ ဆမ်ဆောင်း ဂလက်ဆီနုတ်II လို ဖုံး+တက်ဗလက် နှစ်မျိုးစုံ ရည်ရွယ်ပုံ ရတယ်နော်။ ဂလက်ဆီတူးက ၁၆ဂျီဗီကို ၅၈၉ဒေါ်လာနဲ့ အီးဘေးမှာ တင်ထားတယ်။ ထင်မြင်ချက် ပေးပါအုံး။ ဈေးကနှစ်ဆ နီးပါးကွာတယ်။ အိုင်ပတ်ဒ်သရီး ၁၆ဂျီဗီကတော့ လေးရာလောက်နဲ့ ရနေပြီ။ The Samsung Galaxy Note II isamarble white smartphone running the Android 4.1 operating system. This Samsung cell phone is an unlocked device, which means the buyer can use it with any cell phone provider. It is equipped witha5.5-inch, color, super AMOLED display withascreen resolution of 1280×720 pixels. The storage on this smartphone is handled by 16 GB of memory. The buyer has the option to add up to an additional 32 GB of memory with the use ofacompatible microSD card. The Samsung Galaxy Note II is powered bya1.6 GHz quad-core processor with2GB of RAM. The power is handled by the included 3100 mAh Li-ion battery. This model featuresafront-facing 1.9 MP camera with autofocus for casual photography andarear-facing 8 MP camera for video chatting. A micro USB port, Bluetooth technology, and Wi-Fi connectivity is included on this Samsung cell phone for added functionality. It weighs 6.3 oz and measures 3.2 inches wide by6inches high by 0.4 inches thick.\niDevice တွေ့ရဲ့ Spec ကိုရေးတဲ့အခါ တခြားစက်ရုပ်တွေနဲ့ ယှဉ်ကြည့်ရင် Spec နိမ့်တယ်လို့ခံစားရမှာပါ…\nဒါပေမယ့် တကယ်တမ်းသုံးကြည့်တဲ့အခါမှာတော့ Performance ကိုတော့ ကောင်းကောင်းထိန်းပေးထားနိုင်တယ်ဆိုတာတွေ့ရမယ်…\nအဲဒီအတွက် Memory 512 ဆိုတာ iDevice တစ်ခုအတွက် အတော်ကိုလုံလောက်တဲ့ပမာဏပါ…\nအိုင်ပက်ပိစိကွေးက ဂယ်လက်စီနုတ်တူးလိုမျိုး တက်ဘလက်နဲ့ဖုန်းစပ်ကြတဲ့အမျိုးအစားမလုပ်ပါဘူး…\nထောင်ဖောက်ပြီး တခြားဆော့ဝဲတွေပေါင်းထည့်ရင်တော့ ဖုန်းပြောလို့ရနိုင်ပါတယ်…\nဘယ်ဟာကောင်းတယ်လို့မပြောပါဘူး… ကိုယ့်ကိုကျေနပ်မှုအပေးနိုင်ဆုံးဟာက အကောင်းဆုံးပါ…\nပန်းသီးကတော့ ကျွန်တော့်ကို စိတ်ကျေနပ်မှုအပြည့်အဝပေးနိုင်တယ်လို့ ခံစားရပါတယ်…\nချစ်တယ်အေ ဝယ်မယ် ဝယ်မယ်\nချိုင်းနား တသိန်းကျော်လေးဝယ်မယ့်ဆဲဆဲဟာကို …..\nအကျွန်ုပ်လည်း ဂျစ်လိုလှပေ၏ ….\nထိုပိစိကွေးလေး အား မဂျစ်မိစေရန် မနာလို ဝန်တိုနေသူကား ရှိပေ၏ …\nထိုအရာသည်ကား ကျွန်ုပ်၏ ရင်ဘတ်ဂျီးအား\nပိတ်ဆို့ကာ တားဆီးထားတတ်သော အိတ်ကပ်ပင် ဖြစ်ချေတော့၏ ……။\nအော် .. အနိစ္စ\nမည်သို့ လှမ်းနိုင်ပါမယ်နည်း ……. :hee:\nပိစိကွေးလေး ကို ချစ်ချင်ပါသော်လည်း..\nတရိရိ ဆွေးနေရမည့် အဖြစ်ပါ ချင့်..အဟင့်.ဟင့်..\nစကားမစပ် ဂနေ့ပဲ ဝင်းဒိုးအိတ် ထွက်တယ်..\nခုလိုချိန်ကြီးမှာ ပန်းသီး ဝယ်ဇယာလားကွယ်..\nစတိဗ်။ ဝီအာ ဂိုးယင်းတူ ပို့စ်-ပီစီ အီရ။\nဘီလ်။ သည်ဝါးလ် အစ် ဘစ်လ်ထ် အွန် ပီစီစ်။\nနာကာနိဟွန်း အဲဂယောဘု က\nအသက်အငယ်ဆုံး ရုပ်အဖြောင့်ဆုံး တော်ကီအညက်ဆုံး\nဆားဖေ့ကိုလဲ ၄၄၉ ဒေါ်လာနဲ့ အပျော့က စရောင်းပြီ…\nဆားဖေ့ရဲ့ ဖိဘက်လေးတွေ နားထောင်ကြည့်ရအောင်…\nဆားဖေ့နဲ့ ပြူတင်းပေါက် (၈)အကြောင်းရေးကြပါဦး…\nကြိုမှာရင် ၃ပါတ် ကြာပါမယ် ဒါပေမယ့်\nအကိတ်ကြီးပေါ်ကနေ ဝေါ့ပရက်ဇ် အပ္ပလီဒေါင်းပြီး\nဖိုတိုတင်ဖို့ သဂျီး ပါမစ်ချပေးလိုက်ပီ ..\nပြုတင်းပေါက် ၈ ရဲ့ သတင်းတော့ ဘယ်သူမှ အရေးမလုပ်ကြပါလား မောင်ပန်းသီး တို့။\nလန်ဒန်မှာတော့ Discount တွေပေးနေလို့ တန်းစီ ပြီး စောင့်နေခဲ့တယ်လို့ သတင်းရတယ်။\nသမိုင်းစဉ်ပြန်ကြည့်ရင်တဲ့ အခုဟာ က ကွဲ မဲ့ အလှည့်ဘဲ တဲ့။\nဒီတစ်ခါကွဲ ရင်တော့ Microsoft လဲ မွဲပြီ။\nအခုတောင် သူ့ရှယ်ယာတွေ ဈေးကျနေတာ။\nMicrosoft chief Steve Ballmer ကတော့ သူရို့ ရှစ် က မက်ဂျစ်ကယ် ဆိုဘဲ။\n(ငါ့နှယ် ဒီနေ့ ဘာကိုမှ အကောင်းမြင်လို့ မရပါလားနော်)\nအံမယ် မိဂီ တဲ ့


Clash Of Cards - Myanmar Sports\n🎁 CLASH OF CARDS 🎁\n💰 € 2,500 ( ယူရို ၂,၅၀၀ ) အထိ ရရှိနိုင်မယ့် Clash Of Cards ပရိုမိုးရှင်းအစီအစဥ် 💰\nClash Of Cards ပရိုမိုးရှင်းမှာ ပါဝင်ကစားပြီး € 2,500 ( ယူရို ၂,၅၀၀\n🕡 ပရိုမိုးရှင်းကာလ 🕡 ( 27. 05. 2022 – 05. 06. 2022 )\nအချိန်ကာလကတော့ ၂၀၂၂ ခုနှစ် မေလ ၂၇ ရက်နေ့၊ မနက် ၆ နာရီ ၃၁ မိနစ် ( 27 May 2022 00:01 GMT ) ချိန်ကနေ ၂၀၂၂ ခုနှစ် ဇွန်လ ၆ ရက်နေ့၊ မနက် ၆ နာရီ ၂၉ မိနစ် ( 05 June 2022 23:59 GMT ) ချိန်အတွင်းသာ အကျုံးဝင်ပါတယ် ခင်ဗျ။\nဆုကြေးများ ( Clash Of Cards ) ကို အောက်ပါအတိုင်း အဆင့်အလိုက် ချီးမြှင့်သွားမှာ ဖြစ်ပါတယ် ခင်ဗျ။\nတတိယဆု – € 250 ( ယူရို ၂၅၀ )\n၄ နဲ့ ၅ နေရာ – € 125 ( ယူရို ၁၂၅ )\n၆ ကနေ ၁၅ နေရာ – € 50 ( ယူရို ၅၀ )\nQualifying 1xBet “ Clash Of Cards ” games: အနိုင်ရယူဖို့ ဆော့လို့ရနိုင်တဲ့ ဂိမ်းကတော့ –\nBlackJack – အစရှိတဲ့ ဂိမ်းတွေမှာ ဆော့လို့ရမှာပဲ ဖြစ်ပါတယ် ခင်ဗျ။\nဂိမ်းတွင်းတူးလ် သတ်မှတ်ချက် – အလောင်းအစားတွေ အားလုံးထဲက အနိုင်ရရှိမှု စုစုပေါင်းကို ၁၀ နဲ့ မြှောက်သွားမှာ ဖြစ်ပါတယ်။\nပေါက်ကြေး ၁.၅ နဲ့အထက်ရှိတဲ့ ဘော်ဒီပွဲစဥ်တွေသာ အကျုံးဝင်မှာ ဖြစ်ပါတယ်။\n၄။ အခု ကမ်းလှမ်းချက် ( Clash Of Cards 1x Bet promotion ) မှာ စာရင်းသွင်း (အကောင့်ဖွင့်) ထားသော ကတ်စတန်မာများသာ ပါဝင်နိုင်ပါသည်။\n၇။ အခု ပရိုမိုးရှင်း ( 1xbet Clash Of Cards ) တွင် ပါဝင်ခြင်းဖြင့် လူကြီးမင်းသည် ကမ်းလှမ်းချက်၏ စည်းကမ်းသတ်မှတ်ချက်များကို ဖတ်ပြီး လက်ခံကြောင်း အတည်ပြုပါသည်။\n၈။ ဒီပရိုမိုးရှင်း ( 1xbet clash of cards Promotion ) အတွက် အောက်ပါတစ်ခုစီတိုင်းလျှင် တစ်ကြိမ်သာ ရရှိနိုင်သည်။\n၁၀။ 1xBet သည် မည်သည့်အကြောင်းကြောင့်နှင့်မဆို ကတ်စတန်မာများ၏ ငွေသွင်းငွေထုတ်မှတ်တမ်းများနှင့် (Log in) လော့ဂ်အင် မှတ်တမ်းများကို ပြန်လည်သုံး သပ်ပိုင်ခွင့်ရှိပါသည်။ ထို့သို့ပြန်လည် သုံးသပ်ပြီးနောက် ကတ်စတန်မာတစ်ဦး သို့မဟုတ် တစ်ဦးထက်ပိုသော ကတ်စတန်မာများက ၎င်းတို့၏ ကိုယ်ပိုင်ဆုံးဖြတ်ချက်ဖြင့် ကစားသည့် နည်းလမ်း မမှန်မကန်လုပ်သည်ဟု 1xBet မှ စုံစမ်းတွေ့ရှိပါက 1xBet သည် ထိုကဲ့သို့သော ကတ်စတန်မာများ၏ ပရိုမိုးရှင်း ( 1xBet Monthly promotion ) အတွက် ရပိုင်ခွင့်များကို ရုတ်သိမ်းပြီး ဘောနပ်စ် ( bonus casino 1xbet ) များကို ပြန်လည်ပယ်ဖျက်ပိုင်ခွင့် ရှိပါသည်။\n၁၂။ ပြိုင်ပွဲ၏ စည်းမျဉ်းများ ( rules of promotion 1xbet ) ကို ပြောင်းလဲရန်၊ ပြိုင်ပွဲကို အချိန်မရွေး ဆိုင်းငံ့ရန် သို့မဟုတ် ဖျက်သိမ်းရန် ကျွန်တော်တို့ 1xBet ကုမ္ပဏီမှာ လုပ်ပိုင်ခွင့် ရှိပါသည်။\nအရင်ပုံမှန်ရနေကျ ဘောနပ်စ်တွေတုန်းကလို မဟုတ်ပဲ ဆုကြေးတွေကို ထုတ်ယူဖို့ ဘယ်လောင်းကစားမှ ကစားပေးစရာမလိုဘဲနဲ့ ချက်ချင်း ထုတ်ယူနိုင်ပါတယ် ခင်ဗျ။ ပရိုမိုးရှင်းပြိုင်ပွဲလေး ( Tournament TVBET 1xBet ) က စိတ်ဝင်စားစရာ ကောင်းတာမို့လို့ ပါဝင်ယှဥ်ပြိုင်ပြီး ဆုကြေးတွေကို ရယူဖို့ ဖိတ်ခေါ်လိုက်ပါတယ် ခင်ဗျ။


လူတိုင်းဘောလုံး (Everyone football) - 2Game\nလူတိုင်းဘောလုံး (Everyone football)\nအဆိုပါကြီးတွေဘောလုံးကိုနှင့်ဘောလုံးကိုနေရာတိုင်းပျံသန်းပါလိမ့်မယ်။ မီးခိုးဘောလုံးကိုသင့်ရဲ့အမြင်အာရုံမှတစ်ဦးစိန်ခေါ်မှု, ဒါပေမယ့်လည်းသင်တို့အဘို့တစ်စိတ်ပိုင်းဆိုင်ရာအတွေ့အကြုံကသာဖြစ်ပါတယ်။ အမှန်တကယ်ကစား၏ခံစားချက် restore မှ Excellent ကရူပဗေဒအင်ဂျင်ကို။ စိတ်ကြိုက်ဇာတ်ကောင်ဒီဇိုင်း, သင်တို့အဘို့အသင့်တော်အစဉ်အမြဲရှိပါ! အစ်ကိုဂိမ်းတစ်ခုမှအချည်းနှီးသောအရခဲ့သလား\nAndroid အတွက် လူတိုင်းဘောလုံး (Everyone football) အလွန်ရေပန်းစားသည်နှင့်ကမ္ဘာတစ်ဝှမ်းဂိမ်းကစားထောင်ပေါင်းများစွာ၏မည်သည့်ငွေပေးချေမှုမပါဘဲရဖို့အတှကျဝမျးသာပါလိမ့်မယ်။ ငါတို့သည်သင်ကူညီနိုငျပါသညျ! အခမဲ့ဂိမ်းကို download လုပ်ပါရန်။ ဒေါင်းလုပ်အလွန်ရိုးရှင်းတဲ့ဖြစ်ပါသည်: လိုချင်သောဖိုင်ကိုရွေးသင် file ကိုရချင်သောနညျးလမျးမြား၏တဦးတည်းကိုရွေးပါထို့နောက် "အခမဲ့ လူတိုင်းဘောလုံး (Everyone football) apk download လုပ်ပါ" ကိုကလစ်နှိပ်ပါ။ အနည်းငယ်လွယ်ကူသောခြေလှမ်းနှငျ့သငျတက်ဘလက်သို့မဟုတ်ဖုန်းများအတွက်ဂိမ်းအပြည့်အဝဗားရှင်းခံစားကြသည်! မိုဘိုင်းဂိမ်းကိုခံစားဖို့အကောင်းဆုံး gadgets တစ်ခုမှာ iPhone ကိုဖြစ်ပါသည်, လူတိုင်းဘောလုံး (Everyone football) iOS အတွက်ထိပ်တန်းဂိမ်းတစ်ခုဖြစ်တယ်ကျွန်တော်တို့လည်းမဆိုငွေပေးချေခြင်းမရှိဘဲပြုလုပ်ကစားရန်သင့်ကိုကူညီနိုငျပါသညျ! iPhone အတွက် လူတိုင်းဘောလုံး (Everyone football) ဒေါင်းလုဒ်လုပ်ဖို့, ငါတို့သည်သင်တို့၏ကိရိယာ၏မော်ဒယ်ကို select ရန်သင့်အားအကြံပြု, ပြီးတော့ကျွန်တော်တို့ရဲ့စနစ်ကအသင့်တော်ဆုံးဂိမ်း app များကိုရှေးခယျြပါလိမ့်မယ်။ ဒေါင်းလုပ်အလွန်ရိုးရှင်းတဲ့ဖြစ်ပါသည်: လိုချင်သော .ipa ဖိုင်ကိုရွေးသင်ကစားပွဲရချင်သောနညျးလမျးမြား၏တဦးတည်းကိုရွေးပါထို့နောက် "အခမဲ့ လူတိုင်းဘောလုံး (Everyone football) ကို download လုပ်ပါ" ကိုကလစ်နှိပ်ပါ။ အနည်းငယ်လွယ်ကူသောခြေလှမ်းနှင့်သင်အိုင်ပက်သို့မဟုတ်, iPod တို့အတွက် လူတိုင်းဘောလုံး (Everyone football) ခံစားနေကြသည်။ ထိုအသတိရ! ကျနော်တို့နေ့စဉ်အခမဲ့ IPA ဂိမ်းကျွန်တော်တို့ရဲ့စုဆောင်းမှုကို update ဒါညှိနေဖို့!


Mizzima TV Weekly, Business News No . 19 (18 May, 2013) | OurGoldenNews.com\nMizzima TV Weekly, Business News No . 19 (18 May, 2013)\nမဇ္ဈိမတီဗွီ အပတ်စဉ် စီးပွားရေးသတင်း အမှတ်စဉ် – ၁၉ (မေလ ၁၈ ရက်နေ့၊ ၂၀၁၃ ခုနှစ်)\nဒီတပတ်အတွက် တင်ဆက်ပေးသွားမယ့် သတင်းတွေထဲမှာတော့ မြန်မာ့ရတနာဘဏ်လို့ အမည်ပြောင်းလိုက်တဲ့ မြန်မာ့မွေးမြှူရေးနဲ့ ရေလုပ်ငန်းဖွံ့ဖြိုးရေးဘဏ်ဟာ အနာဂတ်စီးပွားရေးလောကထဲမှာ ဘယ်လို လုပ်ဆောင်သွားမှာလဲ၊ မြန်မာ့အစားသောက်တွေ အဆင့်မြှင့်တင်ဘို့ လိုနေပြီလား၊ အစိုးရရဲ့ မူဝါဒတွေသာ မှန်ကန်အောင်လုပ်နိုင်ရင် မြန်မာ့စိုက်ပျိုးရေး ဘယ်အဆင့်ထိဖြစ်လာနိုင်သလဲ .. စတဲ့သတင်းတွေအပါအ၀င် တခြားစီးပွားရေးသတင်းကို ဝေေ၀ဆာဆာ တင်ပြပေးထားပါတယ်။


ငယ်ရွယ်ချိန်မှာ ရုတ်တရက်သေဆုံးမှုရဲ့ ဖြစ်နိုင်ခြေအကြောင်းအရင်းများ – DVB\nငယ်ရွယ်ချိန်မှာ ရုတ်တရက်သေဆုံးမှုရဲ့ ဖြစ်နိုင်ခြေအကြောင်းအရင်းများ\nPublished By DVB | 18 November, 2018\nအားလုံးကြားသိပြီးလောက်ဖြစ်မယ့် စိတ်မကောင်းစရာ သတင်းတစ်ခုကတော့ သရုပ်ဆောင်မင်းသွေးဟာ အောက်တိုဘာ ၃ရက်ညဘက်မှာ ဘောလုံးကစားနေရင်း ရုတ်တရက်ဆုံးပါးသွားရတဲ့ကိစ္စပါ။ ကျန်းကျန်းမာမာနဲ့ ငယ်ရွယ်တဲ့အသက်အရွယ်မှာ ဆုံးပါးသွားရတဲ့အတွက် သေဆုံးမှုဟာ ထူးဆန်းပြီး အံ့သြဝမ်းနည်းစရာဖြစ်ခဲ့ရပါတယ်။ ဒီအတွက် အသက်ငယ်ရွယ်တဲ့အချိန်မှာ သေဆုံးမှုရဲ့ ဖြစ်နိုင်ခြေအကြောင်းအရင်းများကို ဖော်ပြပေးလိုက်ပါတယ်။ သတိပြုနိုင်အောင်နဲ့ ကာကွယ်လို့ရမယ့်အရာတွေကို ကြိုတင်ကာကွယ်နိုင်အောင်၊ အရေးပေါ် ပြုစုမှုပေးနိုင်အောင်တို့အတွက် ရည်ရွယ်ပါတယ်။ ကျန်းမာသန်စွမ်းတဲ့ငယ်ရွယ်စဉ်အချိန်မှာ မမျှော်လင့်ဘဲ ရုတ်တရက် သေဆုံးမှုအကြောင်းအရင်းများဟာ နှလုံးနဲ့ ဆက်စပ်တဲ့ ရောဂါများကြောင့် အများစုဖြစ်ပါတယ်။ ဖြစ်နိုင်ခြေရှိတဲ့ရောဂါတွေကတော့-\n၁။ နှလုံးကြွက်သားများ ထူထဲသည့် ရောဂါ (HCM)\nမျိုးရိုးလိုက်တဲ့နှလုံးရောဂါဖြစ်ပြီး နှလုံးရဲ့ ကြွက်သားတွေထူထဲနေပါတယ်။ ထူထဲနေတဲ့ ကြွက်သားနံရံတွေက နှလုံးခုန်အောင် ပြုလုပ်ပေးတဲ့ လျှပ်စီးပတ်လမ်းကို အနှောက်အယှက်ပေးတဲ့အတွက် နှလုံးခုန်မမှန်တော့တာတွေဖြစ်ပြီး ရုတ်တရက်သေဆုံးနိုင်ပါတယ်။ အားကစားသမားတွေနဲ့ ကိုယ်လက်လှုပ်ရှားမှုလုပ်သူတွေ ရုတ်တရက်သေဆုံးမှုရဲ့ အကြောင်းရင်းအတော်များများဟာ ဒီရောဂါကြောင့်ဖြစ်ပါတယ်။ ဒီရောဂါဟာ ရှိနေမှန်း မသိသာတတ်ပါဘူး။\n၂။ နှလုံး သွေးကြောများ မူမမှန်သည့်အခြေအနေ (Coronary artery abnormalities)\nတချို့လူတွေမှာ မွေးရာပါ နှလုံးသွေးကြောတွေ မူမမှန်တာမျိုးဖြစ်နေနိုင်ပါတယ်။ အားကစားလုပ်တဲ့အချိန်မှာ ဒီသွေးကြောတွေကို ဖိခံရတာကြောင့် နှလုံးကိုသွေးမပို့နိုင်တော့ဘဲ သေဆုံးတာလည်းဖြစ်နိုင်ပါတယ်။\n၃။ နှလုံးခုန်မမူမှန်သည့်ရောဂါ (Long QT syndrome)\nဒီအခြေအနေဟာလည်း မွေးရာပါဖြစ်ပြီး နှလုံးခုန်မူမမှန်တာတွေဖြစ်ကာ အများအားဖြင့် သတိလစ်မေ့မြောသွားတာမျိုးတွေနဲ့ ပြတတ်ပါတယ်။ ဒီရောဂါရှိတဲ့လူငယ်တွေဟာလည်း ရုတ်တရက်သေဆုံးနိုင်ခြေမြင့်ပါတယ်။\n၄။ အဆုတ်သွေးကြော ပိတ်ဆို့ခြင်း (Pulmonary Embolism)\nဒါကတော့ လူငယ်တွေမှာ အရမ်းအဖြစ်နည်းပါတယ်။ သွေးကြောဆိုင်ရာ ရောဂါတွေရှိနေတတ်ပြီး လှုပ်ရှားမှုနည်းပါးတဲ့ အသက်ကြီးသူတွေမှာပိုဖြစ်ပါတယ်။ ခြေထောက်မှာစပြီးဖြစ်တည်လာလေ့ရှိတဲ့သွေးခဲက ပြုတ်ထွက်ပြီး နှလုံးကနေ အဆုတ်ကိုသွားတဲ့သွေးကြောမှာ ပိတ်ဆို့တာကြောင့် သေဆုံးမှုဖြစ်တာပါ။ လေယာဉ်အချိန်ကြာကြာ စီးရတဲ့သူတွေ၊ အိပ်ယာထဲမှာ အကြာကြီးနေရတဲ့သူတွေဖြစ်တတ်ပါတယ်။\nအများအားဖြင့်တော့ ရုတ်တရက်သေဆုံးသွားတဲ့ဖြစ်စဉ်တွေဟာ ကာကွယ်ဖို့ အချိန်မမီလိုက်တာ မသိလိုက်ဘဲ ဖြစ်သွားတာတွေဖြစ်ပါတယ်။ ငယ်ရွယ်ပေမယ့် ဒီလက္ခဏာတွေရှိနေတယ်ဆိုရင် သတိထားရပါမယ်။ ၁။ သတိလစ်မေ့မြောတတ်ခြင်း – အားကစားလုပ်တဲ့အခါ ပင်ပင်ပန်းပန်းလှုပ်ရှားတဲ့အခါမှာ မူးမိုက်လဲကျတာ၊ သတိလစ်သွားတတ်တာတွေက နှလုံးမှာပြဿနာရှိနေတယ်ဆိုတာကိုပြသပါတယ်။ ၂။ မိသားစုမျိုးရိုးရှိတာ – နှလုံးရောဂါတွေဟာ မျိုးရိုးလိုက်တတ်ပါတယ်။ မျိုးရိုးထဲမှာ ရုတ်တရက်နှလုံးရပ်သေဖူးတဲ့သူတွေရှိရင် ကိုယ်လည်းသတိထားရပါတယ်။ ၃။ အသက်ရှူမဝခြင်း ၄။ ရင်ဘတ်အောင့်ခြင်း ၅။ နှလုံးခုန် အလွန်အမင်းမြန်လာခြင်း၊ သို့မဟုတ် ခုန်ချင်သလိုခုန်ခြင်း ၆။ အဝလွန်ခြင်း၊ ဆီးချိုသွေးတိုးရှိခြင်း ဒါတွေကို လျှော့ချပါ။ ရုတ်တရက်သေဆုံးမှုကိုလျှော့ချနိုင်ဖို့အတွက်ဆိုရင်\nမျိုးရိုးရှိတယ်ဆိုရင် နှလုံးကို စစ်ဆေးမှုခံယူပါ။\nအိပ်ရာထဲမှာ ကြာကြာနေရရင် ထိုင်ပြီးသွားရတဲ့ခရီးရှည်သွားရရင် မကြာခဏ လမ်းလျှောက်ပေးတာ၊ ခြေထောက်ကိုလှုပ်ပေးတာတွေလုပ်ပါ။\nကိုယ့်ရှေ့မှာ နှလုံးအမောဖောက်ပြီး လဲကျသွားတယ်၊ သတိလစ်သွားတယ်ဆိုရင် ဒါတွေကိုအရေးပေါ် အမြန်အဆန်လုပ်ပေးပါ။ ၁။ အကူအညီကို အော်ဟစ်တောင်းခံပါ။ ဆေးရုံကားအရေးပေါ်ခေါ်ပါ။ ၂။ အသက်ရှူနေလား၊ နှလုံးခုန်နေသေးလားဆိုတာကို စမ်းသပ်ပါ။ ၃။ အသက်မရှူ၊ နှလုံးမခုန်တော့ဘူးဆိုရင် အရေးပေါ်အသက်ကယ်နည်းကို စတင်ကျင့်သုံးပါ။ ၄။ အရေးပေါ်အသက်ကယ်နည်း လုပ်ထုံးလုပ်နည်း\nရင်ညွှန့်ရိုးအလယ်ကို လက်နှစ်ဖက်ကို ထပ်ပြီးဖိပါ။ တစ်မိနစ်ကို အချက် ၁၀၀ နှုန်းနဲ့ မှန်မှန်ဖိရပါမယ်။\nပက်လက်အနေအထား အတည့်ထားပြီး မေးစိကို အပေါ်ကို တွန်းတင်လိုက်ပါ။\nပါးစပ်ခြင်းတေ့ပြီး လေမှုတ်သွင်းပါ။ လေမမှုတ်သွင်းခင်မှာ လေဝင်လမ်းကြောင်းကို ပိတ်ဆို့နေတဲ့အရာတွေကိုအရင်ဖယ်ရှားပါ။\n၅။ ဆေးရုံကားနဲ့ ကူညီကယ်ဆယ်ပေးမယ့် ကျွမ်းကျင်သူတွေရောက်မလာခင်အထိ အရေးပေါ်အသက်ကယ်နည်းကို လုပ်ဆောင်ရပါမယ်။ အရေးပေါ်အသက်ကယ်တဲ့နည်းလမ်းဟာ ရိုးရှင်းလွယ်ကူပြီး အသက်ပေါင်းများစွာကို ကယ်တင်နိုင်တဲ့အတွက် Youtube လိုနေရာကနေ လုပ်နည်းကို သင်ယူလေ့လာထားသင့်ပါတယ်။ ရေးသားသူ Dr. Thurein Hlaing Win. ဆေးပညာပိုင်းဆိုင်ရာတည်းဖြတ်သူ Dr. Thurein Hlaing Win. ဤဆောင်းပါးကို DVB ၏ မိတ်ဘက် ကျန်းမာရေးနှင့် ဆေးပညာဝက်ဘ်ဆိုဒ် hellosayarwon.com မှ ကူးယူဖော်ပြပါသည်။


US သံရုံးများကို ထပ်မံ တိုက်ခိုက်ကြရန် အယ်လ်ကိုင်ဒါအဖွဲ့က တောင်းဆို : Myanmar News Hub\nPosted by mmnewshub on Sunday, September 16, 2012 ·3Comments တိုက်ခိုက်ခံခဲ့ရသည့် လစ်ဗျားရှိ အမေရိကန် ကောင်စစ်ဝန်ရုံး\nMoethiha Aung , 16September 2012 —- လစ်ဗျားရှိ အမေရိကန်သံအမတ် သတ်ဖြတ်ခံရခြင်းကို ဂုဏ်ယူဝမ်းမြောက်ကြောင်း ယီမင်နိုင်ငံရှိ အယ်လ်ကိုင်ဒါဌာနခွဲက အင်တာနက်တွင် စနေနေ့က ထုတ်ဖော်ကြေညာလိုက်ပြီး မူဆလင်နိုင်ငံများရှိ အမေရိကန်သံရုံးတို့ထွက်ခွာသွားရေးအတွက် ပိုမို တိုက်ခိုက်ကြရန် တိုက်တွန်းလိုက်သည်။\nတမန်တော်မိုဟာမက်ကို စော်ကားထားသည့် အမေရိကန်နိုင်ငံထုတ် ရုပ်ရှင်ကားကြောင့် မူဆလင်ကမ္ဘာတွင် ဒေါသတကြီး ကန့်ကွက် ဆန္ဒပြနေမှုတို့ကို အယ်လ်ကိုင်ဒါက ပူးပေါင်းဆောင်ရွက်မည်ဟု ကြေညာချက်တွင် ရေးသားထားသည်။\nမငြိမ်မသက်မှုများ အဆုံးသတ်ရေး ကြိုးပမ်းသည့်အနေဖြင့် ဆော်ဒီအာရေဗျရှိ ဘာသာရေးဆိုင်ရာအာဏာပိုင်တို့က မူဆလင်များ၏ ဒေါသကို အကြမ်းဖက်မှုအသွင် မပြောင်းသင့်ကြောင်း ပြောဆိုလိုက်သည်။ အဆိုပါရုပ်ရှင်ဇာတ်ကားက အစ္စလာမ်ဘာသာကို အမှန်တကယ် ထိခိုက်ခြင်း မရှိဟုလည်း ၎င်းတို့က ပြောလိုက်သည်။\nယခုတပတ်အတွင်း အမေရိကန် နှင့် အနောက်တိုင်းဆိုင်ရာ သံရုံးများ ဆန္ဒပြ၊ တိုက်ခိုက်ခံနေရမှုတွင် အယ်လ်ကိုင်ဒါတို့ တိုက်ရိုက်ပတ်သက်နေသည်ဟူသော သက်သေအထောက်အထား မရှိသေးပေ။\nအစ္စလာမ်ဘာသာဝင်များထဲမှအလွန်အကျူး အစွန်းရောက်သူတို့ကသာ ဆန္ဒပြမှုများ ဖြစ်ပေါ်စေရန် အဓိက လှုံ့ဆော်ခဲ့ခြင်းဖြစ်သည်။\nသို့သော်လည်း ဆန္ဒပြမှုကို အယောင်ပြပြီး လစ်ဗျားရှိ အမေရိကန်ကောင်စစ်ဝန်ရုံးကို တိုက်ခိုက်ကာ သံအမတ် ခရစ်စတီဗင် နှင့် အမေရိကန်သုံးဦးအား သတ်ဖြတ်ခဲ့မှု အကောင်အထည် ဖော်ခဲ့ခြင်း ဟုတ်မဟုတ် အမေရိကန်နှင့် လစ်ဗျား အာဏာပိုင်တို့က စုံစမ်းနေကြသည်။\nယီမင်နိုင်ငံရှိ အယ်လ်ကိုင်ဒါဌာနခွဲက ကြေညာရာတွင် သံအမတ် စတီဗင်ကို သတ်ဖြတ်မှုသည် သံရုံးတိုက်ခိုက်မှုများအတွက် “အကောင်းဆုံးနမူနာ” ဖြစ်သည်ဟု ဆိုထားသည်။\n“ဖြစ်ပျက်ခဲ့သည်တို့မှာ အလွန် ကောင်းမွန်ပြီး ဤလုပ်ရပ်များကို ပန်းတိုင်တစ်ခုတည်းအတွက် လုပ်ဆောင်သင့်သည်။ ထိုပန်းတိုင်မှာ မူဆလင်တို့၏နိုင်ငံများမှ အမေရိကန်သံရုံးတို့ကို မောင်းထုတ်ရေးဖြစ်သည်” ဟု အဆိုပါအုပ်စုက ဆိုသည်။\nမူဆလင်နိုင်ငံတို့ရှိ အဆိုပါသံရုံးများကို ဆက်လက် မီးရှို့ကြရန် ဆန္ဒပြသူတို့ကို တိုက်တွန်းကြောင်း ကြေညာချက်တွင် ရေးထားသည်။\nယီမင်နိုင်ငံရှိ အယ်လ်ကိုင်ဒါတို့သည် အကြမ်းဖက်မှုကွန်ရက်အတွင်း အတက်ကြွဆုံးနှင့် အန္တရာယ်အရှိဆုံးအဖြစ် အမေရိကန်က ယူဆထားသည်။\nသောကြာနေ့တွင် “Innocence of Muslims” အမည်ရှိ ရုပ်ရှင်ကားကို ဆန့်ကျင်ကန့်ကွက်မှုများ နိုင်ငံ ၂၀ ကျော်တွင် ဖြစ်ပွားခဲ့သည်။ အများအားဖြင့် ငြိမ်းချမ်းစွာ ဆန္ဒပြခဲ့ကြသော်လည်း ဆူဒန် နှင့် တူနီးရှားတွင်မူ အဆိုပါဆန္ဒပြပွဲတိုက အမေရိကန်နှင့် အနောက်နိုင်ငံ သံရုံးတို့ကို တိုက်ခိုက်ခြင်း၊ လုံထိန်းတို့နှင့် ရုန်းရင်းဆန်ခတ်ဖြစ်ခြင်းများအဖြစ် ပြောင်းလဲသွားသည်။ ရုန်းရင်းဆန်ခတ်မှုကြောင့် အနည်းဆုံး ၆ ဦး သေဆုံးသွားသည်။\nအကြမ်းဖက်မှုများ ငြိမ်သက်သွားရန် ကြိုးပမ်းသည့်အနေဖြင့် ဆော်ဒီအာရေဗျရှိ အဆင့်မြင့်ဆုံးသော ဘာသာရေးဆိုင်ရာအာဏာပိုင်တို့က “အဆိုပါရုပ်ရှင်ဇာတ်ကားက တမန်တော်မိုဟာမက်နှင့် အစ္စလာမ်ဘာသာကို အမှန်တကယ် ထိခိုက်ခြင်း မရှိကြောင်း …. ကျွန်ုပ်တို့က အဆိုပါရုပ်ရှင်ကားကို ဒေါသမပါဘဲ ရှုတ်ချသင့်ကြောင်း” ပြောလိုက်သည်။\nAP သတင်းကို မိုးမခ မီဒီယာက ဘာသာပြန်သည်။\nတူနီးရှားမှာ အမေရိကန်သံရုံးရဲ့ ပါကင်မှာ ရှိရှိသမျှ ကားများကို မီးရှို့အပြီး ….916.2012\nအကြမ်းဖက် မွတ်တွေကြောင့်တတိယ ကမ္ဘာစစ်မီး တောက်နိုင်နိုင်ပြီ…ဗမာပြည်မှာလဲ…ခေါ်မွေးထားဒါနဲ့OIC ရုံး ဖွင့် မှာနဲ့ …တနေ့ ထက်တနေ့ အခြေအနေဆိုးဘို့ ဘဲမြင်တယ်ဗျာ..အစိုး၇ကလဲ အသုံးမကျ နဲ့ အတော် ခက်တယ်.\nOIC ဥက္ကဌနဲ့ အဖွဲ့ ဝင် တွေဘာလုပ်နေကြလဲ…ကို့ လူမိုက်တွေ ကြည့် မထိန်းဒါ ဘာသဘောလဲ ?????\nဆူဒန် နိုင်ငံ မှ…နောက်ကျတဲ့ခြေထောက် သစ္စာဖောက်..\nယူကျူ့ပေါ်က ခပ်ပေါပေါ ခပ်ချာချာ ဗီဒီယိုကို ရိုက်ကူးထုတ်လွှင့်တဲ့ ဖြစ်ရပ်မှာက ရိုက်ကူးသူ တဦးတစ်ယောက်ရဲ့လုပ်ရပ်လို့ သဘောမထားနိုင်ပဲ အမေရိကန် အစိုးရ၊ အမေရိကန် ပြည်သူ ၊ လူဖြူနှင့် ခရစ်ယာန်မှန်သမျှ တာဝန်ယူရမယ်ဆိုပြီး အကြမ်းဖက် တိုက်ခိုက်နေကြတာ\nRecent Posts\tမိတ္ထီလာ ပုဒ်မ ၁၄၄ သက်တမ်းတိုး\nနယ်စပ်ကုန်သွယ်ရေးစခန်း ၂ ခု ထပ်ဖွင့်မည် – ဦးတင်ရဲဝင်း\nဒေါ်လာဈေးနှုန်း မြင့်တက်နေခြင်းကြောင့် ဆေးဝါးဈေးကွက်အတွင်း ဈေးနှုန်းများမြင့်တက်


အခုတလော သက်ဝေတစ်ယောက် အတော်ကို နမော်နမဲ့ နိုင်နေတာကို ကိုယ့်ကိုယ်ကိုယ် သတိထားလိုက်မိတဲ့ အချိန်မှာ…\nပြီးခဲ့တဲ့ ရက်အနည်းငယ်က မယုဝရီ (မရီရီဝင်း) ရဲ့ဘလော့ဂ်မှာ တင်ထားတဲ့ ထိုတစ်ည (That Night) ပိုစ့်ကိုဖတ်ပြီး အတူတကွ တင်ထားတဲ့ ဓါတ်ပုံကိုလဲ သေသေချာချာ ကြည့်မိပါတယ်။ ဒါတွေတင်မက သူများတွေရေးသွားကြတဲ့ Comments တွေကိုလဲ ဖတ်ကြည့်လိုက်ပါသေးတယ်။ Comments တွေထဲက အမေးအဖြေတွေ အရ အဲဒီပုံလေးက Bangkok က နေရာတစ်ခု လို့ သိရပါတယ်။ အဲဒီပုံလေးထဲက နေရာရှုခင်းလေးက သက်ဝေတို့စလုံးက တစ်ချို့ နေရာမျိုးလေးတွေနဲ့ခပ်ဆင်ဆင်တူသား လို့ လဲ စိတ်ထဲမှာ တွေးမိပါတယ်။ ကိုယ်တိုင် Comment ရေးမယ်လုပ်တော့ Web Page မှာ Error တက်နေတာနဲ့ ဘဲ C Box မှာဘဲ ရေးခဲ့တော့မယ်လေ လို့ စဉ်းစားရင်း ရေးခဲ့ပါတယ်။\nအဲဒီမှာ စ တော့တာဘဲ…။\nတင်ထားတဲ့ ဓါတ်ပုံလေးကို သေသေချာချာ တစ်ခေါက်ပြန်ကြည့်ပြီး C Box မှာ ရေးခဲ့တာက “Ma Ma.. Visited. I read "That Night" post. Where is that place? In the picture, it is quite similar to some place fr S'pore. “ တဲ့..။ ကဲ.. ကောင်းကြသေးရဲ့ လား..။\nဟိုတစ်နေ့ က သက်ဝေရဲ့ချစ်လှစွာသော ဘလော့ဂ်ကလေးမှာ စကားဝါမြေ ဆိုတဲ့ ပိုစ့်ကလေးတစ်ခု တင်ဖြစ်ပါတယ်။ တေးသံရှင် နှင်းဧကရီ ရဲ့ရွှေဌာနေ နဲ့စကားဝါမြေ ဆိုတဲ့ အခွေထဲက သီချင်းလေး နှစ်ပုဒ် တင်ထားတာပါ။ အခွေထဲက ကျန်နေသေးတဲ့ သီချင်းတွေကိုလဲ နောက်ဆက်တွဲ အနေနဲ့စကားဝါမြေ သို့နောက်တစ်ခေါက် ဆိုပြီး တင်ထားလိုက်ပါသေးတယ်။\nကိုယ့်ကိုယ်ကိုယ်တော့ ဟုတ်လှပြီပေါ့..။ သီချင်းတွေကို CD ထဲကနေ ကွန်ပြူတာ ထဲကိုထည့်၊ Mediafire ကိုသွားပြီး Upload လုပ်.. ပြီးတော့ Blog ထဲကိုတင်.. ဟန်ကိုကျလို့ ..။ ပထမဦးဆုံး အကြိမ်အဖြစ် သီချင်းလေးတွေတင်ပြီး ကိုယ့်ဖာသာကိုယ် အကျေနပ်ကြီး ကျေနပ် ပီတိတွေဖြာနေတာ.. အဟဲ..။\nအဲဒါ နောက်တစ်နေ့ မှာ မိတ်ဆွေကြီး ကိုဇနိ လာရောက် အကြောင်းကြားတော့မှဘဲ အဲဒီမြန်မာသံ သီချင်းတွေကြားထဲ ထူးအိမ်သင် သီချင်းတစ်ပုဒ်က ကိုးလိုးကန့် လန့်ဝင်ပါနေမှန်း သိတော့တယ်လေ…။ ဖြစ်ပုံ… ဖြစ်ပုံ...။\nဒီနေ့ လဲ ရုံးမှာ အရေးကြီးတဲ့ Email တစ်ခု ပို့ လိုက်တာ Attachment ထဲ့ဖို့ မေ့သွားလို့ကိုယ့်အထက်က လူကြီးကို (သူမဆူခင်) လျှာတစ်လစ်ထုတ် ပြောင်ဖြဲဖြဲ လုပ်ပြလိုက်ရတာက တစ်မျိုး..။\nProject တစ်ခုရဲ့Deadline ကို အမေ့ကြီး မေ့နေတာ.. ဒီမနက်မှ သတိရ..။ အဲဒါနဲ့မမှီမှာစိုးလို့ ထုံးစံအတိုင်း.. ဟိူကူး ဒီကူး၊ ဟိုလူ ကူကြပါ ဒီလူ ကယ်ကြပါနဲ့ယောက်ယက်ခတ်စွာ အပြေးအလွှား အလုပ်..။ ကြမ်းပေါ်မှာ ကန့် လန့် ဖြတ် တည်ရှိနေတဲ့ တယ်လီဖုန်းကြိုးကို ခလုတ်တိုက်မိတာ.. ကံကောင်းလွန်းလို့ သာပေါ့။\nမဟုတ်လို့ ကတော့လား… ဘာပြောကောင်းမလဲ… ချော်လဲလို့အနာတရ ဖြစ်ရုံသာမက ဘေးနားကလူတွေ တစ်ပျော်တပါး ၀ိုင်းဝန်း ရယ်မောကြတာပါ ခံရမှာ မလွဲ…။\nကိုယ့်ကိုယ်ကိုယ်လဲ “မဖြစ်သေးပါဘူးလေ… ဆင်ခြင်မှ… ဆင်ခြင်မှ..” လို့တဖွဖွရေရွတ်ရင်း၊ သတိတွေ အထပ်ထပ်ပေးရင်း အိမ်ကိုအပြန်..။\nလမ်းတစ်ဝက်လောက်မှာ သြော်.. ကိုယ့်ဆံပင်တွေ အတော်ရှည်နေတာ သတိရသွားပြီး ဆံပင်ဝင်ညှပ်ရရင် ကောင်းမှာဘဲလို့စဉ်းစားရင်း ရထားပေါ်ကဆင်းပြီး ဆံပင်ညှပ်ဆိုင်ကို ချီတက်လာခဲ့ပါတယ်။ ဒီလို ကြားရက် ညနေစောင်းဆိုရင်တော့ ဆိုင်မှာလဲ လူရှင်းလောက်ပါတယ် လို့ကိုယ့်အတွေးနဲ့ကိုယ် ကျေနပ်နေမိတယ်။\nဒါနဲ့ ဘဲ ဆိုင်ထဲကိုရောက်တော့.. ပိုပြီးကျေနပ်သွားမိတယ်။ ဆိုင်ထဲမှာ ဆံပင်ညှပ်နေတဲ့သူ တစ်ယောက်မှမရှိ.. အဟိ။ အိုကေပေါ့.. ဒီလိုနဲ့ခပ်ခြောက်ခြောက် ကောင်လေးတစ်ယောက် သက်ဝေရဲ့ ဆံပင်ကို စ အညှပ်မှာ မျက်စေ့ထဲ ဒီကောင်လေးကို တစ်ခါမှ မတွေ့ ဖူးပါဘူး၊ အသစ်ထင်တယ်လို့စိတ်ထဲက တွေးလိုက်ရင်း ခါတိုင်း သက်ဝေညှပ်နေကျ ၀၀တုတ်တုတ် ကောင်လေးကို ဟိုဟိုဒီဒီ မျက်စေ့ကစားရင်း ရှာဖွေနေမိသေး..။ အင်းလေ.. ဘာမှထူးထူးခြားခြား ပုံစံမျိုးမဟုတ်ဘဲ သာမန်ဆံပင်ပုံမျိုး၊ ရှည်ရာက တိုရုံသက်သက်သာ ဖြစ်တာက တစ်ကြောင်း၊ ကြိုတင် ချိန်းဆိုမထားမိတာက တစ်ကြောင်း ဆိုတော့ ဒီလိုဘဲ ကြုံရာလူနဲ့ ညှပ်လဲ ရတာပါဘဲ လို့စိတ်အေးလက်အေး နေလိုက်တော့တယ်။ အားလုံး အဆင်ကိုပြေလို့ …။\nအဲ.. ဆံပင်ကတော့ ပြောတာနဲ့ စာရင် အတော်လေး ပို တို သွားတယ်။\nထားပါတော့လေ.. ဒီလိုဘဲပေါ့.. ပူညံပူညံ မလုပ်ချင်တော့ပါဘူး..။\nတိုသွားတော့လဲ နောက်တစ်ခါ တော်တော်နဲ့ လာမညှပ်ရဘူးပေါ့ လို့အကောင်းဖက်က လှည့်တွေးရင်း…။\nပိုက်ဆံပေးဖို့ကောင်တာကိုရောက်တော့ ကောင်တာမှာ ထိုင်နေတဲ့ ကောင်မလေးကလဲ ကိုယ်တစ်ခါမှ မမြင်ဖူးတဲ့ အသစ်..။ ဒီဆိုင်မှာ လူအသစ်တွေ တယ်လဲများနေပါကလား.. စီးပွားရေးကောင်းလာတယ် ထင်ပ လို့အတွေးနက်နေတဲ့ ကိုယ့်ရဲ့အူကြောင်ကြောင်ပုံစံကို ခပ်ငေးငေးကြည့်နေလေရဲ့ ။ ပိုက်ဆံရှင်းပြီးလို့ဆိုင်ပြင်ကိုလှည့်အထွက်မှာ ကောင်မလေးက အင်္ဂလိပ်လို “နောက်လဲ အမြဲလာပါနော် ဒီမှာ ဆိုင်က Name Card ပါ” လို့ ပြောပြီး ကိုယ့်လက်ထဲကို Card လေးတစ်ခု လာထည့်ပါတယ်။ တစ်လခွဲ တစ်ခါလောက် လာနေကျ ကိုယ့်ကိုများ အထူးအဆန်းလုပ်လို့Card များ လာပေးနေရသေးတယ်လို့မလိုတမာ တွေးပြီး လမ်းမပေါ်ကိုရောက်တော့ တော်တော်လေးတောင် မှောင်နေပြီ…။ မိုးချုပ်မှ အိမ်ပြန်တိုင်း မိန်းကလေးများ အိမ်ပြန်ချိန် လို့နောက်တတ်တဲ့ သူငယ်ချင်းတစ်ယောက်ကိုတောင် စိတ်ထဲက လှမ်းသတိရမိသွားသေး။ (လူ့ စိတ်များ.. သိပ်မြန်တယ်နော်…။)\nဒါနဲ့အိမ်ပြန်ဖို့လမ်းအလျှောက်မှာ နှစ်လှမ်း သုံးလှမ်းလောက် အရောက်မှာ.. ဆိုင်တစ်ဆိုင်ရှေ့ မှာ ရပ်နေတဲ့ ခါတိုင်းသက်ဝေကို ဆံပင်ညှပ်ပေးနေကျ ၀၀တုတ်တုတ် ကောင်ကလေးကို တွေ့ တယ်။\nသူ့ ကိုလှမ်း တွေ့ လိုက်ရတော့ သက်ဝေ စိတ်ထဲမှာ တစ်မျိုးလေးတော့ ဖြစ်သွားတယ်။ ဒါပေမယ့်လဲ တောင်တောင်အီအီတွေ သိပ်ကြာကြာ ဆက်တွေးမနေတော့ဘဲ အိမ်ပြန်ဖို့ ခြေလှမ်း ဆက်ခဲ့တယ်။\nအိမ်ရောက်တော့ ရေချိုး၊ ခေါင်းလျှော် အပြီး မှန်ကြည့်တော့ ကိုယ့်ဆံပင်ကိုယ်ကြည့်ရတာ "ဒီတစ်ခါညှပ်တာ တစ်ခုခုတော့ လိုနေသလိုပါဘဲ… သိပ်မလှဘူးနော်" လို့ရေရွတ်နေတော့ အမျိုးသားက "နဂိုရှိမှ နဂိုင်းထွက်မှာပေါ့" လို့မခံချင်အောင် လာ စ နေသေးတယ်။ ကဲ.. ခုမှတော့ ဘာမှ မတတ်နိုင်ပြီ.. ဒီအတိုင်းသာ ထားလိုက်ပါတော့..။ ခဏနေတော့ စိတ်ထဲမှာ တစ်စုံတစ်ရာကို ဖြတ်ကနဲ တွေးမိပြီး (ရုပ်ရှင် သို့ မဟုတ် ကာတွန်းတွေထဲမှာ ဆိုရင်တော့ ခေါင်းနားမှာ မီးသီးလေး လင်းနေတဲ့ ပုံမျိုးလေးပေါ့... ) ပိုက်ဆံအိပ်ထဲမှာ ရှိနေတဲ့ ဆိုင်ကပေးလိုက်တဲ့ Name Card ကို ယူကြည့်လိုက်တော့.. မျှော်လင့်ထားတဲ့ အတိုင်းပါဘဲ။\nသက်ဝေတစ်ယောက် ခါတိုင်းညှပ်နေကျဆိုင်နဲ့ဘေးချင်းကပ်ရက်မှာ လာဖွင့်ထားတဲ့ ဆိုင်အသစ် တစ်ခုထဲကို ဘေးဘီမကြည့် နမော်နမဲ့ နိုင်လှစွာနဲ့စွတ်ရွတ် ၀င်သွားခဲ့မိတဲ့အဖြစ်…။ ဒါကြောင်မို့ဆိုင်အခင်းအကျင်း ကအစ၊ လူတွေအဆုံးး အရင်ကနဲ့မတူ တစ်မူ ထူးခြားနေပေတာကိုး လို့ကောင်းကောင်းကြီး သဘောပေါက်သွားပါတော့တယ်။ ဟို ၀၀တုတ်တုတ် ကောင်လေးရပ်နေတဲ့ ဆိုင်က သက်ဝေအမြဲတမ်း ညှပ်နေကျ ဆိုင်ဘဲ ဖြစ်ပေတော့မပေါ့။\nငါ့နှယ့်နော်… ဒီလောက်သတိထားပြီး ကိုယ့်ကိုကိုယ် သတိပေးနေတဲ့ကြားထဲက.. ဖြစ်မှဖြစ်ရလေ လို့ …။\nတကယ်တမ်း သေသေချာချာ ပြန်စဉ်းစားကြည့်ရင် နောက်ထပ် အသေးအဖွဲ နမော်နမဲ့နိုင်မှုတွေ တော်တော်များများ ရှိနေသေးတယ်။ ဒါပေမယ့် ဆက်ရေးလိုက်ရင် လွန်ကုန်တော့မယ်။ သိပ်မကောင်းဘူးလေ... ဟဲဟဲ..။ ဒီလောက်နဲ့ ဘဲ ရပ်ထားတာ ကောင်းပါလိမ့်မယ်။\nဒီရက်ပိုင်းအတွင်း ဘာတွေရေးလို့ရေးရမှန်းမသိ.. ခေါင်းထဲက စဉ်းစားလို့ဘာမှမထွက်တဲ့အဆုံး မကြာသေးခင်ကမှ ဖြစ်ခဲ့တဲ့ သက်ဝေရဲ့နမော်နမဲ့ ဖြစ်ရပ်တွေကို ရေးလိုက်မိပါတယ်။\nPosted by သက်ဝေ at 12:49 AM\nmyatnoe July 11, 2008 at 6:06 PM\nလူတိုင်း နမော်နမဲ့ မကင်းပါ...။ ဟီးဟီး\nYu Wa Yi July 11, 2008 at 8:30 PM\nနမော်နမဲ့ဖြစ်ခဲ့တာလေးတွေကို နမော်နမဲ့ မေ့မသွားပဲ စေ့စေ့စပ်စပ်ပြန်ရေးနိုင်တာကိုက\nသက်ဝေရဲ့ စေ့စပ်သေချာမှုကိုပြနေတာပါပဲ။ “မမှားသောရှေ့ နေ၊ မသေသောဆေးသမား”\nလို့ တောင်ဆိုကြတယ်မို့ လား။ ရှေ့ နေတို့ဆေးဆရာတို့ မှားတာက လူ့ အသက်နဲ့ \nတောင်ရင်းရသေးတာပါ။ သာမာန်နေ့ တဓူဝကိစ္စလေးတွေ နမော်နမဲ့ဖြစ်ခဲ့တာကို သတိ\nထားမိရင်လုံလောက်ပါပြီလေ။ နောင်တ သဘောမျိုးနဲ့ တော့ စိတ်ထဲမထားနဲ့ ပေါ့။\nTake it easy ပါသက်ဝေရေ။\nnu-san July 12, 2008 at 5:49 AM\nသက်ဝေရေ.. တို့လည်း အဲဒီလိုပဲ။ တို့ကတော့ အလုပ်တအားများလာပြီဆိုရင် စိတ်ကတနေရာ လက်ရှိလုပ်နေတာက တခြားဖြစ်နေပြီး စိတ်ထဲထင်ရာတွေ လုပ်နေမိတော့ နမော်နမဲ့ဖြစ်ကုန်တာပေါ့.. အဲဒီလိုနဲ့ ပိုက်ဆံအိတ်ပျောက်ပေါင်းလည်း မနည်းတော့ဘူး.. :P\nsonata-cantata July 12, 2008 at 11:41 PM\nမြတ်နိုး request လုပ်ထားတဲ့ .mp3 file ကို ဘယ်လို upload လုပ်ရမလဲ အကြံထုတ်နေတုန်း...သက်ဝေရဲ့ နမော်နမဲ့ထဲက စေ့စပ်သေချာမှု(အမ yu wa yi ပြောသလို) ...တွေကို CD ထဲကနေ ကွန်ပြူတာ ထဲကိုထည့်၊ Mediafire ကိုသွားပြီး Upload လုပ်.. ပြီးတော့ Blog ထဲကိုတင်.. ဟန်ကိုကျလို့ ..။ အဆင်ကို ပြေလို့ Thank you.\nဇနိ July 13, 2008 at 7:20 AM\nတန်ခူး July 15, 2008 at 10:37 PM\nနမော်နမဲ့လဲ တမျိုးဖတ်လို့ ကောင်းတာပဲ… Relaxသက်ဝေရေ…တခါတခါ Stressများရင် ဒီလိုပဲနော်….\nသက်ဝေ July 26, 2008 at 9:55 AM\nဟီးဟီး အတိအကျပါဘဲ..။ တော်ရုံတန်ရုံ မကင်းရင်တော့ ကောင်းပါရဲ့ နော်.. ဟိ။\nကောင်းကွက်လေး ရှာကြံပြသွားတာ ကျေးဇူးပါနော်..။ ( အားတက်သွားပုံ... :-D )\nတူညီမှုတွေအတွက် အားတက်ရပြန်တယ်..။ ဒါပေမယ့် ပိုက်ဆံအိတ်တော့ မပျောက်ရဲဘူး၊ ပိုက်ဆံ အများကြီးမပါပေမယ့် ကဒ်တွေပျောက်ရင် ဒုက္ခများလွန်းလို့ ...။\nနမော်နမဲ့လေးဟာ တစ်နည်းတစ်ဖုံနဲ့အသုံးတည့်သွားတဲ့ အတွက် ၀မ်းသာမိပါကြောင်း...။\nStress တွေများတယ် များတယ်နဲ့ပိတ်ရက်တွေမှာ ကိုယ့်ကိုကိုယ် အကြီးကြီးသနား၊ အပြတ်အိပ်၊ အတင်းစား၊ အမိအရ အနားယူ၊ အတင်းညှာတာ၊ အတင်း Relax လုပ်နဲ့လူလဲ နုစံရဲ့Totoro အရုပ်လေး လို ဖေါင်းအိလုံး ဖြစ်လာပြီ...။\nမေငြိမ်း July 26, 2008 at 10:58 AM\nဒါနဲ့ စကားမစပ် မွေးဌာနီကို ပြန်ဆန်းသစ်တဲ့ သီချင်းတော့ မကြိုက်ဘူးကွယ်..။ စိတ်တောင် ညစ်သွားမိတယ်။ အညာကို သွားလည်တိုင်း မက်မက်မောမော နားထောင်နေကျ သီချင်းလေးက လွမ်းစရာမကောင်းတော့ဘူးဖြစ်သွားတယ်.. နှမျောစရာပဲနော်..။\nစကားဝါမြေ သို့နောက်တစ်ခေါက်


စျေးပေါသောအလိုအလျောက်မြေသြဇာထုပ်ပိုးစက်ပေးသွင်းသူများနှင့်စက်ရုံ။ | YiZheng\n၎င်း၏ "အစာရှောင်ခြင်း, တိကျမှန်ကန်သော, တည်ငြိမ်" နှင့်အတူ အော်တိုထုပ်ပိုးစက် စီးပွားဖြစ်အော်ဂဲနစ်ဓာတ်မြေသြဇာနှင့်ဒြပ်ပေါင်းဓာတ်မြေသြဇာများထုတ်လုပ်မှုတွင်နောက်ဆုံးဖြစ်စဉ်ကိုအပြီးသတ်နိုင်ရန်အတွက်ကျယ်ပြန့်သောပမာဏအတိုင်းအတာနှင့်တိကျသောတိကျမှုရှိသည်။\nဓာတ်မြေသြဇာအတွက်ထုပ်ပိုးစက်ကိုပစ္စည်းအရေအတွက်ထုပ်ပိုးရန်ဒီဇိုင်းပြုလုပ်ထားသောဓာတ်မြေသြဇာတောင့်ကိုထုပ်ပိုးရာတွင်အသုံးပြုသည်။ ၎င်းတွင်နှစ်မျိုးနှင့်ပုံးတစ်မျိုးတည်းပါ ၀ င်သည်။ စက်တွင်တပ်ဆင်ထားသောဖွဲ့စည်းတည်ဆောက်ပုံ၊ ရိုးရှင်းသောတပ်ဆင်မှု၊ လွယ်ကူစွာထိန်းသိမ်းထားမှုနှင့် ၀.၂% အောက်တွင်ရှိသောတိကျသောအရေအတွက်တိကျမှု၏ဝိသေသလက္ခဏာများရှိသည်။\n၎င်းသည်“ မြန်ဆန်။ တိကျမှန်ကန်ပြီးတည်ငြိမ်သော” ဖြင့်ဓာတ်မြေသြဇာထုတ်လုပ်မှုလုပ်ငန်းတွင်ပထမဆုံးထုပ်ပိုးခြင်းဖြစ်လာသည်။\n၁။ သက်ဆိုင်သောထုပ်ပိုးခြင်း - အိတ်များ၊ စက္ကူအိတ်များ၊ အိတ်များနှင့်ပလပ်စတစ်အိတ်များစသည်တို့အတွက်သင့်လျော်သည်။\n2. ပစ္စည်း: သံမဏိ 304 ကိုထိတွေ့မှုမြင့်မားသောပစ္စည်း၏ထိတွေ့မှုအပိုင်းတွင်အသုံးပြုသည်။\nAutomatic ထုပ်ပိုးစက် ကျွန်ုပ်တို့ကုမ္ပဏီမှထုတ်လုပ်သောအသိဥာဏ်ရှိသောထုပ်ပိုးစက်မျိုးဆက်သစ်ဖြစ်သည်။ ၎င်းသည်အဓိကအားဖြင့်အလိုအလျောက်ချိန်သောကိရိယာ၊ သယ်ဆောင်ရန်၊ အပ်ချုပ်ခြင်းနှင့်ထုပ်ပိုးခြင်းစက်၊ ကွန်ပျူတာထိန်းချုပ်မှုနှင့်အခြားအစိတ်အပိုင်းလေးခုပါဝင်သည်။ အသုံး ၀ င်မှုပုံစံသည်ကျိုးကြောင်းဆီလျော်သောဖွဲ့စည်းတည်ဆောက်ပုံ၊ လှပသောအသွင်အပြင်၊ တည်ငြိမ်သောလည်ပတ်မှု၊ အလိုအလျောက်ထုပ်ပိုးစက် ကွန်ပျူတာအရေအတွက်ထုပ်ပိုးမှုစကေးဟုလည်းလူသိများသည်၊ အဓိကစက်သည်အမြန်နှုန်း၊ အလတ်စားနှင့်နှေးကွေးသောသုံးမြန်နှုန်းကျွေးမွေးမှုနှင့်အထူးအစာကျွေးခြင်းရောစပ်ခြင်းဖွဲ့စည်းပုံကိုအသုံးပြုသည်။ ၎င်းသည်အဆင့်မြင့်ဒစ်ဂျစ်တယ်ကြိမ်နှုန်းပြောင်းလဲခြင်းနည်းပညာ၊ နမူနာထုတ်ယူခြင်းနည်းပညာနှင့် ၀ င်ရောက်စွက်ဖက်မှုတားဆီးခြင်းနည်းပညာကို အသုံးပြု၍ အလိုအလျောက်အမှားလျော်ကြေးပေးခြင်းနှင့်ပြင်ဆင်ခြင်းကိုပြုလုပ်သည်။\n၁။ အစားအစာအမျိုးအစားများ - အစေ့၊ ပြောင်း၊ ဂျုံ၊ ပဲ၊ ဆန်၊ ဂျုံ၊ နှမ်းစသည်\n၂။ ဓာတ်မြေသြဇာအမျိုးအစားများ - အစာမှုန်များ၊ အော်ဂဲနစ်ဓာတ်မြေသြဇာ၊ ဓာတ်မြေသြဇာ၊ အမိုးနီးယမ်ဖော့စဖိတ်၊ ယူရီးယားအမှုန်များ၊\n၃။ ဓာတုအမျိုးအစားများ - PVC, PE, PP, ABS, polyethylene, polypropylene နှင့်အခြား granular ပစ္စည်းများအတွက်။\n4. အစားအစာအမျိုးအစားများ - အဖြူ၊ သကြား၊ ဆား၊ ဂျုံနှင့်အခြားအစားအစာအမျိုးအစားများ။\n(2) အရေအတွက်တိကျစွာ 0.2% အောက်တွင်ဖော်ပြထားသောဖြစ်ပါတယ်။\n(3) ပေါင်းစပ်ဖွဲ့စည်းပုံ, လွယ်ကူသောပြုပြင်ထိန်းသိမ်းမှု။\n(၅) သွင်းကုန်အာရုံခံကိရိယာများကိုလက်ခံပြီးယုံကြည်စိတ်ချရသောအလုပ်လုပ်ပြီးအလွယ်တကူထိန်းသိမ်းနိုင်သည့် pneumatic actuators ကိုသွင်းပါ။\nLoading & Feeding ၏သွင်ပြင်လက္ခဏာများ\n၄။ Hopper အရွယ်အစားနှင့်မော်တာပုံစံကိုစွမ်းရည်အရစိတ်ကြိုက်ပြုပြင်နိုင်သည်။\nမော်ဒယ် YZBZJ-25F YZBZJ-50F\nအလေးချိန်အလေးချိန် (ကီလိုဂရမ်) ၅-၂၅ 25-50\nတိကျမှန်ကန်မှု (%) ± 0.2-0.5 ± 0.2-0.5\nမြန်နှုန်း (အိတ် / နာရီ) 500-800 300-600\nပါဝါ (v / kw) 380 / 0.37 380 / 0.37\nအလေးချိန် (ကီလိုဂရမ်) 200 200\nယေဘုယျအရွယ်အစား (mm) 850 × 630 × 1840 850 × 630 × 1840\nရှေ့သို့ Loading & Feeding Machine\nနောက်တစ်ခု: နှစ်ဆ Hopper အရေအတွက်အရေအတွက်ထုပ်ပိုးစက်\nနိဒါန်း Loading & Feeding Machine ဆိုသည်မှာအဘယ်နည်း။ ဓာတ်မြေသြဇာထုတ်လုပ်ခြင်းနှင့်ပြုပြင်ထုတ်လုပ်ခြင်းလုပ်ငန်းစဉ်တွင်ကုန်ကြမ်းသိုလှောင်ရုံအဖြစ် Loading & Feeding Machine ကိုအသုံးပြုခြင်း။ ၎င်းသည်ပစ္စည်းအမြောက်အများအတွက်ပစ္စည်းကိရိယာများကိုသယ်ဆောင်ပေးခြင်းလည်းဖြစ်သည်။ ဤပစ္စည်းကိရိယာများသည်အမှုန်အရွယ်အစား ၅ မီလီမီတာအောက်ရှိသောသေးငယ်သောပစ္စည်းများသာမကအမြောက်အများကိုပါသယ်ဆောင်နိုင်သည်။\nနိဒါန်း Vertical Disc Mixing Feeder စက်သည်ဘာအတွက်အသုံးပြုသလဲ။ Vertical Disc Mixing Feeder စက်ကိုလည်း disc feeder ဟုလည်းခေါ်သည်။ စွန့်ပစ်ဆိပ်ကမ်းကိုပြောင်းလွယ်ပြင်လွယ်ထိန်းချုပ်နိုင်ပြီးအမှန်တကယ်ထုတ်လုပ်မှုလိုအပ်ချက်အရထွက်ရှိမည့်ပမာဏကိုချိန်ညှိနိုင်သည်။ ဓာတ်မြေသြဇာထုတ်လုပ်မှုလမ်းကြောင်းတွင် Vertical Disc Mixin ...\nနိဒါန်းရှိုနေသောအရည် Solid-အရည် Separator ဆိုသည်မှာအဘယ်နည်း။ ၎င်းသည်ပတ် ၀ န်းကျင်ကာကွယ်ရေးကိရိယာဖြစ်ပြီးကြက်၊ ၎င်းသည်ကုန်ကြမ်းများနှင့် fecal မိလ္လာများကိုတိရစ္ဆာန်စွန့်ပစ်ပစ္စည်းမှအရည်အော်ဂဲနစ်ဓာတ်မြေသြဇာနှင့်အစိုင်အခဲအော်ဂဲနစ်ဓာတ်မြေသြဇာအဖြစ်ခွဲခြားနိုင်သည်။ အော်ဂဲနစ်ဓာတ်မြေသြဇာကိုသီးနှံစိုက်ပျိုးရန်အသုံးပြုနိုင်သည်။


လိင်တံအရွယ်အစားနဲ့ ပတ်သက်ပြီး သိထားသင့်တဲ့အချက်တွေ - Hello Sayarwon\nArkar Hein မှ ရေးသားသည်။6ရက် အကြာက တွင် ပြန်လည်ပြင်ဆင်ခဲ့သည်။\nလိင်တံ တွေရဲ့ ပုံစံအရွယ်အစား၊ အရောင်တွေက တစ်ယောက်နဲ့တစ်ယောက် မတူကြပါဘူး။ ဒီတော့ အမျိုးသား အများစုက သူတို့ရဲ့ လိင်တံအရွယ်အစား၊ ပုံစံနဲ့ ပတ်သက်ပြီး စိုးရိမ်လေ့ရှိကြပါတယ်။ ဒီလို စိုးရိမ်တတ်စေတဲ့အကြောင်းရင်းတွေထဲမှာ လက်သည်အများကြီးပါဝင်ပြီး ဒီလို လိင်တံသေးတယ်လို့ ထင်စေတဲ့အကြောင်းရင်းတွေရဲ့ ပထမတစ်ချက်က အမျိုးသားအများစုဟာ ပုံမှန်လိင်တံအရွယ်အစားက ဘယ်လိုလဲ ဆိုတာ မသိကြလို့ပါ။\nနောက်တစ်ချက်ကတော့ အပြာကားတွေက ပေးတဲ့ အချက်အလက်အမှားတွေကြောင့် ဖြစ်ပါတယ်။ အပြာကားထဲမှာ ပုံဖျက်ထားတဲ့ လိင်တံအရွယ်အစားတွေကြည့်ရင်း ယောက်ျားလေး အများစုက သူတို့ရဲ့ လိင်တံက သေးနေလွန်းတယ်လို့ ထင်တတ်ကြပါတယ်။\nနောက်တစ်ချက်က စိတ်ပိုင်းဆိုင်ရာ ဖြစ်ပြီး သာမန်လိင်တံအရွယ်အစားရှိတဲ့ အမျိုးသား တွေက သူတို့တွေရဲ့ လိင်တံက အရမ်းသေးငယ်နေတယ်လို့ ထင်ကြတာ ဖြစ်ပါတယ်။ ဒါဟာ Penile dysmorphic disorder လို့ခေါ်တဲ့ စိတ်ပိုင်းဆိုင်ရာဝေဒနာ ဖြစ်ပြီး အမျိုးသားတွေအနေနဲ့ သူတို့ရဲ့ လိင်တံအရွယ်အစားကို အလွန်အကျွံစိုးရိမ်နေကြတာ ဖြစ်ပါတယ်။ Penile dysmorphic disorder ကတော့ micropenis ဝေဒနာနဲ့ မတူဘဲ ပုံမှန်အရွယ်ရှိနေတဲ့ လိင်တံအရွယ်အစားကို စိုးရိမ်နေတာ ဖြစ်ပါတယ်။\nဒါ့ကြောင့် လိင်တံကသေးလွန်းနေတယ်လိုထင်ရင် ဒီဆောင်းပါးမှာ ဖော်ပြသွားမယ့် အချက်တွေကို လေ့လာဖတ်ရှုနိုင်ပါတယ်။\n၁။ လိင်တံတစ်ခုရဲ့ ပျှမ်းမျှ အရှည်နဲ့လုံးပတ်က ဘယ်လောက်ရှိသလဲ။\nBJU International ဂျာနယ်မှာ ပုံနှိပ်ခဲ့တဲ့ လေ့လာချက်တစ်ခုအရတော့ ပျော့ခွေနေတဲ့အချိန် လိင်တံရဲ့ ပျှမ်းမျှ အရှည်က ၃.၆ လက်မခန့်ရှိပြီး ဆွဲဆန့်ထားရင်တော့ ၅.၃ လက်မ ရှိပါတယ်။ ပျော့ခွေနေတဲ့အချိန် လိင်တံတစ်ခုရဲ့ လုံးပတ်ဟာ ၃.၇ လက်မခန့် ရှိတယ်လို့ဆိုထားပြီး ထောင်မတ်နေတဲ့အချိန်မှာတော့ လုံးပတ်ဟာ ၄.၆ လက်မခန့် ရှိတယ်လို့ဆိုထားပါတယ်။ ဒီလေ့လာချက်ကိုတော့ ဆရာဝန်တွေ လူနာတွေရဲ့ လိင်တံအရွယ်အစားအကြောင်း ဆွေးနွေးတဲ့အချိန်နဲ့ လိင်တံဆိုဒ်ကြောင့် ကွန်ဒုံး ပေါက်ပြဲမှုတွေကြားဆွေးနွေးရာမှာ အသုံးပြုခဲ့တာ ဖြစ်ပါတယ်။\nလိင်တံအရွယ်အစားနဲ့ လုံးပတ်က ထင်နေကြသလောက် အိမ်ထောင်ဖက်အတွက် တကယ်အရေးပါရဲ့လား။\nဒီမေးခွန်းရဲ့ အဖြေကတော့မှန်လည်းမှန်နိုင်သလို မှားလည်းမှားနိုင်ပါတယ်။ ဘာကြောင့်လဲဆိုတော့ ဒါဟာတစ်ယောက်နဲ့တစ်ယောက် အကြိုက်ခြင်းက ကွဲပြားနိုင်လို့ပါပဲ။ တချို့သူတွေကတော့ ရှည်ပြီး လုံးပတ်ကြီးတဲ့လိင်တံတွေကိုနှစ်သက်ကြသလို တချို့အဖော် တွေကတော့ တိုပြီး လုံးပတ်သေးတဲ့ လိင်တံကို ပိုသဘောကြပါတယ်။ တကယ်အရေးကြီးဆုံးကတော့ ကိုယ်ရဲ့လိင်တံအရွယ်အစားကို ကိုယ်ကျေနပ်ဖို့ပါပဲ။ ကိုယ်လိင်တံရဲ့ အရွယ်အစားနဲ့ ပုံစံအပေါ် ကျေနပ်မှုရှိတတ်မယ်ဆိုရင် ဒီလို အခိုက်အတန့်မှာ ယုံကြည်မှု ရှိပြီး စွမ်းဆောင်မှု ပိုကောင်းလာစေမှာ ဖြစ်ပါတယ်။\nလိင်မှုဘဝကို ပိုတိုးတက်အောင် ဘယ်လို လုပ်ကြမလဲ။\nပုံစံအနေအထားနဲ့ လိင်ဆက်ဆံမှု ပုံစံက လိင်စိတ်ခံစားနိုင်စွမ်းနဲ့ သာယာမှုအပေါ် သက်ရောက်မှု ရှိပါတယ်။ ဒါကြောင့် ပုံစံအနေအထား အမျိုးမျိုးပြောင်းလဲခြင်းက သင့်နဲ့ သင့်အဖော်ဖြစ်သူရဲ့ လိင်မှုဘဝ အပေါ် ကျေနပ်စွမ်းကို တိုးတက်စေနိုင်ပါတယ်။\nလိင်တံကြီးချင်ရင် လေစုပ်စက်တွေ၊ ဆေးတွေ၊ လေ့ကျင့်ခန်းတွေ၊ ခွဲစိတ်မှုတွေလုပ်သင့်သလား။\nအမျိုးသားတိုင်း သူတို့ရဲ့ လိင်တံကို တစ်လက်မ၊ နှစ်လက်မလောက်တော့ အနည်းငယ်ပိုကြီးစေချင်ကြတာပါပဲ။ ဒီအတွက်ကြောင့်လည်း တစ်ကမ္ဘာလုံးမှာသာမက မြန်မာနိုင်ငံမှာပါ လိင်တံကို ပိုကြီးစေတယ်ဆိုတဲ့ ဆေးနည်းတွေ၊ နည်းလမ်းတွေ ပေါင်းစုံရှိနေကြပါတယ်။ ဒါပေမဲ့ ပြဿနာက လိင်တံကြီးစေတယ်ဆိုတဲ့ နည်းလမ်းတွေအားလုံးနီးပါးက တကယ်အလုပ်မဖြစ်ပါဘူး။ ပုံမှန်အားဖြင့် ထောင်မတ်နေတဲ့ လိင်တံရဲ့ ပျှမ်းမျှ အရှည်ဟာ ၅ လက်မကနေ ၆ လက်မ ကြားရှိပြီး လုံးပတ်ကတော့ ၄ လက်မ ကနေ ၅ လက်မကြားရှိပါတယ်။ ပျော့ခွေနေတဲ့အချိန်မှာတော့ လိင်တံတွေအရွယ်အစားက ပိုသေးနိုင်ပါတယ်။\nဒါပေမဲ့ တချို့ အမျိုးသားတွေကျတော့ ဆေးပညာအရ “micropenis” လို့ခေါ်တဲ့ လိင်တံတွေ ရှိကြပါတယ်။ ဒါပေမဲ့ ဒီဖြစ်စဉ်ဟာ အင်မတန် ရှားပါးပြီး အမျိုးသား ဝ.၆ ရာခိုင်နှုန်းမှာသာ “micropenis” ဝေဒနာ ရှိကြပါတယ်။ “micropenis” ဟုတ်၊ မဟုတ်ဆိုတာ ဘယ်လိုသတ်မှတ်မလဲဆိုတော့ ဆန့်ပြီးတိုင်းတာရတဲ့ လိင်တံအရှည် ၃. ၆၆ လက်မနဲ့ အောက် ရှိနေရင် “micropenis” လို့ သတ်မှတ်လို့ရပါတယ်။\n“micropenis” ဝေဒနာဟာ ငယ်စဉ်က မျိုးရိုးဗီဇနဲ့ ဟော်မုန်း ပြဿနာတွေကြောင့် ဖြစ်ရတာ ဖြစ်ပြီး အသက်ကြီးလာတဲ့အချိန် ဆီးကျိတ်ကင်ဆာ ခွဲစိတ်မှုနဲ့ Peyronie’s disease လို့ခေါ်တဲ့ လိင်တံအတွင်း အမာရွတ်တစ်ရှူးတွေ ဖြစ်ပေါ်မှုကြောင့် ဖြစ်တဲ့ အမျိုးသားလိင်တံရောဂါတို့ကြောင့်လည်း လိင်တံသေးနိုင်ပါတယ်။ ဒါပေမဲ့ လေ့လာချက်တွေအရ လိင်တံကြီးချင်နေတဲ့ အမျိုးသားတွေရဲ့ လိင်တံဟာ သာမန်အရွယ်အစားတွေဖြစ်ပြီး သူတို့တွေဟာ လိင်တံသေးနေတယ်လို့ ထင်နေကြတာ ဖြစ်ပါတယ်။\nအောက်မှာတော့ လိင်တံကြီးစေတယ်ဆိုပြီး ဆိုထားတဲ့ နည်းလမ်းတွေအကြောင်း အသေးစိတ်ဖော်ပြသွားမှာ ဖြစ်ပါတယ်။\n၁။ လေစုပ်စက် (vacuum pump)\nဒီ Pump ကတော့ လေစုပ်ထုတ်ပေးတဲ့ ပစ္စည်း ဖြစ်ပြီး ဒီပစ္စည်းကို လိင်တံထဲကို စွပ်လိုက်ရင် လေဟာနယ်ကြောင့် သွေးတွေ လိင်တံတွင်းပိုဝင်လာပြီး\nထောင်မတ်လာစေကာ အနည်းငယ်ပိုကြီးလာစေတဲ့ ပစ္စည်း ဖြစ်ပါတယ်။ အဲ့နောက်မှာတော့ လိင်တံကို သွေးထိန်းစည်း (tourniquet) တစ်ခုနဲ့ လိင်တံတွင်းက သွေးတွေ ပြန်မထွက်အောင် စည်းထားရပါတယ်။ ဒါပေမဲ့ ဒီပစ္စည်းကြောင့် လိင်တံထောင်မတ်ပြီး ကြီးလာတာဟာ လိင်တံကို သွေးထိန်းစည်း (tourniquet) စွပ်ထားတဲ့အချိန်မှာသာ ထောင်မတ်နေမှာ ဖြစ်ပြီး ဒီပစ္စည်းကို မိနစ် ၂၀ ကနေ ၃၀ အထိ စွပ်ထားရင် တစ်ရှူးတွေကို ထိခိုက်နိုင်ပါတယ်။ ဒီပစ္စည်းဟာအမှန် ပန်းသေ၊ ပန်းညှိုးခြင်းအတွက် သုံးရတဲ့ပစ္စည်းဖြစ်ပြီး လိင်တံအရွယ်အစားကို တကယ်မကြီးလာစေနိုင်ပါဘူး။\n၂။ အလေးချိန်များနဲ့ လိင်တံကို ဆွဲထားခြင်း။\nလိင်တံက ကြွက်သားမဟုတ်တဲ့အတွက် အလေးချိန်တွေနဲ့ ဆွဲထားခြင်းက သိသိသာသာ ကြီးလာစေမှာ မဟုတ်ပါဘူး။ အလေးနဲ့ ပျော့ခွေနေတဲ့ လိင်တံကိုဆွဲထားခြင်းက အနည်းငယ်တော့ ရှည်လာစေနိုင်ပါတယ်။ ဒါပေမဲ့ ဒီနည်းလမ်းကို လုပ်ဖို့က စိတ်ရှည်ဖို့ လိုပါတယ်။ ဒီနည်းလမ်းသုံးမယ်ဆိုရင် တစ်နေ့ ၈ နာရီလောက် ၆ လခန့်ဆက်တိုက် အလေးဆွဲထားမယ်ဆိုရင်တော့ လက်မဝက်လောက်ရှည်လာရင်တောင် ဒီနည်းလမ်းက အလုပ်ဖြစ်တယ်လို့ပြောလို့ရပါတယ်။ ဒါပေမဲ့ ဖြစ်လာနိုင်တဲ့အန္တရာယ်တွေကတော့ တစ်ရှူးတွေ ပေါက်ပြဲခြင်း၊ သွေးကြောတွေ ပေါက်ပြဲခြင်းနဲ့ တခြား ပြဿနာတွေ ဖြစ်ပွားနိုင်ပါတယ်။\n၃။ လိင်တံကြီးစေတယ်ဆိုတဲ့ ဆေးတွေ၊ အားဖြည့်စာတွေ၊ လိမ်းဆေးတွေနဲ့ ခရမ်တွေ။\nအမေရိကန်နိုင်ငံ ကယ်လီဖိုးနီးယား ပြည်နယ် Beverly Hills မြို့ရှိ ဆီးလမ်းကြောင်းနဲ့ မျိုးပွား အင်္ဂါအထူးကု ဆရာဝန် Jennifer Berman ကတော့\n“လိင်တံကြီးစေတယ်ဆိုတဲ့ ဆေးတွေ၊ အားဖြည့်စာတွေ၊ လိမ်းဆေးတွေနဲ့ ခရမ်တွေဟာ အလုပ်မဖြစ်ပါဘူး။ ကျွန်မ အနေနဲ့ ဒီပစ္စည်းတွေက အဓိပ္ပာယ်မရှိဘူးလို့ကို စိတ်ချလက်ချပြောနိုင်ပါတယ် ” လို့ဆိုပါတယ်။\n၄။ လိင်တံကြီးစေနိုင်တဲ့ ခွဲစိတ်မှုများ\nပုံမှန်အားဖြင့် လိင်တံကို ကြီးစေနိုင်တဲ့ ခွဲစိတ်မှု (၂) မျိုးရှိပါတယ်။\nပထမတစ်ခုကတော့ လိင်တံကို ရှည်စေတဲ့ ခွဲစိတ်မှု ဖြစ်ပြီး လိင်တံကို ဆီးခုံရိုးနဲ့ ချိတ်ပေးထားတဲ့အရွတ်ကို ဖြတ်ပေးတဲ့ ခွဲစိတ်မှု ဖြစ်ပါတယ်။ ဒီနည်းလမ်းက လိင်တံကို တစ်လက်မအောက်တော့ရှည်လာပါတယ်။ ဒါပေမဲ့ ဒီခွဲစိတ်မှုဟာ လိင်တံကို တကယ်ရှည်စေတာ မဟုတ်ဘဲ ခန္ဓာကိုယ်အတွင်းက လိင်တံကို အပြင်ထုတ်တဲ့နည်းသာ ဖြစ်ပါတယ်။\nလိင်တံ လုံးပတ်ကို ပိုကြီးစေတဲ့ ခွဲစိတ်မှု။\nလိင်တံသေးနေတယ်လို့ ထင်တဲ့အမျိုးသားတွေအတွက်ကတော့ လိင်တံ အတွင်း အဆီ၊ ဆီလီကွန်နဲ့ တစ်ရှူးတွေကို ထည့်သွင်းတဲ့ ခွဲစိတ်မှု ဖြစ်ပါတယ်။ ဒါပေမဲ့ ပြဿနာက အမေရိကန် ဆီးလမ်းကြောင်းကျန်းမာရေးဆိုင်ရာ အဖွဲ့အစည်းက ဒီနည်းလမ်းတွေဟာ စိတ်မချရဘဲ လိင်တံရဲ့ အရှည်နဲ့ လုံးပတ်ကိုထိထိရောက်ရောက် မကြီးစေနိုင်ဘူးလို့ ထုတ်ပြန်ထားပါတယ်။ ဘယ်ကျန်းမာရေး အဖွဲ့အစည်းမှ ဒီခွဲစိတ်မှုတွေကို ခွင့်မပြုထားဘဲ ဒီခွဲစိတ်မှုတွေဟာ ကူးစက်ရောဂါတွေ၊ နာဗ်ကြောထိခိုက်မှုတွေ၊ လိင်ခံစားမှု လျော့ကျသွားတာတွေနဲ့ လိင်တံ မထောင်မတ်နိုင်တော့တာမျိုးတွေအထိ ဖြစ်စေနိုင်ပြီး ပိုဆိုးတာက ခွဲစိတ်မှုကြောင့် အမာရွတ်ဖြစ်သွားပြီး ရှိရင်းစွဲ လိင်တံအရှည်ထက်တောင် ပိုသေးသွားတာမျိုးတွေအထိ ဖြစ်နိုင်ပါတယ်။\nလိင်တံလုံးပတ်ကို ကြီးစေနိုင်တဲ့ ခွဲစိတ်မှုတွေက ပိုအန္တရာယ်များပြီး လိင်တံတွင်း အဖုအထစ်တွေကို ဖြစ်စေနိုင်ပါတယ်။ လေ့လာချက်တွေအရလည်း ဒီလိုခွဲစိတ်မှုတွေကို လုပ်ခဲ့တဲ့ အမျိုးသား ၄၂ ယောက်မှာ ၃၅ ယောက်သာ ရလာဒ်ကို ကျေနပ်တယ်လို့ ဆိုပြီး တစ်ဝက်ခန့်ကတော့ ခွဲစိတ်မှု ထပ်လုပ်ကြတယ်လို့ ဆိုပါတယ်။\nဒါ့ကြောင့် ကိုယ့်လိင်တံအရွယ်အစားနဲ့ ပတ်သက်ပြီး စိုးရိမ်နေမယ်ဆိုရင် ဒီနည်းလမ်းတွေ စမ်းကြည့်မယ့်အစား ဆရာဝန်နဲ့ တိုင်ပင်ပြီး ဖြစ်ပွားနိုင်တဲ့အန္တရာယ်တွေနဲ့ တကယ်ထိရောက်မှု ရှိရဲ့လားဆိုတာကို အရင်တိုင်ပင်သင့်ပါတယ်။\nAccessed (23. December. 2018)


BBC Burmese - အစီအစဉ်များ - မိုဘီ ဂျီနိုနဲ့ ဧရာဝတီသံစဉ်\nနောက်ဆုံး ရေးသားချိန် 25 စက်တင်ဘာလ 2011 - 16:24 GMT\nဒီတစ်ပတ်အစီအစဉ်ကတော့ . . .\nမျှော်လင့်ခြင်းကမ်းခြေ ဗီစီဒီအတွက် အဆိုတော် ဇော်ဝင်းထွဋ် ဖောင်စီးရင်း သီချင်းဆို\nလတ်တလောကာလ မြန်မာနိုင်ငံမှာ ဧရာဝတီမြစ်ကြီးကို ထိန်းသိမ်းကာကွယ်ဖို့အကြောင်းက Hot နေတာမို့ ဒီမြစ်ကြီးနဲ့ပတ်သက်ပြီး ဂီတ အနုပညာရှင်တွေကရော ဘယ်လို ခံစားမိကြလဲ၊ ဘယ်လို သီချင်းတွေ စပ်ဆိုကြသလဲဆိုတာကို တင်ဆက်ပေးထားပါတယ်။\nအဆိုတော် ဇော်ဝင်းထွဋ်၊ သားထွေးနဲ့ ဂီတအနုပညာရှင် ကိုရဲလွင်တို့က ပြောပြထားပါတယ်။\nသို့ . . . မိုဘီ ဂျီနို . . .\nမိုဘီ ဂျီနို အစီအစဉ်ဟာ Mobile Generation ဒီနေ့ခတ်ရဲ့ ရှင်သန်ရွေ့လျားနေတဲ့ မျိုးဆက် အတွက် ရည်ရွယ်ပြီး ဒီမျိုးဆက်ထဲက လူငယ် လူရွယ်တွေ စိတ်ဝင်စားမယ့် အကြောင်း အရာတွေ တင်ဆက် နေသလို မျိုးဆက်သစ် လူငယ်တွေအနေနဲ့လည်း ကိုယ့်ရဲ့ အတွေ့ အကြုံတွေ၊ ထင်မြင်ယူဆချက်တွေ၊ အနာဂတ် အိပ်မက်တွေအကြောင်းကို ဒီအစီအစဉ်ကနေ ဝေမျှပြောပြကြဖို့ အမြဲ ဖိတ်ခေါ်လျက်ရှိ ပါတယ်။\nမိုဘီ ဂျီနိုကဏ္ဍနဲ့ ပတ် သက်ပြီး ဝေဖန်အကြုံပြုလိုရင်ဖြစ်ဖြစ်၊ ကိုယ့်ရဲ့ အတွေ့အကြုံတွေ၊ ခံစားချက်တွေကို ဝေမျှပြောပြချင် လို့ပဲဖြစ်ဖြစ် ဆက်သွယ်နိုင်ကြပါတယ်။\nအီးမေးလ်နဲ့ဆိုရင် burmese@bbc.co.uk ဆီကို ဆက်သွယ်နိုင်သလို စာတိုက်ကဆိုရင်တော့ စာတိုက် သတ္တာအမှတ် ၉၉၇ ကမ်းနားလမ်း၊ ရန်ကုန်မြို့ဆီကို ရေးသားပေးပို့နိုင်ကြပါတယ်။\nအဓိက ဇာတ်ကောင် ရွန်၊ ဟာမာနီ နဲ့ ဟယ်ရီ\nစာရေးဆရာမှာ ဂျေကေ ရိုးလင်းနဲ့ အတူ\nဇာတ်သိမ်းပိုင်းအတွက် ဝမ်းနည်းဝမ်းသာ မျက်ရည်တွေ\nအထူးပွဲမှာ ပရိတ်သတ်တွေကလည်း သောင်းဂဏန်းလာအားပေး\nအမ်မာ ဝပ်ဆင်နဲ့ ဒန်နီယယ်လ် ရက်ကလစ်ဖ်\nမိုဘီ ဂျီနိုနဲ့ ထူးအိမ်သင် ၂\nမိုဘီ ဂျီနိုနဲ့ ဟယ်ရီပေါ်တာ\nမိုဘီ ဂျီနိုနဲ့ USက မြန်မာရဲ\nမိုဘီ ဂျီနို နဲ့ သဘာဝလူငယ်


We Fight We Win. -- " More than Media ": မြို့သူကြီးနှင့် ကံကြီးမောင်\nဤ ဝတ္ထုတိုကလေးကို ရေးသားဖြစ်ခဲ့သည်မှာ ၂ဝဝ၈ ခုနှစ်က ဖြစ်သည်။\nငါးနှစ်နီးပါးရှိခဲ့ပြီ။ မြန်မာပြည်မှာ ပြောင်းကုန်ပြီ ပြောင်းကုန်ပြီလို့ ဆိုသော်လည်း တကယ်တန်းမှာတော့ အတွင်းကလီစာများကား မပြောင်းသေးပါ။ မျက်နှာဖြူစကားပုံ တခုအတိုင်း ပြောရပါက ဝိုင်ပုလင်းအသစ် ထဲသို့ ဝိုင်ပုလင်းအဟောင်းထဲမှ ဝိုင်အရက်ကို ပြောင်းထည့်ထားတာသာ ဖြစ်သည်။ လက်ရှိဖြစ်နေတာတွေ နဲ့ ကိုက်ညီနေသေးတာမို့ အနည်းအပါး ထပ်မံဖြည့်စွက်ပြီး ပြန်လည်တင်ပြလိုက်ခြင်း ဖြစ်သည်။\nခေါင်းစဉ် ကို နှိပ်ပါ။\nဟိုတုန်းက တောမြို့လေးတွေဆိုတာ မြို့သူကြီးများက အုပ်ချုပ်ခဲ့ကြသည်။ ဗမာဘုရင်လက်ထက် ကတည်း က ရှိခဲ့သော အခေါ်အဝေါ်နှင့် အုပ်ချုပ်ပုံ စနစ်ဖြစ်သည်။ တောမြို့လေးများဟာ သာမန်ရွာတွေထက် ကြီးသော်ငြားလည်း မြို့ကြီးတခု လောက်လည်း မကြီးမားသောကြောင့် ထိုတောမြို့လေးများကို အုပ်ချုပ် ရသော သူကြီးများကို မြို့သူကြီး ဟု ခေါ်ဝေါ် ခဲ့ကြခြင်းလည်း ဖြစ်သည်။ မန္တလေး၊ ရန်ကုန်လိုမြို့ကြီးများတွင် တာဝန်ယူ အုပ်ချုပ်ရသူများကိုတော့ မြို့သူကြီးဟု မခေါ်ဘဲ မြို့တော်ဝန်ဟုသာ ခေါ်ကြသည်။ ဗမာဘုရင် လက်ထက်က မြို့သူကြီးများကို ဘုရင်က တိုက်ရိုက်ခန့်ထားသည်။ သို့သော် အင်္ဂလိပ်လက်အောက် ရောက်ပြီး နောက်ပိုင်းတွင် မြို့သူကြီး ခန့်ထားမှုကို ရွေးကောက်ပွဲ မဲစနစ်ဖြင့် စတင်ရွေးချယ် လာခဲ့ သည်။ လွတ်လပ်ရေးရပြီး ကာလအတန်ကြာသည်အထိ မြန်မာပြည်တွင် မြို့သူကြီးစနစ် ရှိခဲ့ဖူးသည်။\nတောင်စိမ်းမြို့ကလေး သည်လည်း အလားတူ တောမြို့ငယ်ငယ်လေး ဖြစ်သည်။ အပူပိုင်းဒေသဖြစ်သည်မို့ တောင်စိမ်းတွင် စပါးမထွက်။ ပဲ၊ နှမ်း၊ ကြက်သွန်၊ ထန်းလျှက် စတာတွေပဲ ထွက်ရှိသည်။ ဤမြို့လေးတွင် ထူးခြားသည်က မြို့သူကြီးများ ကြာကြာ မမြဲခြင်း ဖြစ်သည်။ အဘယ်ကြောင့်ဆိုသော် တောင်စိမ်းကား ရေကြမ်း မြေကြမ်းသော အရပ်ဖြစ်သောကြောင့် ပင်။ အခြားသော တောမြို့လေးများတွင် မြို့သူကြီးဖြစ်လိုသူတွေ ရိုက်သတ်လို့မကုန်အောင် ပေါလှသော်လည်း တောင်စိမ်း ၌ မြို့သူကြီးလုပ် လိုသူက ရွှေထက်ပင်ရှားလေသည်။ မြို့ကလေးသည် ရာသီဥတုပူပြင်းသည့် ဒဏ်နှင့် နိုင်ငံရေးပူပြင်းသည့် ဒဏ်ကို တပြိုင်တည်း ခံနေရသည်ဟု ဆိုနိုင်သည်။\nတောင်စိမ်းတွင် တနေ့တနေ့ ဘာတွေဖြစ်သနည်း။ လူသတ်မှုတွေက တလလျှင် ဆယ်မှုဆယ့်ငါးမှု။ ဓါးမြှောင်နှင့် ထိုးသွား ခြင်း၊ ပုဆိန်ဖြင့် ခုတ်သတ်သွားခြင်း၊ ငှက်ကြီးတောင်ဓါးနှင့် အပိုင်းခံရခြင်း၊ ထန်းလှီးဓါးနှင့် လည်မြိုကိုလှီးသွားခြင်း၊ သေနတ်နှင့် ပစ်သွားခြင်း၊ ဟိုဖက်ရွာနှင့် သည်ဖက်ရွာ အချင်းများ၍ အုပ်စုလိုက် ရိုက်နှက်ထိုးခုတ်ကြခြင်း စသဖြင့် လူသတ်မှုများကလည်း မရိုးနိုင်အောင် အမျိုးစုံလှသည်။ လူရိုက်မှုလောက်ကို ဂတ်သွားတိုင်လျှင် ပုလိပ်များက အရေးလုပ်၍ လိုက်သည်မဟုတ်။ ရိုက်သည့်ဖက်နှင့် အရိုက်ခံရသည့်ဖက် ကိုယ့်ဟာကိုယ်သာ နားလည်သလို ရှင်းစတန်း။ ဒါကြောင့် အပြန်အလှန် လက်စားချေ သတ်ဖြတ်တာတွေက ယဉ်ကျေးမှုတခုလို ဖြစ်နေသည်။ သည့်အပြင် ရန်ကြွေးရန်စ ရှိသူအချင်းချင်း လစ်ရင်လစ်သလို သူ့အိမ်ကိုယ့်အိမ် အပြန်အလှန် မီးကွင်းပစ်သည်ကလည်း မကြာခဏပင်။\nနွားခိုးခြင်း လှည်းခိုးခြင်း၊ အရက်ပုန်း ချက်ခြင်းရောင်းခြင်း၊ ဖဲဝိုင်းနှင့် လေးကောင်ဂျင်ဝိုင်းများ အပါအဝင် လောင်းကစား မျိုးစုံ ကလည်း ထွန်းကားသေးသည်။ ဘယ်အိမ်မှာ၊ ဘယ်ရပ်ကွက်မှာ၊ ဘယ်ရွာမှာ ဓါးပြတိုက်သွားပြန်ပြီ ဆိုတာတွေ ကလည်း မကြားချင်မှအဆုံး။\nဓါးပြတိုက်နေစဉ်တန်းလန်း ဂတ်တဲသို့သွား၍ အကြောင်းကြားသည့်တိုင် ပုလိပ်များ၏ လှုပ်ရှားမှုသည် လိပ်တို့နှင့် အပြိုင် နှေးကွေးလွန်းလှသည်။ အကြောင်းမှာ ဓါးပြဂိုဏ်းများကို ပုလိပ်တွေကိုယ်တိုင်လည်း ခပ်လန့်လန့် ဖြစ်သာကြောင့်ပင်။ ထို့အပြင် ဘယ်ဓါးပြဂိုဏ်းက ဘယ်နေ့မှာ ဘယ်သူ့အိမ်ကို ဝင်တိုက်မည်ဆိုတာကို ပုလိပ်များ သိထားပြီးသား။ ပုလိပ်များ ဝင်မနှောင့်ယှက်ဖို့ ဓါးပြဂိုဏ်းဖက်ကလည်း ကြိုတင်၍ ညှိထားပြီးသား။ ရသည့်တိုက်ရာပါ ပစ္စည်းနှင့်ငွေ အပေါ်မှာ အချိုးချ၍ ပုလိပ်များကို ပေးရသည်မှာလည်း ရိုးရာတခုနှယ်။ သည့်အတွက် ဓါးပြများ ထွက်သွားအပြီး တဝါဆိုလောက်ရှိမှ ပုလိပ်များ ရောက်လာလေ့ရှိသည်။ ထိုအထဲမှာမှ လူပြန်ပေးကလည်း ကြားညှပ်၍ ပါလိုက်သေးသည်။ ပိုက်ဆံ ရှိသူတွေ ခံပေရော့။ ထို့အတွက် တောင်စိမ်းသည် ဆရာမနိုင် နှစ်ဆောင်ပြိုင် ဇာတ်လမ်းကို ကနေသည့် အရပ်ဟုလည်း ဆိုနိုင်ပေ၏။\nတောင်စိမ်းကား ရထားဘူတာရုံ တခုကဲ့သို့ပင်။ မြို့သူကြီးများ တယောက်တက် တယောက်ဆင်း။ ထိုကဲ့သို့ အရပ်မျိုး၌ မြို့သူကြီးလုပ်လိုသူ မရှိတာ ဘာမှမဆန်း။\nကံကြီးမောင် ဦးဆောင်သော အုပ်စုကား တောင်စိမ်းနယ်တကြောတွင် အားအကောင်းဆုံး ဂိုဏ်းဟုဆိုနိုင်သည်။ ကံကြီးမောင်၏ ဂိုဏ်းသည် အရက်ပုန်းလည်း ချက်သည်၊ လောင်းကစားဝိုင်း မျိုးစုံကိုလည်း ထောင်ထားသေးသည်။ လက်နက်ပုန်းများလည်း ပိုင်ဆိုင်သောကြောင့် ဓါးပြလည်းတိုက်သည်။ ဓါးပြဂိုဏ်း အငယ်စားများကို သေနတ်ငှားစားသလို တိုက်ရာပါ ပစ္စည်းအပေါ် အခြေခံ၍ ဆက်ကြေးလည်း ကောက်သည်။ အမှန်ကို ဆိုရရင် ကံကြီးမောင်က သည်မြို့ကို သွယ်ဝိုက်သောနည်းဖြင့် အုပ်ချုပ်နေသူ။ ခေတ်အဆက်ဆက် မြို့သူကြီးများ သူ့ကို ကျော်လို့မှ မရခဲ့သည်ပဲ။\n“ဒကာကြီးမှ ရွေးကောက်ပွဲမဝင်ရင် ဘုန်းကြီးတို့မြို့မှာ မြို့သူကြီးမရှိလို့ ဘေးမြို့တွေကြားမှာ အတော်မျက်နှာ ငယ်ရလိမ့် မယ်။ ” သည်တပတ် မြို့သူကြီး ရွေးကောက်ပွဲတွင် ဝင်ပြိုင်မည့် ကိုယ်စားလှယ်လောင်း တဦးမှမရှိ။ ထို့ကြောင့် ဆရာတော် ဘုရား အပါအဝင် မြို့မိမြို့ဖများက ထန်းလျှက်ပွဲရုံပိုင်ရှင် ဦးဘအုံကို မြို့သူကြီး ရွေးကောက်ပွဲဝင်ဖို့ ဝိုင်းဝန်း နားချ ကြသည်။ တိုတိုပြောရရင် မြို့သူကြီး ရွေးကောက်ပွဲ ဝင်ရန် ဦးဘအုံဖက်က သဘောတူလိုက်သည်။\nအားလုံး ဝိုင်းနားခြသည့် အကြောင်းကတော့ ကံကြီးမောင်သည် ဦးဘအုံနှင့် နှစ်ဝမ်းလား သုံးဝမ်းကွဲလား တူအရီး တော်စပ်သောကြောင့် ဖြစ်သည်။ တူအရီးချင်းဆိုတော့ သွေးနီးသည်မို့ ဘာပဲပြောပြော တချို့ကိစ္စတွေမှာ ညှိနိုင်းလို့ရနိုင်သည်ဟု မြို့မျက်နှာဖုံး လူကြီးများက တွက်ဆထား၍ ဖြစ်သည်။ တခြားပြိုင်ဖက် သူကြီးလောင်း မရှိသော ကြောင့် ဘာမှ မပင်ပန်းလိုက်ရပဲ မြို့သူကြီး ရွေးကောက်ပွဲတွင် ဦးဘအုံတယောက် မဲတွေအောတိုက်၍ရကာ အနိုင်ရ လေသည်။ သည့်နောက် ဦးဘအုံ မြို့သူကြီး ဖြစ်တော့သည်။\n“ကျနော့် တာဝန်ရှိတဲ့ မြို့သူကြီးသက်တန်းအတွင်း မြို့ရဲ့ကောင်းရာ ကောင်းကျိုးတွေကို အတတ်နိုင်ဆုံး ကျနော် သယ်ပိုး ပါ့မယ်”။ မြို့သူကြီး ဖြစ်အပြီး ပထမဆုံး အစည်းအဝေးတွင် ဦးဘအုံ ပြောကြားခဲ့သော စကားဖြစ်သည်။ ဝတ္တရား ရှိလို့သာ ပြောရပေမဲ့ သူပြောသလောက် လုပ်ဖို့ မလွယ်ကြောင်းကို ဦးဘအုံ ကိုယ်တိုင်လည်း သဘော ပေါက်ပြီးသား။ ကျားဖမ်း တာကမှ ကံကြီးမောင်၏ သြဇာရိပ်ကို ကျော်ဖို့ထက် လွယ်လိမ့်ဦးမည်။\nထို့ကြောင့် မြို့သူကြီး အသစ်စက်စက်သည် ကံကြီးမောင်နှင့် ကြိတ်ဆွေးနွေးဖို့ ဖြစ်လာသည်။\n“ကံကြီးမောင့့်  ငါ့တူနဲ့ ဦးလေး တခုလောက်တော့ ညှိပြီးလုပ်ခြင်တာ လေးတွေရှိတယ်” ဟု ဦးဘအုံက အောက်ကျို့သော လေသံဖြင့် ဆိုလာသည်။\nတူအရီးချင်းဆိုတော့ ကံကြီးမောင်ကလည်း “ပြောပါ ဦးလေး။ ကျုပ်နိုင်တာတော့ ဝန်မလေးပါဖူး။”\n“ဒီလိုကွာ့့  မင်းလဲသိသားပဲ။ တို့မြို့ထဲမှာ ဖဲဝိုင်းတွေ၊ ဂျင်ဝိုင်းတွေက များလွန်းတော့ တဝိုင်းနှစ်ဝိုင်း လောက်တော့ ဦးလေး အနေနဲ့ အဖမ်းပြဖို့လိုတယ်။ ငွေလေးအနည်းအကျဉ်းနဲ့ သုံးလေးဦးစ ဆိုသလို အဖမ်းပြ။ ပြီးတော့ ဒဏ်ငွေလေးငါးကျပ် လောက် ဆောင်ခိုင်းပြီး ပြန်လွှတ်လိုက်မှာပေါ့။ နို့မဟုတ်ရင် မင်းနဲ့ငါက တူအရီးဆိုတော့ တို့နှစ်ယောက် လက်ဝါးရိုက်ပြီး လုပ်နေတယ်လို့ စွပ်စွဲကြမှာ။”\nဒီလောက်တော့ ကံကြီးမောင်အနေနဲ့ ဝန်မလေး သဘောတူလိုက်သည်။\nသည့်နောက်တော့ ပုလိပ်သား သုံးလေးဦးကို ဦးဆောင်၍ မြို့သူကြီး ဦးဘအုံ ဖဲဝိုင်းများ ဂျင်ဝိုင်းများကို ဖမ်းလေတော့ သည်။ သို့သော် တလမှ တခေါက်နှစ်ခေါက်လောက် အဖမ်းပြခြင်းသာ။ ကစားသူများ ထံကလည်း ငွေကြေးများများ စားစားမမိ။ ထို့အပြင် ကစားသူများက အပျော်ကစားတာပါဟု လျှောက်လဲသောကြောင့် နောက်နောင် လောင်းကစားခြင်း မပြုလုပ်ရန် သတိပေး၍ ဒဏ်ငွေ အနည်းအကျဉ်းတပ်ကာ ပြန်လွှတ်လိုက်၏။ ကံကြီးမောင်လည်း မနာသလို ဦးဘအုံလည်း မင်းတိုင်းကြေ လုပ်နေသည်ကို မြို့ကလူတွေ သဘောပေါက်သည်။ ဘာတတ်နိုင်မည်နည်း။ သူတို့ ရွေးကောက်ထားသော မြို့သူကြီးပေကိုး။ သို့သော် ခရိုင်မင်းကြီးနှင့် အရေးပိုင်မင်းများကတော့ ဦးဘအုံကို ချီးမွမ်းကြ သည်။ အရင့်အရင် မြို့သူကြီး များတုံးက သူတို့ထံ တမှုတလေတောင် မတင်နိုင်သောကြောင့် ဖြစ်သည်။\nသည်ကြားထဲ ဦးဘအုံ နာမည်ပိုကြီးဖို့ အဖြစ်တခု ကြုံလာသည်။\n“ဦးလေး နွားအိမ်တောင်ဖက်က မဲဇော်တို့အုပ်က ကျုပ်တို့ တောင်စိမ်းဖက်ကို မျက်စပစ်နေတယ်ဗျ။ လာမယ့် ဘုရားပွဲ ရက်တွေမှာ တချို့နေရာတွေကို ဓါးပြဝင်တိုက်လိမ့်မယ်။ အဲတာ ဦးလေး စီစဉ်နိုင်အောင် ကျုပ်အသိပေးတာ။”\nပြောရရင် မဲဇော်တို့ဂိုဏ်းက ကံကြီးမောင်တို့ဂိုဏ်းထက် လက်နက်ပိုကောင်းသည်။ ထို့ကြောင့် မြို့သူကြီးက ဦးဆောင်ပြီး ပုလိပ်အဖွဲ့နှင့် နှိမ်နင်းပေးရန် ကံကြီးမောင်က သွယ်ဝိုက်၍ တောင်းဆိုခြင်းဖြစ်သည်။ သူပိုင်နယ်အတွင်း မဲဇော်က အခုလို တင်တင်စီးစီး ကျူးလာသည်ကို မခံခြင် တာကလည်း သဘာဝကျသည်။ သည်လိုနှင့် ကိုယ့်ဖက်က သတင်းဦးထား တာတပိုင်း၊ ကံကြီးမောင်ရဲ့ ဂိုဏ်းက ပုလိပ်တွေကို တဖက်လှည့်နဲ့ ဝင်ကူတာကလည်း တပိုင်းဆိုတော့ တောင်စိမ်းနယ်ကို အဝင်မှာ တိုက်ပွဲဖြစ်၍ မဲဇော်တို့ တဂိုဏ်းလုံး အငိုက်မိကာ သေသူသေ ပြေးသူပြေးနှင့် ဖြစ်ကုန်တော့သည်။ သို့သော် မဲဇော်ကိုတော့ မမိလိုက်။\nရလဒ်ကတော့ မြို့သူကြီး ဦးဘအုံအား ခရိုင်မင်းကြီးမှနေ၍ နာမည်ကောင်းလက်မှတ်နှင့် နှစ်လုံးပူးသေနတ် တလက် ဆုချသည်။ တောင်စိမ်း မြို့သူကြီးကား ရာဇဝတ်မှုများကို ဖိဖိစီးစီး နှိမ်နင်းသည်ဟု အထက်လူကြီးများ အကြား နာမည် ရလာသည်။ ပုလိပ်မင်းကြီး၊ ခရိုင်မင်းကြီး စသည်တို့လည်း တောင်စိမ်းကို မကြာခဏ ဆိုသလို အဝင်အထွက် ရှိလာသည်။ ဦးဘအုံလည်း အဲသည်မှာပင် အောက်ခြေ စလွတ်တော့သည်။\nသည့်နောက်တော့ နှစ်လုံးပူးရ မြို့သူကြီးဆိုသော သြဇာကိုသုံးကာ မြို့ထဲရှိ ဖဲဝိုင်းဂျင်ဝိုင်းများကို တကယ်ဖမ်းလေတော့ သည်။ သို့သော် ဓါးပြတိုက်မှုများ ကိုတော့ ပုလိပ်များက အမှန်တကယ် ပူးပေါင်းဆောင်ရွက်ခြင်း မရှိသောကြောင့် မနှိမ်နင်းနိုင်။ အလားတူပင် ဖြစ်နေကြ လူသတ်မှုများကိုလည်း အမှုပေါ်အောင် လိုက်နိုင်ခြင်းမရှိ။ မြို့တွင် အရက်ပုန်း သောက်သုံးသူ များသထက် များလာသော်လည်း အရက်ပုန်းရောင်းသူ ချက်သူများကို မိအောင်မဖမ်းနိုင်။ တကယ် တန်းဆိုရပါက ကံကြီးမောင်ဂိုဏ်နှင့် ပုလိပ်များက ပုလင်းတူ ဗူးစို့တွေ ဖြစ်ကြသည်ကိုး။ နောက်တကြောင်းကလည်း မြို့ထဲက လောင်းကစားဝိုင်းတွေကနေ ပုံမှန်ရသော ဝင်ငွေက အသက်ကိုရင်း၍ ဓါးပြတိုက်တာထက် အများကြီးပိုသည်။ ကြာတော့ ကံကြီးမောင် သည်းမခံနိုင်တော့။ သူ့စီးပွါးရေးကို ထိခိုက်လာသလို ကံကြီးမောင်ကွ ဆိုသော သူရဲ့ အရှိန်အစော်ကိုပါ ထိပါးသလို ဖြစ်လာတော့သည်။\n“ဦးလေး သလိုတော့ဖြင့် မဖြစ်နိုင်တော့ဖူး။ တောင်စိမ်းဆိုတာ တကယ်တော့ ဦးလေး မြို့သူကြီး မဖြစ်ခင် ကတည်းက ကျုပ်အပိုင်နယ်ပါ။ တကယ်တန်း ပြောရရင် သည်နယ်မှာ ကျုပ်လက်ညှိးညွှန်ရာ ရေဖြစ်တယ်။ ဦးလေး လုပ်နေတာတွေ ရပ်တန်းက ရပ်ပါ။ နို့မဟုတ်ရင် နောင်မှာ ကျုပ်ကို အဆိုးမဆိုနဲ့။”\nအရင်တုံးက ကံကြီးမောင်အား ခပ်မာမာပင် မပြောဝံ့သော ဦးဘအုံကား ယခုတော့ ဘဝင်အဆိပ် ငယ်ထိပ်ရောက်၍ သတ္တိများကောင်းကာ “ဟေ့ကောင် ကံကြီးမောင် ငါက နှစ်လုံးပူးရမြို့သူကြီးကွ။ ငါ့နယ်မှာ ဖြစ်နေတဲ့ ရာဇဝတ်မှုတွေကို နှိမ်နင်းဖို့ ငါ့မှာတာဝန် ရှိတယ်” ဟု တုံ့ပြန် လေတော့သည်။ ခရိုင်မင်းကြီး ပုလိပ်မင်းကြီးတို့ အားကိုးနှင့် သူ့ကို ခံတံတံလုပ်သည်ဟု ကံကြီးမောင်က တေးမှတ်ထားသည်။\nကံကြီးမောင်ဖက်မှ တွက်တော့လည်း ဦးဘအုံ အခုလို နာမည်ကောင်းလက်မှတ်နှင့် နှစ်လုံးပူးသေနတ် ရတာ သူ့ကြောင့်။ အခုတော့ သည်ကျေးဇူးကိုမှ မထောက် သူ့စီးပွားကိုလည်း ဝင်ဖျက်သလို သူ့ကိုလည်း ကာပြန်သည်ဟု စိတ်အနာကြီးနာလျက် ရှိသည်။\nတရက်သောနေ့။ တမြို့လုံးတွင် တလုံးထဲသာရှိသော မီးသတ်ဌာနမှ ရေဒီယိုကို အခြားသူများကဲ့သို့ ဦးဘအုံ လည်း သွားနားထောင်သည်။ မီးသတ်ဌာနရှေ့ရှိ အုတ်ခုံပေါ်၌ ထိုင်၍နားထောင်နေသည်။ နားထောင်သူ ပရိတ်သတ် အားလုံး “ဟာ” ခနဲ ဖြစ်ရသည့် သတင်းတပုဒ်ကို ရေဒီယိုမှ ကြေငြာသည်။ ထိုနေ့နံနက်က ရန်ကုန်ရှိ အတွင်းဝန် များရုံးတွင် ဗိုလ်ချုပ်အောင်ဆန်းနှင့် အစိုးရအဖွဲ့ဝင် ဝန်ကြီးများ လုပ်ကြံခံရသော သတင်းဖြစ်နေသည်။ နောက်ဆက်တွဲ ပြောကြားလာသည့် သတင်းကို ပရိတ်သတ်များ အားလုံး အပ်ကျသံပင်မကြား ငြိမ်၍ နားထောင်နေစဉ် “သူကြီး သူကြီး” ဟု အော်ခေါ်သံကြောင့် အသံလာရာသို့ ဦးဘအုံရော ပရိတ်သတ်များပါ ပြိုင်တူ လှည့်ကြည့်လိုက် ကြသည်။\nကံကြီးမောင်နှင့် နောက်လိုက်တယောက်။ လက်ထဲတွင် ခြောက်လုံးပူးသေနတ် ကိုယ်စီ ကိုင်ထားလျက်။ ချက်ချင်းဆို သလို အနီးကပ်၍ ဦးဘအုံအား တယောက်နှစ်ချက်စီ ပစ်ထည့်လိုက်သည်။ သေနတ်ဒဏ်ရာဖြင့် ဦးဘအုံ လဲကြသွား သလို ကံကြီးမောင်နှင့် သူ့တပည့်တို့လည်း ပရိတ်သတ်၏ မြင်ကွင်းမှ တရှိန်ထိုး ထွက်ပြေးပျောက်ကွယ် သွားတော့ သည်။\nဒဏ်ရာပြင်းလွန်းသဖြင့် ခရိုင်ဆေးရုံကြီးသို့ အမြန်တင်လိုက် ရသည်။ ဦးဘအုံကား မသေ။ ကံကောင်းလှသည်။ နှစ်ချက်ကလွဲသွား၍ နှစ်ချက်က ပေါင်ကိုသာ ထိသွားသော ကြောင့်ဖြစ်သည်။ သို့သော် ဆေးရုံမှ ဆင်းဆင်းခြင်း မြို့သူကြီးအဖြစ်က နုတ်ထွက်လိုက်သည်။ ကိုယ်တကယ် ခံလိုက်ရသည့်အပြင် ဘဝင်သွေးကလည်း အေးသွားပြီ ဆိုတော့ အရင်က သတ္တိများ ကြက်ပျောက်ငှက်ပျောက်။ ကံကြီးမောင် နောက်တခေါက် ပြန်လာပါက မြို့သူကြီးတဦး အနေဖြင့် မျက်နှာချင်းဆိုင် ရမည်ကို စိုးရွံ့မိသည်။ ဒါ့အပြင် ကံကြီးမောင်၏ တပည့်တပန်းများနှင့် နောက်လိုက်များက မြို့ထဲတွင် လက်ညိုးထိုးမလွဲ ရှိနေသေးသည် မဟုတ်လော။\nမြို့ကလူအများ ရှေ့မှောက်တွင် ဦးဘအုံကို ပြောင်ပြောင်တင်းတင်း ပစ်ခတ်ခဲ့ခြင်းဖြစ်၍ ကံကြီးမောင်လည်း ချက်ခြင်း မြို့သို့ မပြန်ရဲသေး။ ထို့ကြောင့် လုံလုံခြုံခြုံ ပုန်းအောင်းနိုင်ရန် နီးရာနယ်ကို ကူးလိုက်သည်။ ဤအချိန်တွင် ကံကြီးမောင် တယောက် ကံမကြီးနိုင်တော့။ ကျောင်းတော်ကရန်စ ရှိသော မဲဇော်တို့ဂိုဏ်း ကြီးစိုးရာ နွားအိမ်တောင် ဖက်ကို ကူးသွားခဲ့၍ ဖြစ်သည်။ ကံကြီးမောင် သူ့နယ်အတွင်း ပုန်းအောင်းရန် ရောက်လာသည်ဟု သတင်းရရခြင်း မဲဇော်က ပိုက်စိတ်တိုက်၍ ရှာတော့သည်။ ကံကြီးမောင်အား မဲဇော်က အရှင်မိသွားသည်။ လက်ပြန်ကြိုး တန်းလန်းနှင့် ကံကြီးမောင်အား နွားအိမ် တောင် တောင်ထိပ်ပေါ်တွင် မဲဇော်က နားထင်ကိုတေ့၍ သေနတ်နှင့် ပစ်သတ်လိုက်သည်။ သည့်နောက် အလောင်းကို ချောက်ထဲ ကန်ချ၍ သူ့ပြိုင်ဖက်တဦးအား မဲဇော်က လက်စတုံး လိုက်တော့သည်။\nသည်လိုစနစ်နှင့် သည်လို အဖြစ်မျိုးတွေ မြန်မာနိုင်ငံမှာ တချိန်က ရှိခဲ့ဖူးသည်။ ခေတ်ခြင်းသာ ကွာသွားသည် အခု ကော ထိုနည်းနှင်နှင်ရှိသေးသည်ဟု ဆိုလာလျှင်လည်း မမှား၊ ဟုတ်သည်ဟုသာ ပြန်ဖြေရပေလိမ့်မည်။ နောင် တွင်လည်း သည့်ထက် ပိုဆိုးတာမျိုး ဖြစ်ကောင်းဖြစ် လာနိုင်သည်။ စဉ်းစားမိသည့် တချက်ကတော့ ၂ဝ၁ဝ ခုနှစ်တွင် ရွေးကောက်ပွဲကြီး ဖြစ်မြောက်ခဲ့သည်ဟု ဆိုပါက ဖွဲ့စည်းလာမည့် ပါလီမန်ကြီးသည် သြဇာအာဏာ အမှန်တကယ် မရှိသော ဦးဘအုံနှင့်တူ၍ စစ်တပ်ကတော့ ကံကြီးမောင်တို့ မဲဇော်တို့ နေရာများမှ ဆက်လက်ကပြ ပေလိမ့်မည်။\nနောက်ဆက်တွဲ ပြောရမည်ဆိုပါက ယခုလက်ရှိ အစိုးရသည် သက်တန်း နှစ်နှစ်ရှိပေပြီ။ ပါလီမန်ကြီးတွင် ထိုင်၍ဆွေးနွေး နေကြသော ပါလီမန်အမတ်များ (ဝါ) ပြည်သူ့ကိုယ်စားလှယ်များသည် တကယ်ကော ဆုံးဖြတ်ပိုင်ခွင့် အာဏာနှင့် သြဇာရှိပါ၏လော။ သမတမှစ၍ ဝန်ကြီးဝန်ကလေး ရာထူးများကို စစ်ဗိုလ်လူထွက် အများစုက ယူထားသည် မဟုတ်လော။ လက်ရှိယူနီဖောင်းဝတ်ထားသော စစ်ဗိုလ်များကလည်း ရွေးကောက်ခံစရာမလိုဘဲ ပါလီမန်တွင် ၂၅% ပြောင်ကျကျ နေရာယူထားသေးသည်။ ပါလီမန်နှင့် ပါလီမန် အမတ်များသည် ယခုတိုင် စစ်တပ်ကို ကြောက်နေရသေးသည်။ ကြောက်နေရဆို ကာကွယ်ရေးဦးစီးချုပ်က နိုင်ငံကြီးချောက်ထဲကျမည့် အရိပ်အယောင် မြင်ရင် အာဏာသိမ်းနိုင်တယ်လို့ ဥပဒေက ရေးထားသည်ကိုး။\nရောင်နီလာဖို့ ဝေးသေးသည့် အချိန်များတွင် အမှောင်ထုက ဗိုလ်ကျ စိုးမိုးသည်မှာ ဓမ္မတာပင်။\ncan not change suddently 100%.Amay Su always told us If u want to get change,do it urself.Dont blame to government.\nအခက်အခဲတွေကို ရင်ဆိုင်ရင်း ပြုပြင်ပြောင်း လဲရေးလမ်းကို ဆက်လျှောက်မယ်လို့ သမ္မတ အိုဘားမားနဲ့ တွေ့ဆုံခဲ့ရာမှာ ပြောကြားခဲ့တာနဲ့ ပတ်သက်ပြီး ဒေါ်အောင်ဆန်းစုကြည်က သမ္မတကြီးအနေနဲ့ ပြောဆိုနေရုံနဲ့မပြီးပဲ အလုပ်နဲ့ပါသက်သေပြဖို့သင့်ပြီလို့ ဝေဖန်ပြော ကြားလိုက်ပါတယ်။\n......အပြောင်းအလဲလိုချင်ရင်ကိုယ်တိုင်လုပ်ရမယ် ( ဒေါ် စု)\nNow this bitch blame to U Than .Sein.If she want get အပြောင်းအလဲ,ကိုယ်တိုင်လုပ်.\nwe vote her for democracy,when she can not do ,she said..အပြောင်းအလဲလိုချင်ရင်ကိုယ်တိုင်လုပ်.She"safucking idiot.


စိတ်ကူးယဉ်တယ်ပဲပြောပြောယုံကြည်ချက်လို့ပဲဆိုဆိုရွေးချယ်စရာနည်းနေတဲ့ကြား က တော်လှန်ရေး တစ်ခု မှာ ပါဝင်ဖို့ မြန်မာပြည်မြောက်ပိုင်းကကျောင်းသား တပ်မတော်ရှိရာကို ထွက်ခွာဖို့ ဆုံးဖြတ်ခဲ့ကြတယ်။\nသူတို့ဆိုတာ သပိတ်ကတည်းက အတွဲညီခဲ့ကြတယ်။ နောက်ဆုံး KIA ရင်း(၆)ကို လမ်းကြောင်းရှာ ထွက်ခဲ့ပြီး သူတွေလေ။ အဆက်အသွယ်လည်း ရထားပြီပေါ့။\nတကယ်တမ်းသွားကြမယ်လည်းဆိုရောတစ်ယောက်… တစ်ယောက် ပုတ်ချနေကြရဲ့။\n“ပေါသွပ် မင်းမလိုက်သင့်ဘူး။မင်းက အမေအိုကြီးနဲ့ သားအကြီးဆုံး။”\nပါဂျောင်ဒေသ ရက်စွဲတွေမှာတော့သူတို့ဟာ နောင်ရာပါမှာ အပတ်စဉ်(၆)စစ်ရေးသင်တန်းတက်ခဲ့ကြတယ်။\nABSDF(ကချင်)အုပ်စီးထားတဲ့ ကျောင်းသားတပ်မတော်ဟာဘယ်တော့မှABSDF(အထက်ဗမာပြည်) ဖြစ်လာ မှာ မဟုတ်ဘူး။\nကျော်ကျော်ဦးက တိုက်ခိုက်ရေးတပ်သား(ရင်း-11နယ်မြေ) အောင်မြင့်ထွန်းက တိုက်ခိုက်ရေးတပ်သား (ရင်း-6 နယ်မြေ) ကျော်ဇင်နဲ့ ဒဿ က ဗန်းမော်တပ်ရင်း ခရိုင်ရုံး\n၉၁ ရှစ်လေးလုံး (၃)နှစ်မြောက်အပြီးမှာတော့ သူတို့ အားလုံးဟာထောက်လှမ်းရေးတဲ့။\nဟုတ်သတဲ့၊ အားလုံးတညီတညွတ်ထဲ ဝန်ခံကြသတဲ့။\nABSDF ဗဟိုက သံယောင်လိုက်သုံးတဲ့ သူလျှိုဖော်ထုတ်ပွဲကြီးမှာ\nဗန်းမော်ခရိုင်ရောက်တုံးကင်းတာဝန်ကျတဲ့ မောင်မောင်ကို ရေခပ်ဆင်းတဲ့အကျဉ်းသားဒဿက တောင်ကုန်းပေါ်ကနေ ခွဲမှူး သက်ထွန်း အကဲခပ်နေတဲ့ကြားက “မောင်မောင် ငါတို့ ကို ထားခဲ့ မင်းပြေးတော့လို့”ရေခပ်ရင်းပြောပေမဲ့သစ္စာ ရှိစွာအဖမ်းခံရင်း ထောက်လှမ်းရေး ဖြစ်ခဲ့....\nဆေးကျောင်းလို့ ခေါ်တဲ့ ဆေးတပ်သားသင်တန်းဆင်းတော့ ပျော်ပျော်နေတတ်ပြီး လူချစ်လူခင်များတဲ့ ကိုအေးမြင့်က “အမေရေ အမေ့သား ဆရာဝန်ကြီးဖြစ်ပြီ”လို့ လှည့် အော်နေတုံး ဖမ်းလိုက်တော့ လဲ ထောက်လှမ်းရေးပါဘဲ-\nခေါင်းအင်မတန်မာတဲ့ ကျော်ဇင် (ခေါင်းမပါဘဲ ပြန်ထောင်ထ မာနိုင်တဲ့ ရန်အောင်ကလွဲရင်)က အဖမ်းခံ ရပြီးချိန် အိမ်သာထွက်ချိန်မှာ သူ့ အသံကိုနားစွင့်ပြီး အတူလိုက်ထွက်လို့ ကျောချင်းဆိုင်ထိုင်ရင်း နှစ် မိနစ်လောက်ရတဲ့အချိန်မှာ“ငါ့ကို အကုန်လွှဲချ ၊မင်းလွတ်အောင်ရုန်း’’ လို့ ကျွန်တော်ဆိုတော့ နောက် မှသိရတာ လွှဲမချရက်လို့ သူလည်းပါတယ်ဆိုပြီး ထောက်လှမ်းရေးဘဝနဲ့နေခဲ့.....\nဒဿ ကတော့ ကိုထိန်ပြောသလို ဒဏ်ရာအများဆုံးနဲ့လူသားပါပဲ။ တာဝန်ပေးလို့ ရွှေလီကို သံကြိုး နဲ့ နဂ္ဂတစ်သွားဝယ်ပြီး ပြန်ပြန်ချင်း အဖမ်းခံခဲ့ရသတဲ့။\nOk ပြောပြတာက ရေအိုက်မှာ ရေတွင်းလိုစက်သီးတန်းဆင်၊ ခြေထောက်ကဇောက်ထိုးဆွဲ ရေထဲကို မျက်နှာနှစ်ပြီး ခေါင်းကိုနင်းထားတာတောင် ပြန်ပေါ်လာတိုင်း “ကျောင်းသားကွ”လို့အော်သတဲ့။\n91 နိုဝင်ဘာလရဲ့ အအေးလှိုင်းဖြတ်ချိန်၊ နှင်းမုန်တိုင်းနဲ့ မိုးသီးတွေကျ၊နှင်းထုက မိုးရွာသလို တစ်ထွာတစ်မိုက်တက်တဲ့ (၁၀)နှစ်တစ်ကြိမ်ကြုံရတဲ့ ရာသီဥတုကြီးမှာ အ၀တ်မပါ ဘောင်းဘီ တိုနဲ့ နှင်းတောထဲပစ်ထားရင်း “ဟ မသေဘူးဟ၊ဆိုပြီး ရေတစ်ပုံးပြီးတစ်ပုံး နာရီဝက်ခြားပြီးလောင်း တာတောင် မသေတဲ့ဖိုးဆန်းကလည်း ထောက်လှမ်းရေးပါ တဲ့။\nပေါသွပ်(ခ)အောင်မြင့်ထွန်းကို တပ်ရင်း(၆) တစ်ညမှာ ဘာမှမေးမနေတော့ပဲ ဗဟိုအမိန့်နဲ့ ညတွင်းချင်း အခုတ်ခံခဲ့ရပါတယ်၊သူလိုပါဘဲ ရင်း(၆)အသတ်ခံ တစ်ခြားတစ်ဦးက အိန္ဒိယcampနဲ့ အဆက်အသွယ် ယူပြီးပြန်ရောက်တဲ့ရန်ရှင်း(မြင်းခြံ၊ရေဇင်းစိုက်ပျိုးရေးတက္ကသိုလ် ကျောင်း သား) ပါ၊သူ့ ကိုလဲ ညတွင်းချင်း ပါပဲ… သတ်လိုက်ကြပြန်တယ်လေ၊ အော် - ကြယ်ပွင့်တွေကြွေပေါ့။\nမောင်မောင်နဲ့ ကိုအေးမြင့်က ပြည်ထောင်စုနေ့ မှာ ခေါင်းပြတ်ရတယ်။\nမဟုတ်မခံ မောင်မောင်နဲ့ ပါးစပ်သွက်တဲ့ အေးမြင့်ကိုအရှင်မထားရဲဘူးထင်ပ။\nဘာခန္ဓာကိုယ် ချို့ ယွင်းချက်မရှိ၊ခြေပြတ်လက်ပြတ်မဖြစ်ဘဲ ထည့်သတ်လိုက်တာပေါ့။\nဖြစ်နိုင်ရင် ရဲဘက်အလုပ်စခန်းသုံး စူးကလေး၊ဆောက်ကလေးနဲ့ ကင်းစခန်းတစ်ခုလုံးကိုစီး လိုက်ချင်ပေ မယ့်…\nကျန်းမာရေးချို့ တဲ့ဖောယောင်ကိုင်းနေသူတွေ၊မိန်းကလေးတွေ၊သံခြေကျင်းမဖြုတ်ရသေး သူတွေကို ငဲ့ပြီးပြန်ဆုတ်ခဲ့ရသတဲ့။\nကိုထိန်ပြောသလိုပါဘဲ၊ပြန်ရောက်လို့ မန္တလေးတက္ကသိုလ်စာပေးစာယူတက်ကြတော့ ကျောင်းသားအရေး တစ်ခုမှာသူတို့ ဟာအခြားမသေသူ ok၊ကံမြင့်ဦး တို့ နဲ့ ပွဲတက်ကြပြန်သတဲ့၊ တယောက်ကတက် တရားဟော လို့ ဝိုင်းဆွဲရသတဲ့…\nABSDFစစ်ဆေးရေး(သို့ )စစ်ကြောရေးဖွဲ့ ပြီးပြန်စစ်တော့မယ်၊ထောက်လှမ်းရေး မဟုတ်ကြောင်း အသိသက်သေ(၂)ဦးရဲ့ထောက်ခံချက် လိုတယ်ဆိုတော့ ဘုန်းကြီးအပြီးဝတ်သွားတဲ့ ဦးဇင်းကြီးဒဿက ရီနေတယ်။\nတခုခက်ရဲ့ ။ ဘယ်မိဘကမှ မယုံရဲ၊မယုံချင် လက်မခံချင်ကြတဲ့ အဖြစ်အပျက် ။\nသူတို့ အတွက် ဆွမ်းမသွတ်ရတာ နှစ် နှစ်ဆယ် ရှိခဲ့ပေါ့ ။ အဲ…တခုတော့ရှိတယ်။ မောင်မောင်ကတော့ အစ္စလာမ်လေ ။\nမိသားစုတို့ရဲ့ စိတ်အခံကို အမှန်အမှန်ဆိုပြီး ပွဲမခံရက်ဘူး\nI would like to know Who is the person in charge to give order for those execution ? Or which organization ? You should not only remembering victims , also must make public for the names of the coward committed the crime against huminity.


အစာအိမ်ရောဂါအမျိုးမျိုးအတွက် ပျောက်ကင်းသွားစေမယ့် မြန်မာ့ရိုးရာဆေး\nBy Writer MagicPosted on April 16, 2021\nအစာအိမ်ရောဂါအမျိုးမျိုးအတွက် ပျောက်ကင်းသွားစေမယ့် မြန်မာ့ရိုးရာဆေး အစာအိမ်ရောဂါအမျိုးမျိုးနဲ့ အစာမကြေ ရင်ပြည့်ရင်ကယ် စတာတွေအတွက်ဆေးကောင်းတစ်လက်ကို မျှဝေပေးလိုက်ရပါတယ်… အစာအိမ်သမားများ အစာမကြေ၊ ရင်ပြည့်ရင်ကယ်၊ အစားစားပြီးတိုင်း အောင့်ခြင်းစသည်ဖြင့် အမျိုးမျိုးဖြစ်ရကာပျို့အန်ခြင်း၊ သွေးဝမ်းသွားခြင်းပင် ဖြစ်တတ်ပါသည်။ ထိုဝေဒနာများ မခံရအောင် နည်းကောင်းလေးတင်ပြအပ်ပါသည်။ (၁) […]\nခေါင်းလျှော်ရည်ထဲ ဆားထည့်လျှော်တဲ့အခါ ရလာမယ့်ကောင်းကျိုးတွေ\nမီးဖိုချောင်မှာ အမြဲတမ်းလိုလိုရှိနေတဲ့ဟင်းချက်စရာတွေအတွက် အသုံးဝင်တဲ့ဆားဟာ မထင်မှတ်ပဲ ဆံပင်အတွက်ပါ အသုံးဝင်တဲ့အလှကုန်ပစ္စည်းဖြစ်လာခဲ့ပါပြီ။ ခေါင်းလျှော်ရည်ထဲကို ဆားအနည်းငယ်ထည့်လျှော်ပေးသင့်တယ်ဆိုတဲ့ အလှအပဆောင်းပါးတစ်ခုကိုတွေ့ခဲ့လို့ ပရိသတ်ကြီးအတွက် အလှအပဗဟုသုတအနေနဲ့ ပြန်လည်မျှဝေပေးလိုက်ပါတယ်။ ခေါင်းလျှော်ရည်ထဲဘာလို့ဆားထည့်ပေးသင့်တာလဲ? ဆားက သဘာဝဖြစ်တဲ့အတွက်ဘေးဥပါဒ်ဖြစ်မှာလည်းလုံးဝမစိုးရိမ်ရပါဘူး။ခေါင်းလျှော်ရည်ထဲကို ဆားစားပွဲတင်ဇွန်း ၂ဇွန်းစာလောက်ရောထည့်ပြီးလျှော်ပေးတာက… အဆီပြန်ခြင်းကိုကာကွယ်ပေးတယ် ခေါင်းလျှော်ရည်ထဲဆားထည့်လျှော်ပေးတာက ဦးရေပြားအဆီပြန်ခြင်းကို […]\nမိန်းကလေးတွေ ဝေးဝေး ရှောင်သင့်တဲ့ ယောင်္ကျားညံ့ ( ၆ ) မျိုး\nမိန်းကလေးတွေ ဝေးဝေး ရှောင်သင့်တဲ့ ယောင်္ကျားညံ့ ( ၆ ) မျိုး ဘယ်လောက်တောင်ပဲ လန်းနေနေ၊ မိုက်နေနေ လုံးဝ မပတ်သင့်တဲ့ ယောင်္ကျားမျိုးတွေ ရှိပါတယ်။ ကိုယ့်အနားမှာ ဒီလို လူမျိုးတွေက မိတ်ဆွေ သူငယ်ချင်းအဖြစ် […]\nသူငယ်ချင်းဖြစ်သူ ရဲတိုက်ကိုအိမ်မက်မက်ခဲ့တဲ့အကြောင်း စိတ်မကောင်းစွာ့ပြောပြလာခဲ့တဲ့ နှိုင်းယှဉ်မြင့်မိုရ်…..\nBy Writer MagicPosted on April 16, 2021 April 16, 2021\nပရိတ်သတ်ကြီးရေ…ဖေဖော်ဝါရီလအစပိုင်းကတည်းက ပြည်သူလူထုတွေပြုလုပ်ခဲ့ကြတဲ့ နွေဦးတော်လှန်ရေးတိုက်ပွဲကြီးမှာ ပြည်သူလူထုနဲ့အတူ အနုပညာရှင်များစွာကလည်း လူထုလှုပ်ရှားမှုတွေပြုလုပ်ခဲ့ကြတာပဲဖြစ်ပါတယ်နော်..။ဒီလိုလှုပ်ရှားမှုတွေပြုလုပ်နေကြတဲ့အထဲမှာ သရုပ်ဆောင် နှိုင်းယှဉ်မြင့်မိုရ်နဲ့ မင်းသားရဲတိုက်တို့ကလည်း ပြည်သူတွေနဲ့အတူ ရပ်တည်ပြီါ်ဆန္ဒဖော်ထုတ်ကြတာပဲဖြစ်ပါတယ်။ ဖြိုခွင်းမှုတွေနဲ့ အခက်အခဲတွေရှိနေတဲ့ကြားက လှုပ်ရှားမှုတွေကို ရဲရင့်တက်ကြွစွာပြုလုပ်ခဲ့ကြတဲ့ အနုပညာရှင်တွေတော်တော်များများ က လည်း ၅၀၅-က ဖြင့် […]\nငွေတွေဝင်လာခါနီးပြီးဆိုတာ သိနိုင်မည့်ရှေ့ပြေးနိမိတ် အိမ်မက်တွေ\nအိမ်မက် အမျိုးမျိုးရှိပါတယ် အချို့ အိမ်မက်တွေက ရှေ့မှာဖြစ်လာတော့မယ့် အရာတွေကို နိမိတ်ပြတဲ့ အိမ်မက် မျိုးတွေရှိပါတယ်။ ဒီလိုအရာတွေကို မယုံကြည်တဲ့ လူမျိုးရှိနိုင်ပေမယ့် လက်တွေ့မှာ တကယ်လည်းဖြစ်ခဲ့ ရှိခဲ့တယ်ဆိုတဲ့ သာဓက တွေ အများကြီးရှိပါတယ်။ ငွေတွေဝင်ခါနီးရင် ဘယ်လို […]\nရိုးးရိုးခါးနာတာနဲ့ ကျောက်ကပ်ကြောင့်ခါးနာတာကို ဘယ်လိုခွဲကြမလဲ\nBy Writer MagicPosted on April 15, 2021 April 15, 2021\nခါးအောက်ပိုင်းနာနေတာကြာပြီ။ ဟာ ဒါဆို ကျောက်ကပ်ဖြစ်နိုင်တယ်ဆိုတဲ့ စကားလေးတွေ ကြားဖူးကြမှာပါ။ ဒါက မှားနေတာတော့မဟုတ်ပါဘူး။ ကျောက်ကပ်ပြဿနာရဲ့ လက္ခဏာတွေထဲမှာ ခါးနာတာပါတတ်ပေမယ့် အခြား ကျောက်ကပ်မဟုတ်ဘ ဲခါးကိုယ်တိုင်ဒဏ်ရာရနေလို့ ခါးနာတာတွေလည်း ရှိပါသေးတယ် …. ။ ဒီတော့ ကျောက်ကပ်ကြောင့်ဖြစ်တဲ့ […]\nတစ် နေ ကုန် လှုပ် ရှား ထား ရ လို့ ခြေ ထော က် တွေ ညော င်း ကို က် ခဲ နေ ရင်\nBy Writer MagicPosted on April 15, 2021\nတစ်နေကုန်ပြေးလွှား နေရတဲ့ အခါ၊ (သို့) သက်သောင့် သက်သာ မရှိတဲ့ ဖိနပ် စီးမိတဲ့ အခါ၊ လမ်းလျှောက်များတဲ့အခါ၊မတ်တပ်ရပ် ရတာများတဲ့ အခါ သင့်ခြေထောက်ကြွက် သားတွေက ညောင်းညာကိုက်ခဲနေတတ် ပါတယ်။ ခြေထောက်တွေ ညောင်းညာနေတယ် ဆိုရင် […]\nအိမ်မှာ အသုံးပြုနေပြီး မပေါ့ဆသင့်သည့် အဝတ်အစားတွေ ကြားထဲက ပရုတ်လုံး၏ အန္တရာယ်\nပရုတ်လုံးကို အင်္ဂလိပ်လို M o t hbal l s လို့ခေါ်ကြပါတယ်။ Moth ဆိုတာ အလွယ်ပြောရရင် အဝတ်တွေထဲမှာနေတဲ့ ပိုးကောင်လေးတွေပါ။ သူတို့ရဲ့အစာက အဝတ်မျှင်တွေ၊ သိုးမွှေးတွေဖြစ်လို့ အဝတ်တွေထဲမှာနေပြီး […]\nတန်ခူးလ မွေးဖွားသူတို့အတွက် တစ်သက်တာ ဟောစာတမ်း…\nတန်ခူးလ မွေးဖွားသူတို့အတွက် တစ်သက်တာ ဟောစာတမ်း… တန်ခူး လမွေးဖွားသူအများစုတို့သည် ပင်ကိုယ်စိတ်ဓါတ်အားဖြင့် အလွန်သဘောထားကြီးတတ်ကြပါသည်။ လွတ်လပ်ပေါ့ပါးစွာ နေတတ်သည်။ အမြဲတမ်း ကြည်လင်အေးချမ်းစွာ နေပြီး ပြုံးပျော်ရွင်မြူးစွာ ပြောဆိုနေတတ်သည်။ ဖြတ်ထိုးဉာဏ် လည်း ကောင်းပါသည် …။ ဟာသဉာဏ် […]\nကြိုက်နှစ်သက်သူတွေအတွက်တော့ အနံ့အလွန်မွှေးပြီး အရသာရှိလှတဲ့ ဒူးရင်းသီးဟာ အာဟာရဓာတ်တွေကြွယ်ဝစွာ ပါရှိတာမှန်ပေမယ့် အလွန်အကျွံစားသုံးတဲ့အခါနဲ့ တွဲဖက်မစားသုံးသင့်တဲ့ အစားအစာတွေနဲ့တွဲဖက်စားသုံးမိမယ်ဆိုရင်တော့ ကျန်းမာရေးအတွက် အန္တရာယ်ရှိနိုင်ပါတယ်။ ဒါကြောင့်မို့လို့ ဒူးရင်းသီးနဲ့တွဲဖက်ပြီးမစားသုံးသင့်တဲ့ အစားအစာတွေကို ဖော်ပြပေးလိုက်ပါတယ်။ (၁) ဒူးရင်းသီးစားသုံးပြီးတဲ့အခါနဲ့ မစားသုံးခင်မှာ အရက်၊ ဘီယာ၊ […]


မဆုမွန်: ခရီးသွားတစ်ယောက်ရဲ့ အိမ်ပြန်ချိန် အလွမ်း\nခရီးသွားတစ်ယောက်ရဲ့ အိမ်ပြန်ချိန် အလွမ်း\n"ဟဲလို အဖေကြီး သမီးပါ နေကောင်းလား အဖေ. အဖေ သမီး အသံကြားလား အဖေကြီး အဖေကြီး " လို့ တတွတ်တွတ်ခေါ်နေတဲ့ ကျွန်မအသံအဆုံးမှာ .အသက်ရူသံခပ်ပြင်းပြင်းနဲ့အတူ "ဆုမွန် သမီးကြီး လား သမီးကြီး နေကောင်းလား.". တစ်ခါတစ်ခါ အိုစာလာတဲ့ အဖေ့အသံ လေးလေး အောအောကြီးက နားစည်ကို လာရိုက်ခတ်တယ်။\n"ဟုတ် အဖေကြီး သမီးနေကောင်းတယ် သမီး အားလုံးအဆင်ပြေတယ် သိလား သမီးကို စိတ်မပူနဲ့နော်" စကားသံရဲ့ အဖျားမှာ ငိုသံပါကြိးနဲ့ ပြော မိသွားတာ ကိုယ့်ဘာသာ သတိထား မိ လိုက်တယ်။ အခုချိန်အထိ အိမ်နဲ့ စကား ပြောတိုင်း အလိုလို ငိုချင်စိတ် ပေါက်တာ မျက်ရည် ကျချင် တာ လုံးဝကို ထိန်းမရသေးပါ။\nရင်ထဲက ဆို့နစ် နာကျင်စွာနဲ့ နာကျင်မူက အခုထက်ထိ မွန်းကျပ်ကျပ် ခံစားရတာ မိသားစုနဲ့ ဝေးကတည်းပါပဲ။ ပြီးခဲ့တဲ့လက အဖေ ကိုယ်တစ်ခြမ်း လေဖြန်းသွားတယ် ကြားတဲ့အခါ ဆောက်တည်ရာမဲ့ အလူးအလူးအလိမ့်လိမ့် ငိုကြွေးမိတယ်။ အဖေသာ တစ်ခုခုဖြစ်ရင် အမေသာ တစ်ခုခုဖြစ်ရင် ငါသာ ဒီမှာ တစ်ခုခုဖြစ်ရင် မြင်တောင် မြင်ကြရပါ့မလား ဆိုတဲ့ အတွေးက နှလုံးကို နာကျင် ပြင်းထန်လွန်း လှစေတယ်။ အိမ်ကလူတွေ တစ်ခုခုဖြစ်တယ် ကြားတိုင်း မျက်ရည်က အလိုလိုကျတဲ့ စိတ်က အခုထိ ချူပ်ထိန်းလို့မရ။ တစ်ခုခုသာဆို ငါမြင်ရပါ့မလား ငါသေရင်ရော သူတို့ ငါ့အလောင်းတောင် မြင်ရပါ့မလား ဆိုတဲ့ အသိက နာကျင်လွန်းလှတယ်။\nမိုးတွေခြိမ်းရင်သေလုမျောပါး အရမ်းကြောက်တတ်တဲ့ ကျွန်မကို ညီမလေးက မမကြီးသိလား အဖေကြီးကလေ မိုးတွေရွာရင် အိမ်ရှေ့ခန်းမှာ ထွက်ပြီး ငူငူကြိးထွက်ထိုင်နေတော့တယ်။ အခုချိန်လောက်ဆို မိုးတွေ အရမ်းခြိမ်းရင် ငါ့သမီးကြီး ကြောက်နေတော့မယ်တဲ့။ အဖေက သားသုံးယောက်နောက်မှာ မွေးလာတဲ့ ကျွန်မကို သမီးဦးမို့ အရမ်းချစ်ပါတယ်။ အိမ်မှာ အဖေ့ကို စောဒကအတက်ဆုံး အဖေပြောတာကို အပြန်အလှန် ဆွေးနွေးရဲတာ ကျွန်မပဲဖြစ်သလို အဖေကလဲ သေသေချာချာရှင်းပြတတ်တာ သမီးကြီး ကျွန်မကိုပါပဲ။ သားတွေကို စိတ်တိုင်းမကျတိုင်း အားကိုးရမယ့် သမီးကြီးလို့ အမြဲတမ်း ပြောတတ်တဲ့ အဖေကြီးပါ။\nဒါပေမယ့် သားသုံးယောက် က ရပ်ကွက်ရုံးလောက်ပဲ ရောက်ဖူးပေမယ့် သမီးဦး ကျွန်မအလှည့်ကျမှ ထောင်ကျနေတဲ့ သမီးအတွက် ထောက်လှမ်းရေးရုံးကို ထောင်ဝင်စာပို့ရတဲ့အဖေနဲ့အမေကို ကျွန်မ အခုထက်ထိ စိတ်မကောင်းဖြစ်နေတုန်းပါပဲ။ မနက်မိုးမလင်းခင်ကတည်းက ထောင်ဝင်စာပို့ဖို့ ထောက်လှမ်းရေးရုံးကို သွားရတဲ့အဖေနဲ့အမေ။ ပါဆယ်ထုတ်မပေးလိုက်ရမှာစိုးလို့ မိုးလင်းကတည်းကနေ နေ့ခင်း သုံးနာရီ လေးနာရီ လောက်အထိ အစားထွက်မစားရဲပဲ ဗြောင်ကြီး ငုတ်တုတ်ထိုင် စောင့်ခိုင်းတာ ခံရတဲ့ အမေနဲ့အဖေ။ အသက်ကြီးမှ ထောက်လှမ်းရေးတွေရဲ့ အခြိမ်းအခြောက် ခံခဲ့ရတဲ့ အမေနဲ့အဖေ။ ဒီအဖေနဲ့အမေကို ဒီတစ်သက်ပြန်မှ မြင်ရပါ့မလား ဆိုတဲ့ အသိက တော်တော် နာကျင်စေပါတယ်။\nကျွန်မ ငယ်ငယ်က စကားလည်း စောစောအပြောတတ်မြန်သလို လမ်းစောစောလျောက်တတ်ကတည်းက မြင်မြင်ကရာ တုတ်နဲ့လိုက်ထိုး ပုဇဉ်းမြင်သတ် လိပ်ပြာမြင်ညှစ်။ ပိုးဟတ်မြင် လိုက်နင်း။ ''ပုရွတ်တွင်းလေးတွေ ပုရွတ်အိမ်တွေကို ရေလောင်းလို့ ဥလေးတွေချီပြိး ပုရွတ်ဆိတ်တွေ တန်းစီပြေးရတာ။ ပျားအုံ တုတ်နဲ့ထိုးလို့ ပျားတွေ တောင်ပံဦးတည့်ရာ ပြေးရတာ။ ကြွက်သိုက်ကို သွားဖွပြီး ကြွက်ပိစိလေးတွေနဲ့ သူ့အမေကို ခွဲပြီး အမိူက်ပုံသွားလွှင့်ပစ်တာ။ စာကလေးသိုက် သွားသွားနိူက်လို့ စာပိစိလေးတွေနဲ့ စာမကြီး အသံ စာအောင် အော်ဟစ်ပြီး ငိုကျွေးတာ။. ဂဏန်းလေးတွေ ပေါက်စမှာ ဂဏန်းမကြီးကို ဥခွံတန်းလန်းနဲ့ လက်မဖြတ်တာ။ ခွေးသားအုပ်မတွေ တပျော်ကြီးပေါက်လို့ ဝေခြမ်းရေး တာဝန်ခံလုပ်ခဲ့တာ။ ကြောင်မကြိး သားမခွဲခင် ကြောင်ပေါက်စလေးတွေကို အိမ်ပေါက်စေ့ နေရာချထားရေးလုပ်မိတာတွေ သတ္တ၀ါအစုံ လိုက်နှိပ်စက်ပေမယ့် တီကောင်မြင်တာနဲ့ ငယ်သံပါအောင် အော်ပြေးတာ ဒါပေမယ့် ငါးကန်ထဲ တီစာကျွေးတဲ့အလုပ်ကို ၀မ်းသာအားရ လက်ခံပြီး ကျွေးတာ စသဖြင့် ကျွန်မ ငယ်ငယ်က တိရစ္တာန်ညှင်းပန်းနှိပ်စက်ရေး တာဝန်ခံလုပ်ခဲ့လို့ အခုချိန်မှာ အခုဘ၀မှာ အကုသိုလ်တွေ အပေါင်း အသင်းနဲ့ လာနေရော့သလားလို့တောင် တွေးမိပါတယ်။\nဖုန်းသံတူကနဲ ကြားရတာနဲ့ သမီးကြိးပါ အဖေ အဖေကြီးနေကောင်းလား မင်းအမေနဲ့ပြောလိုက်ဦး သမီး အဖေကြိး ကို ဂရုစိုက်နော် အမေ အမေ အမေကြီးရော နေကောင်းလား အ်ိမ်က လူတွေ နေကောင်းကြလား..သမီးကြီး နေကောင်းလား သမီး ကျမ်းမာရေးဂရုစိုက်နော် အစားမှန်မှန်စားနော် ရေစိမ်မချိုးနဲ့နော် ဆေးသောက်နော် မေးခွန်းတစ်ခုတည်းကိုပဲ မေးနေတဲ့ ထပ်ခါ တလဲလဲ စကားသံတွေကြားမှာ အပြန်အလှန် စိုးရိမ် ပူပင်သောကတွေ မေတ္တာတရားရဲ့ လွှမ်းခြုံမူကို သတ္တုကြိုးရဲ့ တုန်ခါမူနဲ့အတူ ရင်ခုန်သံချင်းနီးစပ်နေနိုင်ခဲ့တယ်။ အဝေးရောက်သမီးကြီးအပေါ် အိုမင်းလာတဲ့ မိဘတွေရဲ့ ထူးခြားလာတဲ့ တစ်ခုကတော့ ကိုယ့်ကို အားကိုးတကြီးနဲ့ တိုင်တည်လာတတ်မျိုးပါ။ ကိုယ့်ကို ယုံကြည်အားကိုးစွာနဲ့ အရာရာတိုင်ပင်လာတာ ကိုယ့်ရဲ့ဆုံးဖြတ်ချက်ကို ယူချင်တာတွေက ပိုပြီးဝမ်းနည်းလာစေပါတယ်။ ကိုယ့်ကိုဆူတဲ့ ကိုယ့်ကို ရိုက်မယ့် အမေနဲ့အဖေ့ရဲ့ ဆူပူကြိမ်းမောင်းသံကို ပြန်တမ်းတလာမိတယ်။\nစက္ကန့်နဲ့အမျ ဈေးကြီးလွန်လွန်းတဲ့ မိနစ်ငွေတွေ တတစ်တစ် ကုန်နေလို့ ပြောချင်တဲ့ စကားတွေကို အလုအယက်ပြောနေကြပေမယ့် နှစ်ဘက်စလုံးက အလွန်အမင်း သိချင်တဲ့ မေးချင်တဲ့ မေးခွန်းကို မမေးမိအောင် ကြိုစားနေကြတယ်။ အဲ့တာကတော့ သမီးကြိး ဘယ်တော့ ပြန်လာမလဲဆိုတာရယ် သမီး အိမ်ကို ပြန်လာမယ် ဆိုတဲ့ စကားလုံးပါပဲ။\n“ဟိုးလွန်ခဲ့တဲ့ ၁၂နှစ်က. တစ်ဘက်တစ်ချက် အခြွေအရံတွေနဲ့ ကာရံပြီး .ကြွပ်ကြွပ်အိတ်လေးတစ်လုံးနဲ့ တန်းပေါ်က အ၀တ်တွေကို ဆွဲပြီး ထိုးကြိတ်ထည့်ထားတဲ့ ကျောပိုးအိတ်လေးတစ်လုံးကို လက်က ကိုင်ပြီး အိမ်က ဆင်းတော့ အမေက အိမ်တိုင်ကို မှီပြီး သမီးရေ တရားစခန်းဝင်သလို သဘောထား ဘုရား တရား မမေ့စေနဲ့နော်လို့ မှာလိုက်တယ်။\nဟုတ်ကဲ့ပါ အမေ လို့ ပြောခဲ့တယ် အိတ်လေးကို ကျစ်ကျစ်ပါအောင် ဆုပ်ပီး မျက်နှာလွှဲလိုက်တဲ့အချိန် မှာတော့ မိဘအရိပ်က ခွာရပြီဆိုတဲ့အသိနဲ့ ၀မ်းနည်း အားငယ်စိတ်က ထိန်းမရ ရှေ့မှာ ဘာဆက်ဖြစ်မယ်မသိ။\n၂၆ စစ်ကြောရေးစခန်းမှသည် အင်းစိန်ထောင်သို့အ၀င်ခရီးအစပေါ့ ပြန်ရက်မသိ..\nလွန်ခဲ့တဲ့ ငါးနှစ်က အ၀တ်လေးတွေ သပ်သပ်ရပ်ရပ်စီပြီး ထည့်ထားပေးတဲ့ကျောပိုးအိတ်လေးကို ပုခုံးနှစ်ဘက်မှာ မျပိုး လွယ်ရင်းက ငူငူကြီးရပ်နေတဲ့ အဖေနဲ့ အမေ့ ခြေအစုံကို ဦးခိုက်ပြိး ကန်တော့တဲ့အခါ မျက်ရည်ပူတွေက ပိုးပိုးပေါက်ပေါက်ကျနေခဲ့တယ်။ အဖေက မျက်နှာကြီးအိုပြီး ဘာတစ်ခွန်းမှ မပြောပေမယ့် အမေကတော့ လေသံအေးအေးလေးနဲ့ ဘုရားတရားမမေ့နဲ့နော် သမီးတဲ့။\nဟုတ်ကဲ့အမေလို့ ပြောပြီး ကျောပိုးအိတ်ကို တင်းတင်းဆုပ်ပြီး မျက်နှာလွှဲလိုက်တဲ့အချိန် မိဘအရိပ်က ခွာရပြီဆိုတဲ့အသိနဲ့ ၀မ်းနည်း အားငယ်စိတ်က ထိန်းမရ ရှေ့မှာ ဘာဆက်ဖြစ်မယ်မသိ။\nမင်္ဂလာဒုံလေဆိပ်မှသည် ထိုင်းနိုင်ငံသို့အ၀င် ဘ၀ခရီးအစပေါ့ ပြန်ရက်မသိ..\nကျောပိုးအိတ်ထဲကို အ၀တ်တွေ စီထည့်ရင်း ဘာကျန်သေးလည်း အခန်းကို လှည့်ပတ်ကြည့်လိုက်တယ် ဘုရားစင်ကို ထိုင်ကန်တော့လိုက်တယ် နောက်ပီး ကျောပိုးအိတ်တစ်ဖက် ကွန်ပျူတာအိတ်တစ်ဖက် ကင်မရာအိတ်တစ်ဘက် ရူးဖိနပ်လေးကို တင်းတင်းချည်ရင်း အခန်းတံခါးကို ဆောင့်ပိတ်လိုက်တဲ့အခါ နုတ်ဆက်သူမရှိတဲ့ အခန်းကျဉ်းလေးကို တွေတွေလေး ရပ်ကြည့်မိတယ်။ နောက် ချာကနဲလှည့်ထွက်ခဲ့တယ်။\nဘန်ကောက်အဝေးပြေးကားဂိတ်မှသည် ထိုင်းနိုင်ငံခရီးစဉ်...ပြန်ရက်က ကိုယ့်သဘောမှာ မူတည်တယ်။\nကိုယ့်ယုံကြည်ချက်နဲ့ သွားခဲ့ရတဲ့ခရီး ကိုယ့်ရပ်တည်ချက်နဲ့ သွားခဲ့တဲ့ခရီး ကိုယ့်ခံယူချက်နဲ့သွားခဲ့တဲ့ ခရီးသွားချင်လို့သွားခဲ့တယ် ဟိုးအဝေးဆုံးကို .........ပြန်ချိ်န်မသိ ပြန်ရက်မသိ အသေပြန်ရမယ်မသိ ရှင်လျက်ပြန်ရမယ်မသိ....ကိုယ်ရွေးချယ်ခဲ့တဲ့ ကိုယ့်ဘ၀လမ်းတွေ..အိမ်ပြန်ချင်တယ်လို့ မပြောကြေးတဲ့ကွယ်\nမျက်ရည်တွေက အရှေ့လမ်းကိုေ၀၀ါးစေနေတယ် မျက်တောင်ကို တဖျတ်ဖျတ်ခတ်လိုက်တော့ အမြင်က ကြည် သလို ဝေသလို ၀ါးသလို ......အနာဂတ်က ရှေ့မှာ ဘာကြီးမှန်းမသိ ကြိုစောင့်နေလေရဲ့\nဒီလိ်ုပဲ တရွေ့ရွေ့ဝေးကွာသွားမယ့် ကိုယ့်နောက်ကျောကို ရပ်ကြည့်နေတဲ့ အဖေ အမေ. ညီအစ်ကိုမောင်နှစ်မတွေရော..ကိုယ့်ကိုကြည့်ရင်း ဘာတွေ တွေးနေကြမယ်မသိ\nဘာပဲဖြစ်ဖြစ် မနက်ဖန်ကို သမီးယုံတယ် အဖေ တစ်နေ့ အဖေနဲ့အမေ့ဆီကို အပြေးပြန်နိုင်တဲ့ သမီးဖြစ်အောင် ကြိုးစားမယ်လို့ ကြုံးဝါးရင်းက ..ငါ ဒီတစ်သက် အသက်ရှင်လျက်မှ ပြန်မှ ပြန်ရပါ့မလားဆိုတဲ့ စိုးရိမ်စိတ်က ဝေေ၀၀ါးဝါး တကယ့်ကို မူန်ဝါးဝါး................\nPosted by မဆုမွန် at Tuesday, February 02, 2010\nညီမလေးရေ...ဖတ်ရတာ စိတ်ထဲမကောင်းဘူး... အကြောင်းအမျိုးမျိုးကြောင့် အိမ်နဲ့ ဝေးနေတဲ့သူတွေရော..ခရီးသည် အဝေးရောက်သားသမီးတွေကို လွမ်းဆွတ်နေကြတဲ့ မိဘတွေရော...အားလုံးအားလုံး ပျော်ရွှင်ချမ်းမြေ့စွာ ဆုံဆည်းကြမယ့် တနေ့... အိမ်ပြန်ချိန်အလွမ်းများ ကင်းဝေးကြပါစေ....\nအကိုလည်းကိုယ်မိဘ၊ညီအကိုမောင်နှမတွေကိုခွဲလာရတဲ့အခါကျတော့ ဒီပို့ စ်လေးဖတ်ပြီးထပ်တူခံစားရတယ်။\nဘယ်တော့..ဘယ်လိုအခြေအနေတွေနဲ့ မိသားစုကိုပြန်တွေ့ ရမလဲလို့ တွေးမိတိုင်းရင်ထဲမချည့်ဘူး..။\nမဂျီးချု့ရယ် သားငယ်ကို ငိုအောင်တွေလုပ်ပြန်ပြီ ဝါးးးးးးးးးးးးးးးးးးးးးးးးးးးးးးး\nမောင်လေးရေ ငါလည်းငိုပြီးရေးနေတာပဲ ငါအိမ်ပြန်ချင်လို့လေ............:(((((((\nမငိုနဲ့မငိုနဲ့နော် ငါတို့ဝဌ်ကြွေးတွေလဲ မသေးပါဘူး ကလေးရေ :((((((((((((((((\nမဆုမွန်ရေ အိပ်ပြန်ရက်မသိတဲ့သူတွေ မြန်မာပြည်မှာ အများကြီးရှိပါတယ်။ မဆုမွန်တယောက်တည်းမဟုတ်ဘူး။ အားတင်းထားပါ။ ဘ၀တူတွေ မဆုမွန် ပတ်ဝန်းကျင်မှာ အများကြီးရှိပါတယ်။\nစိတ်မကောင်းပါဘူး.. မဆုမွန်... အခုတလော တင်ဖြစ်တဲ့ ပို့စ်တွေ အကုန်လာဖတ်ဖြစ်တယ်... မန့်တော့ မမန့်ဖြစ်ခဲ့ဘူး... အိမ်ကို ဘယ်လောက်လွမ်းမယ်... မိဘကို ဘယ်လောက်အထိ သတိရ အောက်မေ့နေမယ်ဆိုတာ ကိုယ်ချင်းစာပါတယ်ဗျာ... မဆုမွန်တို့ မိသားစုရဲ့ ပျော်ရွှင်စရာ စုံရက်ကလေး အမြန်ဆုံးရောက်ရှိပါစေလို့ ဆုတောင်းပေးပါတယ်....\nထပ်တူခံစားရပါတယ်။ ဘယ်တော့များမှ မိဘတွေနဲ့ သားသမီးတွေ ပြန်ဆုံနိုင်ကြပါ့မလဲ........။ တနေ့နေ့ တွေ့ရလိမ့်မယ် ဆိုတဲ့ မျှော်လင့်ချက်နဲ့ အသက်ရှင်နေရသလိုပါပဲ။\nကံကြမ္မာဆိုတာ လည်းဘီးပမာပါပဲ။ တစ်ကြိမ်တစ်ခါတော့ အောက်ကို ရောက်တတ်တယ်။ ဒါပေမယ့် အမြဲမဟုတ်ပါဘူး။\nအမြန်ဆုံး ပြန်တွေ့နိုင်ဖို့ ကြိုးစားပါ\nမိဘ ရင်ခွင်ကို အမြန်ဆုံးပြန်နိုင်ပါစေ ..\nငိုချင်တယ် ........း(((((((((((((\nမြန်မာ နိုင်ငံသူ နိုင်ငံသားများ ၀ဋ်ကြွေးရှိရင်\nကိုယ်ချင်း စာပါ တယ် မဆုမွန်။\nလောကကြီးမှာ အလကား ရပြီး တန်ဘိုး မဖြတ်နိုင် တဲ့ အရာ က မိဘမေတ္တာ ပဲလေ။\nကျွန် တော် လည်း ကျွန်တော့် အဖေ နဲ့ အမေ ကျွန် တော် မရှိတုံး တခုခု ဖြစ်မှာ သိတ်စိုးရိမ်တာပဲ။ မိဘ ကလည်း ဒီအတိုင်းပဲ၊ သား သမီး ဘယ်အရွယ် ရောက် ရောက် သူတို့ စိတ်ထဲ ခလေး လိုပဲ၊\nဆုတောင်းပေးပါတယ် အမြန်ဆုံး ပြန် ဆုံ နိုင်ကြပါစေ လို့။\nနင် ငါ့ကို မျက်ရည်ကျအောင်လုပ်တယ်...မှန်ကြောင်မ...